മെ സേ ജിം ഗ് ആ പ്ലി ക്കേ ഷ നാ യ വാ ട്സ്ആ പ് ഉ പ യോ ഗി ക്കു ന്ന തി നു ള്ള പ്രാ യ പ രി ധി ഉ യ ർ ത്തി . യൂ റോ പിൽ ഇനി മുതൽ വാ ട്സ്ആ പ് ഉ പ യോ ഗി ക്കു ന്ന തി നു ള്ള കു റ ഞ്ഞ പ്രാ യം 16 ആ യിരിക്കുമെന്ന് വാ ട്സ്ആ പ് ഉ ട മ ക ളാ യ ഫെയ്സ്ബു ക്ക് അ റി യി ച്ചു . മു ന്പ് വാ ട്സ്ആ പ് ഉ പ യോ ഗി ക്കു ന്ന തി നു ള്ള പ്രാ യ പ രി ധി 13 വ യ സാ യി രു ന്നു . നിയമം മറ്റ് രാജ്യങ്ങളിലേക്കും കമ്പനി വ്യാപിപ്പിച്ചേക്കും . നിലവിൽ ഫെയ്സ്ബുക്കിൽ 13 മുതൽ 15 വയസ് വരെയുളള കുട്ടികളുടെ ഉപയോഗത്തിന് നിയന്ത്രണങ്ങളുണ്ട് . ഫെയ്സ്ബുക്കിൽ വിവരങ്ങൾ ചേർക്കുന്നതിന് മുമ്പ് രക്ഷിതാക്കളുടേയോ മതാപിതാക്കളുടേയോ അനുമതി കാണിക്കണം . എന്നാൽ വാട്ട്സ്ആപ്പിൽ ഇത്തരത്തിലുളള നിയന്ത്രണങ്ങളൊന്നും തന്നെ ഇല്ല . അ ടു ത്ത മാ സം മു ത ൽ യൂ റോ പ്യ ൻ യൂ ണി യ നി ൽ പു തി യ വി വ ര സു ര ക്ഷാ നി യ ന്ത്ര ണ പോ ളി സി പ്രാ ബ ല്യ ത്തി ൽ വ രാ നി രി ക്കെ യാ ണ് വാ ട്സ്ആ പ് പ്രാ യ പ രി ധി ഉ യ ർ ത്തി യ ത് . വാ ട്സ്ആ പ് ഉ പ യോ ഗി ക്കു ന്ന വ ർ പ്രാ യം സ്ഥി രീ ക രി ക്ക ണ മെ ന്ന നി ബ ന്ധ ന അ ടു ത്ത ആ ഴ്ച ക ളി ൽ വാ ട്സ്ആ പ് ആ പ്ലി ക്കേ ഷ നി ൽ ഉ ൾ പ്പെ ടു ത്തും . എ ന്നാ ൽ പ്രാ യം എ ങ്ങ നെ യാ ണ് സ്ഥി രീ ക രി ക്കു ക എ ന്നു സം ബ ന്ധി ച്ചു സൂ ച ന യി ല്ല . മേ യ 25നാ ണ് യൂ റോ പ്യ ൻ യൂ ണി യ നി ൽ ജ ന റ ൽ ഡേ റ്റ പ്രൊ ട്ട ക്ഷ ൻ റെ ഗു ലേ ഷ ൻ പ്രാ ബ ല്യ ത്തി ൽ വ രു ന്ന ത് . ത ങ്ങ ളു ടെ വി വ ര ങ്ങ ൾ ക ന്പ നി ക ൾ എ ങ്ങ നെ യൊ ക്കെ ഉ പ യോ ഗി ക്കു ന്നു എ ന്ന റി യാ ൻ ഉ പ യോ ക്താ വി നെ സ ഹാ യി ക്കു ന്ന താ ണ് ഈ പോ ളി സി . സ്വ കാ ര്യ വി വ ര ങ്ങ ൾ മാ യി ച്ചു ക ള യാ നും ഉ പ യോ ക്താ വി ന് അ വ കാ ശ മു ണ്ടാ യി രി ക്കും . 2009ലാണ് വാട്ട്സ്ആപ്പ് നിലവിൽ വന്നത് . കഴിഞ്ഞ വർഷങ്ങളിൽ വാട്ട്സ്ആപ്പിൽ എൻഡ് ടു എൻഡ് എൻക്രിപ്ഷൻ സംവിധാനം നിലവിൽ വന്നതോടെ യൂറോപ്യൻ രാജ്യങ്ങൾ ഇതിനെതിരെ രംഗത്ത് വന്നിരുന്നു . രക്ഷിതാക്കളുമായി കുട്ടികൾ പങ്കുവയ്ക്കേണ്ട വിവരങ്ങളെ സംബന്ധിച്ചായിരുന്നു ആശങ്ക . രാഷ്ട്രീയ നിരീക്ഷകരായ കേംബ്രിഡ്ജ് അനലിറ്റിക്കയുമായി വിവരങ്ങൾ പങ്കുവെച്ചെന്ന വിവരം പുറത്തുവന്നതോടെ ഫെയ്സ്ബുക്കും രൂക്ഷ വിമർശനം നേരിടുകയാണ് .


ന്യൂസിലാൻഡിനെതിരായ ടെസ്റ്റ് ക്രിക്കറ്റ് പരമ്പരയിലെ രണ്ടാമത്തെ മൽസരത്തിൽ ഇന്ത്യ പിടിമുറുക്കി . ന്യുസീലൻഡിനെതിരെ , രണ്ടാം ഇന്നിംഗ്സിൽ രണ്ടു വിക്കറ്റ് ബാക്കി നിൽക്കെ , ഇന്ത്യയുടെ ഓവറോൾ ലീഡ് 339 ആയി . 112 റൺസ് ഒന്നാം ഇന്നിംഗ്സ് ലീഡ് നേടിയ ശേഷം രണ്ടാം ഇന്നിംഗ്സ് ബാറ്റിംഗ് തുടങ്ങിയ ഇന്ത്യയുടെ തുടക്കം തകർച്ചയോടെയായിരുന്നു . എന്നാൽ രോഹിത് ശർമ്മയുടെ തകർപ്പൻ ബാറ്റിംഗ് ഇന്ത്യയ്ക്ക് രക്ഷയായി . 132 പന്ത് നേരിട്ട് രോഹിത് 82 റൺസെടുത്തു . 45 റൺസെടുത്ത വിരോട് കൊഹ്ലിയും 39 റൺസെടുത്ത വൃദ്ധിമാൻ സാഹയും രോഹിതിന് മികച്ച പിന്തുണ നൽകി . ഒമ്പത് ബൌണ്ടറികളും രണ്ടു സിക്സറുകളും ഉൾപ്പെടുന്നതായിരുന്നു രോഹിത് ശർമ്മയുടെ ക്ലാസിക് ഇന്നിംഗ്സ് . മറ്റുള്ളവർക്ക് ബാറ്റിംഗ് ദുഷ്ക്കരമായപ്പോഴാണ് കീവി ബൌളർമാരെ അനായാസം നേരിട്ട് രോഹിത് ഇന്ത്യയെ ഭേദപ്പെട്ട സ്കോറിലേക്ക് എത്തിച്ചത് . മൂന്നാം ദിനം കളി അവസാനിക്കുമ്പോൾ എട്ടിന് 227 റൺസെന്ന നിലയിലാണ് ഇന്ത്യ . വിക്കറ്റ് കീപ്പർ ബാറ്റ്സ്മാൻ വൃദ്ധിമാൻ സാഹയും ഭുവനേശ്വർ കുമാറുമാണ് ക്രീസിൽ . നേരത്തെ ന്യുസീലൻഡിന്റെ ഒന്നാം ഇന്നിംഗ്സ് 204 റൺസിൽ അവസാനിച്ചു . 47 റൺസെടുത്ത ജീതൻ പട്ടേലിന്റെ ഇന്നിംഗ്സാണ് കിവീസ് സ്കോർ 200 കടത്തിയത് . ഏഴിന് 128 എന്ന നിലയിൽ കളി തുടങ്ങിയ ന്യൂസിലാൻഡ് 76 റൺസ് കൂടികൂട്ടിച്ചേർത്തു . ഇന്ത്യയ്ക്കുവേണ്ടി ഭുവനേശ്വർ കുമാർ അഞ്ചും മൊഹമ്മദ് ഷമി മൂന്നും വിക്കറ്റുകൾ വീഴ്ത്തി .


ഇനിമുതൽ ഇന്ത്യക്കാർക്ക് ഗൂഗിളിൽ നിന്ന് വായ്പയും ലഭിക്കാൻ പോകുന്നു . ഗൂഗിളിൻറെ ഓൺലൈൻ പെയ്മെൻറ്സ് സംവിധാനത്തിലൂടെയാവും വായ്പകൾ ലഭ്യമാക്കുക . ഗൂഗിൾ തേസ് എന്ന പേരിൽ അറിയപ്പെടുന്ന ആപ്പിലൂടെയാവും സേവനം ഗൂഗിൾ നടപ്പാക്കുക . സേവനം നടപ്പാക്കുന്നതോടെ ആപ്പിനെ ഗൂഗിൾ പേ എന്ന പേരിൽ ഗൂഗിൾ റീ ബ്രാൻഡ് ചെയ്യും . കേരളം ആസ്ഥാനമായ ഫെഡറൽ ബാങ്ക് , ഐസിഐസിഎ ബാങ്ക് , എച്ച്ഡിഎഫ്സി ബാങ്ക് , കൊട്ടക് മഹീന്ദ്ര ബാങ്ക് എന്നീ നാല് ബാങ്കുകളാവും ഗൂഗിൾ പെയ്മെൻറ്സ് ആപ്പായ ഗൂഗിൾ പേയിലൂടെ സാന്പത്തിക സേവനങ്ങൾ നൽകുക . ഇടപാടുകാരുടെ തിരിച്ചടവ് ശേഷി , അർഹത എന്നിവയെ അടിസ്ഥാനപ്പെടുത്തി പരമാവധി അഞ്ച് ലക്ഷം രൂപ വരെ ഗൂഗിൾ പേയിലൂടെ വായ്പ നൽകും . വായ്പയ്ക്ക് ഇടാക്കുന്ന പലിശാ നിരക്കുകൾ വ്യക്തിഗത വായ്പയുടേതിന് സമാനമായിരിക്കും . 48 മാസമായിരിക്കും പരമാവധി തിരിച്ചടവ് കാലയിളവ് . ഗൂഗിൾ പേയിലൂടെ ഫെഡറൽ ബാങ്കിൻറെ ഇടപാടുകാർക്ക് മാത്രമേ വായ്പയ്ക്ക് അർഹതയുണ്ടാവുകയുള്ളൂ . ഇന്ത്യയുടെ ഇപ്പോഴത്തെ ഡിജിറ്റൽ പെയ്മെൻറ്സ് വിപണി 20,000 കോടി ഡോളറിൻറേതാണ് . ഇത് 2023 ഓടെ ഒരു ലക്ഷം കോടി ഡോളറിൻറേതാവുമെന്നാണ് " ക്രെഡിറ്റ് സൂയസ് ഗ്രൂപ്പ് " കണക്കാക്കുന്നത് . ഈ ബൃഹത്ത് വിപണി കൈയടക്കുകയാണ് ഗൂഗിളിൻറെ ലക്ഷ്യം .


സ്പൈസ്ജെറ്റിൽനന്നു വമ്പൻ ഓഫർ . ആഭ്യന്തര യാത്രയ്ക്ക് 511 രൂപയുടെ ടിക്കറ്റ് നൽകുമെന്നാണ് ഓഫർ . സ്പൈസ് ജെറ്റിന്റെ 11ാം വാർഷികാഘോഷങ്ങളുടെ ഭാഗമായാണ് ഇളവു പ്രഖ്യാപിച്ചിരിക്കുന്നത് . ടിക്കറ്റ് നിരക്കിനു പുറമേ നികുതിയുമാകും . ജൂൺ 15നും സെപ്റ്റംബർ 30നും ഇടയിലുള്ള കാലയളവിലെ യാത്രയ്ക്കാണ് ഓഫർ ലഭിക്കുക . കൊച്ചി , ഡെറാഡൂൺ , ഉദയ്പുർ , ജയ്പുർ , ഗോവ തുടങ്ങിയ സ്ഥലങ്ങളിലേക്കുള്ള യാത്രയ്ക്ക് ഈ ഓഫർ പ്രകാരമുള്ള ടിക്കറ്റുണ്ട് . ദില്ലി - ജയ്പുർ യാത്രയ്ക്ക് 511 രൂപ നൽകിയാൽ മതിയെന്നാണ് സ്പൈസ് ജെറ്റ് വെബ്സൈറ്റിൽനിന്നുള്ള വിവരം . നികുതിയടക്കം ഇത് 1129 രൂപയാകും . ബാങ്കോക്ക് , കൊളംബോ , ദുബായ് , മസ്കറ്റ് റൂട്ടുകളിലെ ചില ആഭ്യന്തര യാത്രകൾക്കും ഓഫറുണ്ട് . 2111 രൂപയും ടാക്സുമാണ് ഈ റൂട്ടുകളിലെ ഓഫർ . ജൂൺ ഒന്നു മുതൽ ജൂലായ് 20 വരെ ഈ ഓഫർ പ്രകാരമുള്ള യാത്ര ചെയ്യാം .


വെള്ളപ്പൊക്കത്തിലും ഉരുൽപൊട്ടലിലും കാണാതായി പോയവരെ കണ്ടെത്താൻ സഹായഹസ്തം നീട്ടി ഗൂഗിൾ പേഴ്സൺ ഫൈൻഡർ . ഗൂഗിൾ ക്രൈസിസ് റെസ്പോൺസ് ടീം ആണ് ഈ സൌകര്യം ഒരുക്കിയിരിക്കുന്നത് . വെള്ളപ്പൊക്കത്തിൽ പെട്ട് കാണാതായ ആളുകളെ കണ്ടെത്താനും രക്ഷാപ്രവർത്തനം ഊർജ്ജിതമാക്കാനും സഹായിക്കുന്ന ഒരു ടൂളാണ് ഗൂഗിൾ പേഴ്സൺ ഫൈൻഡർ . പ്രളയക്കെടുതിയിൽപ്പെട്ട് കേരളത്തിലെ പല ജില്ലകളിലായി മരിച്ചവരുടെ എണ്ണം ഇതിനകം നൂറുകഴിഞ്ഞു . ആയിരങ്ങളാണ് ആലുവയിലും പത്തനംതിട്ടയിലും ചെങ്ങന്നൂരുമൊക്കെ ഒറ്റപ്പെട്ടു കിടക്കുന്നത് . ഇത്തരമൊരു സാഹചര്യത്തിൽ കേരളത്തിനൊപ്പം നിന്ന് രക്ഷാപ്രവർത്തനങ്ങളിൽ പങ്കാളിയാകുന്ന ഗൂഗിളിന്റെ ഈ സൌകര്യം ജനങ്ങൾ ഏറെ ആശ്വാസകരമായാണ് നോക്കി കാണുന്നത് . ഈ ടൂൾ കമ്പ്യൂട്ടർ ഡെസ്ക്ടോപ്പിലും മൊബൈലിലും ഉപയോഗിക്കാം . ഗൂഗിൾ പേഴ്സൺ ഫൈൻഡർ ലോഗ് ചെയ്ത് നിങ്ങൾ തിരയുന്ന വ്യക്തിയുടെ പേര് നൽകിയാൽ അവരെ ഗൂഗിളിൻറെ തിരഞ്ഞ് തരും . നമ്മൾ സെർച്ച് ചെയ്യുന്ന പേരുമായി യോജിക്കുന്ന , ലഭ്യമായ എല്ലാ ഡാറ്റകളും കിട്ടും . ദുരന്തത്തിൽപ്പെട്ട സുഹൃത്തുകളുടെയും ബന്ധുക്കളുടെയും വിവരം തേടാൻ ഏറെപ്പേർ ഈ ടൂൾ വ്യാപകമായി ഉപയോഗിക്കുന്നുണ്ട് . നിങ്ങൾ തിരയുന്ന വ്യക്തിയുടെ വിവരങ്ങൾ കണ്ടെത്തുന്നതിനൊപ്പം തന്നെ , കാണാതാവുകയോ ദുരന്തത്തിൽപ്പെടുകയോ ചെയ്ത ആളുകളെ കുറിച്ചുള്ള വിവരങ്ങൾ പങ്കുവയ്ക്കാനും സാധിക്കും . അതിനായി കാണാതായ വ്യക്തിയുടെ പേരും ലഭ്യമായ വിവരങ്ങളും നൽകിയാൽ മതി . ഗൂഗിൾ പേഴ്സൺ ഫൈൻഡറിൽ ഉൾപ്പെടുത്തുന്ന എല്ലാ വിവരങ്ങളും ആർക്കുവേണമെങ്കിലും സെർച്ച് ചെയ്യാവുന്ന തരത്തിലാണ് ഈ ടൂൾ ഒരുക്കിയിരിക്കുന്നത് . 2010 ൽ ആയിരങ്ങൾ കൊല്ലപ്പെട്ട ഹെയ്തിയിലെ ഭൂകമ്പത്തിന് ശേഷം ഗൂഗിളിലെ എൻജിനീയർമാർ വികസിപ്പിച്ചെടുത്ത ആപ്ലിക്കേഷനാണിത് . ഭൂകമ്പത്തിൽ അകപ്പെട്ടവരെ അവരുടെ പ്രിയപ്പെട്ടവരുടെ അടുത്തെത്തിക്കാൻ അന്നേറെ സഹായകരമായൊരു ആപ്ലിക്കേഷൻ കൂടിയായിരുന്നു ഗൂഗിൾ പേഴ്സൺ ഫൈൻഡർ . പിന്നീട് 2013 ൽ കാനഡയിൽ ആൽബർട്ട പ്രളയം ( ജൂൺ 22 ) , അമേരിക്കയിൽ ഒക്ലഹോമ ടൊർണാഡോ ( മെയ് 24 ) , ബോസ്റ്റൺ ബോംബിങ് ( ഏപ്രിൽ 15 ) , ഇന്തോനേഷ്യയിൽ ജക്കാർത്ത പ്രളയം ( ജനുവരി 17 ) , 2013ലെ ഫൈലിൻ ചുഴലിക്കൊടുങ്കാറ്റ് തുടങ്ങി ലോകത്തിന്റെ പല ഭാഗങ്ങളിലും ദുരന്തങ്ങളുണ്ടായപ്പോൾ ഗൂഗിൾ ഈ സേവനം ഉപയോക്താക്കൾക്ക് ലഭ്യമാക്കിയിരുന്നു . 2013 ലെ ഉത്തരാഖണ്ഡ് വെള്ളപ്പൊക്കസമയത്താണ് ഇന്ത്യയ്ക്ക് ഈ സേവനം ആദ്യമായി ലഭിച്ചത് . അമേരിക്കയിൽ 2005ൽ കത്രീന കൊടുങ്കാറ്റ് ഉണ്ടായപ്പോൾ ഒരു കൂട്ടം സന്നദ്ധപ്രവർത്തകർ വികസിപ്പിച്ച പീപ്പിൾ ഫൈൻഡർ ഇന്റർചേഞ്ച് ഫോർമാറ്റാണ് ( PFIF ) ഗൂഗിൾ പേഴ്സൺ ഫൈൻഡറിൽ ഉപയോഗിക്കുന്നത് . ഫെയ്സ്ബുക്കും സമാനമായ സുരക്ഷാസൌകര്യങ്ങളുമായി ക്രൈസിസ് റെസ്പോൺസ് പേജ് ആരംഭിച്ചിട്ടുണ്ട് . ലോകത്താകമാനം 1.47 ബില്യൺ ഉപഭോക്താക്കൾ ഉള്ള ഫെയ്സ്ബുക്കിന് ഇന്ത്യയിൽ മാത്രം 270 മില്യൺ ഉപഭോക്താക്കളാണ് ഉള്ളത് . രാജ്യത്തെതന്നെ ഏറ്റവും വലിയ സോഷ്യൽ മീഡിയ പ്ലാറ്റ്ഫോമായ ഫെയ്സ്ബുക്കിന്റെ ക്രൈസിസ് റെസ്പോൺസ് പേജിൽ വിവിധ വാർത്താ സ്രോതസ്സുകളിൽ നിന്നും ലഭിക്കുന്ന വെള്ളപ്പൊക്ക വാർത്തകൾ , വീഡിയോകൾ എന്നിവയെല്ലാം ശേഖരിക്കുകയും ഏകോപിപ്പിക്കുകയും ചെയ്യുന്നുണ്ട് . സർക്കാരും മാധ്യമങ്ങളും സർക്കാരിതര സംഘടനകളുമെല്ലാം ക്രൈസിസ് റെസ്പോൺസ് ഗൂഗിൾ ഡാറ്റാബേസിലേക്ക് വിവരങ്ങൾ നൽകുന്നുണ്ട് . മുൻപ് കേരളത്തിനു വേണ്ടി സേഫ്റ്റി ചെക്കർ സേവനവും ഫെയ്സ്ബുക്ക് നൽകിയിരുന്നു . ആറു ദിവസം മുൻപ് ആരംഭിച്ച സേഫ്റ്റി ചെക്കർ ഉപയോഗിച്ച് ഇപ്പോഴും ആളുകൾ തങ്ങൾ സുരക്ഷിരാണെന്ന് മാർക്ക് ചെയ്തു കൊണ്ടിരിക്കുകയാണ് . ഫെയ്സ്ബുക്ക് സേഫ്റ്റി ചെക്കിനെ കുറിച്ച് കൂടുതൽ വായിക്കാം കനത്ത മഴയും വെള്ളപ്പൊക്കവും ഉരുൾപ്പൊട്ടലും കാരണം കാസർക്കോട് ഒഴികെയുള്ള 13 ജില്ലകളിലും റെഡ് അലേർട്ട് പ്രഖ്യാപിച്ചിരിക്കുന്ന ഈ സമയത്ത് പുതിയ ടെക്നോളജികൾ ഓഫർ ചെയ്യുന്ന ഈ സംവിധാനങ്ങളെല്ലാം ഫലപ്രദമായി തന്നെ ഉപയോഗപ്പെടുത്തുകയാണ് ഉപയോക്താക്കൾ . വെള്ളപ്പൊക്കത്തിൽ വീടുകളും കെട്ടിടങ്ങളും തകർന്നു വീഴുകയും റോഡ് - ട്രെയിൻ ഗതാഗതം താറുമാറാകുകയും , കൊച്ചി രാജ്യാന്തര എയർപോർട്ട് താൽക്കാലികമായി അടക്കുകയും ചെയ്ത രൂക്ഷമായ സാഹചര്യത്തിൽ ഏറെപ്പേർക്ക് ആശ്വാസമാവുന്നുണ്ട് ഇത്തരം സംവിധാനങ്ങൾ . ആമസോൺ ഇന്ത്യയും ദേശീയ - സംസ്ഥാനതലത്തിൽ പ്രവർത്തിക്കുന്ന ഡിസാസ്റ്റർ കോർഡിനേഷൻ കമ്മിറ്റികളുമായി ചേർന്ന് പ്രളയബാധിത പ്രദേശത്ത് താമസിക്കുന്നവർക്ക് സഹായങ്ങൾ എത്തിക്കാൻ ശ്രമിക്കുന്നുണ്ട് . ഈ കൊമേഴ്സ് പ്ലാറ്റ്ഫോം ഉപയോഗിച്ച് ഉപഭോക്താക്കൾക്ക് എൻ ജി ഒകൾക്ക് അവശ്യവസ്തുക്കൾ ഡൊണേറ്റ് ചെയ്യാനുള്ള സംവിധാനമാണ് ആമസോൺ ഇന്ത്യ ഒരുക്കുന്നത് . ആമസോൺ ഇന്ത്യയുടെ വെബ്സൈറ്റായ www . amazon . in സന്ദർശിച്ചാൽ ഡൊണേറ്റ് പ്രൊഡക്റ്റ് ക്യാംപെയിൻ ലിങ്ക് കാണാം .


ആഗോള വിപണിയിൽ എണ്ണ വില ഇടിയുന്നതും സ്വർണത്തിന്റെ വില കുറയുന്നതുമാണ് അടുത്തിടെ നാം കണ്ടത് . എന്ത് കൊണ്ട് എണ്ണ വില ഇടിയുന്നു . ഒപ്പം സ്വർണത്തിന്റെ വില കുറയുന്നു നൂറു ചോദ്യങ്ങളാണ് ഉയരുന്നത് . അഞ്ച് വർഷത്തെ എക്കാലത്തെയും വലിയ ഇടിലേയ്ക്കാണ് എണ്ണ വില കൂപ്പ് കുത്തിയത്യ ജൂൺ മുതൽ 40 ശതമാനത്തോളം ഇടിവ് എണ്ണ വിലയിൽ ഉണ്ടായി . ബാരലിന് 115 ഡോളർ എന്നത് ഇപ്പോൾ 70 ഡോളറിനും താഴെയാണ് . എണ്ണ വില കുറയുന്നതിന് പല കാരണങ്ങളാണ് സാമ്പത്തിക വിദ്ഗധർ നിരത്തുന്നത് . നവംബർ 27 ന് വിയന്നയിൽ നടന്ന ഒപെക് രാഷ്ട്രങ്ങളുടെ യോഗത്തിൽ എണ്ണ ഉത്പ്പാദനം കുറയ്ക്കാനുള്ള തീരുമാനം അംഗീകരിയ്ക്കപ്പെടാതെ പോയി . ഉത്പ്പാദനം കുറച്ച് വിപണിയിലേയ്ക്ക് തിരിച്ച് കയറാനായിരുന്നു പദ്ധതി എന്നാൽ പല രാജ്യങ്ങളും ഇതിനെ അനുകൂലിച്ചില്ല . അതോടെ ഉത്പ്പാദനം കുറയ്ക്കുക . ഒപെക് രാഷ്ട്രങ്ങളിൽ ഏറ്റവും അധികം എണ്ണ ഉത്പ്പാദിപ്പിയ്ക്കുന്ന രാജ്യം സൌദി അറേബ്യയാണ് . ഡിമാന്റും സ്പ്ളൈയും ഊഹക്കച്ചവടവും മാത്രമല്ല കാലാവസ്ഥയ്ക്ക് പോലും എണ്ണ വില നിർണയ്ക്കുന്നതിൽ നിർണായക പങ്കുണ്ടെന്ന് വിദഗ്ധർ പറയുന്നു . നിലവിൽ സപ്ളൈ കൂടിതിന് ആനുപാതികമായി ഡിമാന്റ് ഇല്ലാത്തതും എണ്ണ വിലയ്ക്ക് തിരിച്ചിടായായി . എണ്ണ ഉത്പ്പാദന രംഗത്ത് കൂടുതൽ രാഷ്ട്രങ്ങൾ എത്തി . എണ്ണ ഉപഭോക്താക്കളിൽ നിന്നും വൻകിട ഉത്പ്പാദകർ കൂടിയായ അമേരിയ്ക്ക മാറിയതും ഒപെക് രാഷ്ട്രങ്ങൾക്കും ആഗോള എണ്ണ വിപണിയ്ക്കും തിരിച്ചടിയായി . റഷ്യയും ഉത്പ്പാദനത്തിൽ കരുത്താർജ്ജിയ്ക്കുകയാണ് . ഗൾഫ് രാജ്യങ്ങളോട് കിടപിടിയ്ക്കുന്ന തരത്തിൽ പാശ്ചാത്യ രാജ്യങ്ങൾ കരുത്താർജ്ജിച്ചതോടെ എണ്ണവിപണിയിൽ മത്സരം നേരിടാതിരുന്ന രാജ്യങ്ങൾക്ക് കിടമത്സരം നേരിടേണ്ട അവസ്ഥയുണ്ടായി .


യൂട്യൂബിൽ ലോകത്ത് തന്നെ ഏറ്റവും കൂടുതൽ സബ്സ്ക്രൈബേഴ്സ് എന്ന റെക്കോഡിലേക്ക് നീങ്ങി ഇന്ത്യന് യൂട്യൂബ് ചാനലായ ടി - സീരിസ് . ഇപ്പോൾ സ്വീഡിഷ് ഗെയിമിംഗ് ചാനലായ പ്യൂഡൈപൈ എന്ന യൂട്യൂബ് ആക്കൌണ്ടാണ് ഇപ്പോൾ ലോകത്ത് ഏറ്റവും കൂടുതൽ സബ്സ്ക്രൈബേഴ്സ് ഉള്ളത് . ഫെലിക്സ് ജെൽബർഗ് എന്ന വ്യക്തിയുടെതാണ് ഈ അക്കൌണ്ട് . ഇന്ത്യയിലെ ഓഡിയോ രംഗത്തെ അതികായന്മാരായ ടി - സീരിസിൻറെ അക്കൌണ്ടിന് ഇപ്പോൾ 70,140,501 സബ്സ്ക്രൈബേഴ്സ് ആണ് ഉള്ളത് . പ്യൂഡൈപൈയ്ക്ക് ഇപ്പോൾ ഉള്ള സബ്സ്ക്രൈബേഴ്സിൻറെ എണ്ണം 70,516,918 ആണ് . ഇപ്പോൾ തന്നെ മാസത്തിൽ ഏറ്റവും കൂടുതൽ കാഴ്ചക്കാരുള്ള അക്കൌണ്ട് ടി - സീരിസാണ് . കഴിഞ്ഞ 5 വർഷമായി യൂട്യൂബിൽ ഒരു മാസത്തിൽ ഏറ്റവും കൂടുതൽ കാഴ്ചക്കാരുള്ള അക്കൌണ്ട് എന്ന പ്യൂഡൈപൈയുടെ കുത്തകയാണ് ടീസിരീസ് തിരുത്തിയത് . ഇതിന് പുറമേ യൂട്യൂബിൽ ഏറ്റവും കാഴ്ചക്കാരുള്ള 10 അക്കൌണ്ടുകളിൽ 5 എണ്ണവും അമേരിക്കയ്ക്ക് പുറത്താണെന്ന വിവരവും പുറത്ത് വരുന്നുണ്ട് . ആഗോളതലത്തിൽ ഇൻറർനെറ്റ് വ്യാപ്തിയെ ആണ് ഇത് അടയാളപ്പെടുത്തുന്നത് എന്നാണ് ടെക് ലോകത്തെ സംസാരം . കഴിഞ്ഞ മാസം മാത്രം 3 ദശലക്ഷം പുതിയ സബ്സ്ക്രൈബേഴ്സിനെ ടി - സീരിസിന് ലഭിച്ചിട്ടുണ്ട് . പ്രധാന ചാനലിന് പുറമേ ഏതാണ്ട് 29 മറ്റ് യൂട്യൂബ് അക്കൌണ്ടുകളും ടി - സീരിസ് കൈകാര്യം ചെയ്യുന്നുണ്ട് . ഇതിലും ഏതാണ്ട് 1 കോടി സബ്സ്ക്രൈബേഴ്സ് ഉണ്ട് . 1984 ൽ ഗുൽഷൻ കുമാർ സ്ഥാപിച്ചതാണ് ടി - സീരിസ് . 1997ൽ ഇദ്ദേഹം മുംബൈ അധോലോകത്താൽ കൊലചെയ്യപ്പെട്ടു . തുടർന്ന് ഇദ്ദേഹത്തിൻറെ മക്കളാണ് ഇത് നടത്തി വരുന്നത് . ഇന്ത്യയിൽ റിലയൻസ് ജിയോ വന്നതിന് ശേഷം ഉണ്ടായ 4ജി തരംഗം തങ്ങളെ സഹായിച്ചെന്ന് ടി - സീരിസ് തലവൻ ഭൂഷൻ കുമാർ പറയുന്നു . ഒപ്പം റഷ്യ പോലുള്ള രാജ്യങ്ങളിൽ ബോളിവുഡ് ഗാനങ്ങൾക്ക് കാഴ്ചക്കാർ ഏറെയാണെന്നും ടി - സീരിസ് മേധാവി പറയുന്നു . വിദേശ കാഴ്ചക്കാരുടെ എണ്ണത്തിലും ടി - സീരിസ് ഏറെ മുന്നിലാണ് .


ഹാർലി ഡേവിഡ്സൺ , ട്രയംഫ് , ഡ്യൂകാട്ടി , കാവസാക്കി , ബെനലി , മോട്ടോ ഗൂച്ചി വിദേശ കമ്പനികളുടെ സൂപ്പർ ബൈക്കുകൾ മലയാളികൾക്ക് ഇന്ന് പുത്തരിയല്ല . കൊച്ചിയിലും കോഴിക്കോട്ടും മാത്രമല്ല ഗ്രാമനിരത്തുകളിലും സൂപ്പർ ബൈക്കുകൾ ചീറിപായുകയാണ് . 600 സിസിക്കും അഞ്ച് ലക്ഷം രൂപയ്ക്കും മുകളിൽ വിലയുള്ളയാണ് സൂപ്പർ ബൈക്ക് ഗണത്തിൽ വരുന്നത് . തലയെടുപ്പിലെന്ന പോലെ വിൽപ്പനയിലും ഹാർലിയാണ് മുന്നിൽ . കൊച്ചിയിലെ ഷോറൂമിൽ നിന്ന് മാത്രം പ്രതിമാസം വിൽപ്പന 15നും 20നും ഇടയിൽ വാഹനങ്ങൾ . ഏറ്റവും വിലകുറഞ്ഞ ഹാർലി , സ്ട്രീറ്റ് 750ക്ക് വില ആറ് ലക്ഷം രൂപ . ഹോളിവുഡ് താരം അർണോൾഡ് ഷോസ്നെഗറുടെ ഇഷ്ടവാഹനമായ ഫാറ്റ് ബോയ് വിൽപ്പനയിൽ തൊട്ടുപിന്നിൽ . നാല് മാസം മുമ്പ് മാത്രം കേരളത്തിലെത്തിയ അമേരിക്കൻ കമ്പനി ഇന്ത്യന്റെ നാല് ബൈക്കുകളും നിരത്തുകളിലുണ്ട് . ഇന്ത്യന്റെ ഏറ്റവും കുറഞ്ഞ മോഡലായ സ്കൌട്ടിന് വില 16 ലക്ഷം . ബ്രിട്ടീഷ് ബൈക്ക് നിർമാതാക്കളായ ട്രയംഫും കേരളത്തിൽ പ്രതിമാസം പത്തോളം ബൈക്കുകൾ വിൽക്കുന്നു . ഏറ്റവും കുറഞ്ഞ മോഡൽ ബോൺവില്ലി ട്വിന്നിന് വില 9 ലക്ഷം . ചലച്ചിത്ര താരം ദുൽഖർ സൽമാൻ , ശേഖർ മേനോൻ എന്നിവർ ട്രയംഫ് ഉപഭോക്താക്കളാണ് . ചലച്ചിത്ര താരങ്ങൾക്ക് പുറമേ , പ്രവാസികൾ , കച്ചവടക്കാർ , ഐടി മേഖലയിൽ നിന്നടക്കം ഉയർന്ന ശമ്പളം പറ്റുന്ന ജീവനക്കാർ തുടങ്ങിയവരാണ് കേരളത്തിൽ സൂപ്പർ ബൈക്കുകളുടെ ഉടമസ്ഥർ . എണ്ണമേഖലയിൽ നിന്നുള്ള പ്രവാസികളാണ് ഉപഭോക്താക്കളിൽ അധികമെന്നും കച്ചവടക്കാർ പറയുന്നു . ഇറ്റാലിയൻ വഹാന നിർമാതാക്കളായ ഡ്യൂക്കാട്ടിയും കൊച്ചിയിൽ കഴിഞ്ഞ ദിവസം അക്കൌണ്ട് തുറന്നു . നാല് കോടിക്കും അഞ്ച് കോടിക്കും ഇടയിലാണ് സൂപ്പർ ബൈക്ക് വിൽപ്പനയിലൂടെ പ്രതിമാസം കേരളത്തിന് ലഭിക്കുന്ന വരുമാനം .


സാംസങ്ങ് ഗ്യാലക്സി എസ് 9 ന് ഇപ്പോൾ 7,990 രൂപയ്ക്ക് സ്വന്തമാക്കാം . കഴിഞ്ഞ മാർച്ചിൽ ഇന്ത്യൻ വിപണിയിൽ ഇത്തിയ ഫോണിൻറെ യഥാർത്ഥ വില 57,900 രൂപയാണ് . മൊത്തത്തിൽ 50,000 രൂപയുടെ കിഴിവാണ് നൽകിയിരിക്കുന്നത് . ക്യാഷ്ബാക്ക് , എക്സ്ചേഞ്ച് ഓഫറുകളിലൂടെ ഇപ്പോൾ കേവലം 7,990 രൂപയ്ക്ക് ഗാലക്സി എസ് 9 സ്വന്തമാക്കാം . ഗാലക്സി എസ് 9 സ്മാർട്ട്ഫോൺ സാംസങ് ഓൺലൈൻ സ്റ്റോറുകളിൽ നിന്നും വാങ്ങുമ്പോൾ 5,000 രൂപ ഇൻസ്റ്റന്റ് ക്യാഷ് ബാക്ക് , എച്ച്ഡിഎഫ്സി കാർഡ് ഉപയോഗിച്ച് വാങ്ങിക്കുന്നവർക്ക് 6,000 രൂപ ക്യാഷ്ബാക്ക് , കൂടാതെ 33,000 രൂപയുടെ എക്സ്ചേഞ്ച് ഓഫർ , ഇതോടൊപ്പം 6,000 രൂപയുടെ അധിക കിഴിവും ലഭ്യമാക്കിയിട്ടുണ്ട് . ഇവയെല്ലാം ഉപയോഗപ്പെടുത്തിയാൽ ഫോൺ 5 . 8 ഇഞ്ച് ഡിസ്പ്ല , എക്സിനോസ് 9810 പ്രോസസർ , ആൻഡ്രോയിഡ് 8.0 ഓറിയോ , 4GB റാം , 64GB സ്റ്റോറേജ് , 12MP റിയർ ക്യാമറ . , 8MP സെൽഫി ക്യാമറ , 3000mAh ബാറ്ററി എന്നിവയാണ് മറ്റു പ്രത്യേകതകൾ .


ശ്രീലങ്കയ്ക്കെതിരായ ഏക ട്വന്റി 20 മത്സരത്തിൽ ടോസ് നേടിയ ഇന്ത്യ ഫീൽഡിംഗ് തെരഞ്ഞെടുത്തു . മഴമൂലം മത്സരം വൈകിയാണ് തുടങ്ങുന്നത് . അഞ്ചാം ഏകദിനം കളിച്ച ടീമിൽ രണ്ടു മാറ്റങ്ങളുമായാണ് ഇന്ത്യ ഇറങ്ങുന്നത് . ഓപ്പണർ അജിങ്ക്യാ രഹാനെ , പേസ് ബൌളർ ശർദ്ദുൽ ഠാക്കൂർ എന്നിവർ അന്തിമമ ഇലവനിൽ ഇടം നേടിയില്ല . ഇവർക്ക് പകരം കെഎൽ രാഹുലും അക്ഷർ പട്ടേലും ടീമിലെത്തി . പൂർണ കായികക്ഷമത വീണ്ടെടുക്കാത്ത ഹർദ്ദീക് പാണ്ഡ്യയെ അന്തിമ ഇലവനിൽ ഉൾപ്പെടുത്തിയില്ല . നാലു മാറ്റങ്ങലുമായാണ് ലങ്ക ഇറങ്ങുന്നത് . സീക്കുഗെ , തിസാര പേരേര , ഷനക , ഉദാന എന്നിവർ ലങ്കൻ ടീമിലെത്തി . ടെസ്റ്റ് , ഏകദിന പരമ്പരയിൽ സമ്പൂർണ തോൽവി വഴങ്ങിയ ലങ്ക ആദ്യ ജയം തേടിയാണ് ഇറങ്ങുന്നതെങ്കിൽ ട്വന്റി - 20യും ജയിച്ച് സമ്പൂർണ ജയമാണ് കോലിയും സംഘവും ലക്ഷ്യമിടുന്നത് .


ഫേസ്ബുക്കിലെ സുരക്ഷ പിഴവ് കണ്ടെത്തിയ മലയാളി വിദ്യാർത്ഥിക്ക് ഫേസ്ബുക്കിന്റെ പാരിതോഷികം . ഫേസ്ബുക്കിലെ ഗൌരവകരമായ തെറ്റ് കണ്ടെത്തിയ കൊല്ലം ചാത്തന്നൂർ എംഇഎസ് ഇൻസ്റ്റ്യൂട്ട് ഓഫ് ടെക്നോളജി ആന്റ് മാനേജ്മെന്റിലെ വിദ്യാർത്ഥി അരുൺ എസ് കുമാറിനാണ് ഫേസ്ബുക്ക് സമ്മാനം നൽകിയത് . 6 . 65 ലക്ഷം രൂപയാണ് ഫേസ്ബുക്കിൽ നിന്നും ഈ ഇരുപതുവയസുകാരന് ലഭിച്ചത് . ഫേസ്ബുക്ക് അക്കൌണ്ടുകളിൽ നുഴഞ്ഞ്കയറി വിവരങ്ങൾ ചോർത്താൻ സാധിക്കുന്ന ഫുൾ അക്കൌണ്ട് ടേക്ക്ഓവർ എന്ന പ്രശ്നമാണ് അരുൺ ഉന്നയിച്ചത് . ഫേസ്ബുക്കിന്റെ ഒരു സബ്ഡോമൈനിൽ ഈ പ്രശ്നം കണ്ടെത്തിയ അരുൺ ഇത് ഫേസ്ബുക്ക് സുരക്ഷ വൃത്തത്തെ അറിയിക്കുകയായിരുന്നു . ഇത് പരിഹരിച്ച ശേഷമാണ് അരുണിനുള്ള സമ്മാനം ഫേസ്ബുക്ക് അറിയിച്ചത് . ഇതിന് മുൻപും ഫേസ്ബുക്കിലെ ബഗ്ഗുകൾ സംബന്ധിച്ച് അരുൺ ഫേസ്ബുക്കിന് മുന്നറിയിപ്പ് നൽകിയിട്ടുണ്ട് . എന്നാൽ ഇത് ആദ്യമായണ് ഇത്രയും വലിയ തുക സമ്മാനമായി ലഭിക്കുന്നത് . ഇതോടെ ഫേസ്ബുക്കിന്റെ ഹാൾ ഓഫ് ഫേമിൽ ആദ്യ പത്തുറാങ്കുകളിൽ എത്താൻ അരുണിന് വഴി തെളിഞ്ഞു .


അയച്ച സന്ദേശങ്ങൾ തിരിച്ചെടുക്കാനുള്ള ഫീച്ചർ വാട്ട്സ്ആപ്പ് ഉടൻ അവതരിപ്പിക്കുമെന്ന് റിപ്പോർട്ട് . ഒരു നിശ്ചിത സമയത്തിനുള്ളിൽ മാത്രമാണ് മെസെജ് തിരിച്ചെടുക്കാൻ സാധിക്കുക . വാട്സ്ആപ്പിന്റെ പുതിയ ഫീച്ചറുകൾ പരീക്ഷിക്കുന്ന വാബ് ബീറ്റ് ഇൻഫോം എന്ന സൈറ്റാണ് വാട്സ്ആപ്പ് പുതിയ ഫീച്ചർ ഉടൻ ഇറക്കുമെന്ന് സൂചന നൽകിയത് . ഒരു സന്ദേശം അയച്ച് അഞ്ച് മിനുട്ടാണ് അത് തിരിച്ചെടുക്കാനുള്ള സമയം . വാട്സ്ആപ്പിൻറെ പുതിയ വേർഷനായ 2.17.30യിൽ പുതിയ ഫീച്ചർ ഇതുവരെ ലഭ്യമല്ല . എല്ലാ തരം മെസെജുകളിലും റീകോൾ ഫീച്ചറുകൾ ഉപയോഗിക്കാൻ സാധിക്കും . ടെക്സ്റ്റ് , വീഡിയോ , പിച്ചർ , ഗിഫ് , സ്റ്റാറ്റസ് എന്നിവയ്ക്കെല്ലാം റീകോൾ ഫിച്ചർ ബാധകമായിരിക്കും . സെൻഡർ മെസെജ് വായിക്കുന്നതിന് മുൻപ് മാത്രമാണ് മെസെജുകൾ തിരിച്ചെടുക്കാൻ സാധിക്കുക . ഹിഡൺ ഫീച്ചറായിട്ടാണ് റീകോൾ സൌകര്യം വാട്സഅപ്പ് അവതരിപ്പിക്കുക .


ഏറെ പ്രേക്ഷക ശ്രദ്ധനേടുന്ന ജോജു നായകനായി എം . പദ്മകുമാർ സംവിധാനം ചെയ്ത ജോസഫ് എന്ന ചിത്രത്തിനെതിരെ വിമർശനവുമായി ഡോക്ടർ രംഗത്ത് . ഡോക്ടർമാരുടെ സംഘടനയായ ഇന്ത്യൻ മെഡിക്കൽ അസോസിയേഷൻ ഭാരവാഹിയാണ് ചിത്രത്തിനെതിരെ ഫേസ്ബുക്കിൽ പോസ്റ്റ് ചെയ്തിരിക്കുന്നത് . ചിത്രം മരണാനന്തര അവയവദാനത്തെക്കുറിച്ച് തെറ്റായ സന്ദേശം പരത്തുന്നു എന്നതാണ് പരാതി . ഐഎംഎ സെക്രട്ടറിയാണ് ജോസഫിനെതിരെ പരാതി ഉയർത്തുന്ന ഡോ . സുൾഫി നൂഹു . ഫേസ്ബുക്ക് പോസ്റ്റിൻറെ പൂർണ്ണരൂപം ആവിഷ്കാര സ്വാതന്ത്രം പറഞ്ഞ് എന്നെ പിച്ചിചീന്താൻ വരുന്നവർ അവിടെ നിൽക്കട്ടെ ഒരു നിമിഷം . ആവിഷ്കാര സ്വാതന്ത്ര്യം നോലിസ്റ്റിനും , സംവിധായകനും , കഥാകൃത്തിനും , എനിക്കും , നിങ്ങൾക്കും ഒരു പോലെയാണ് . സംവിധായകനോ , നോവലിസ്റ്റിനോ മാത്രം ഒതുങ്ങുന്ന ആവിഷ്കാര സ്വാതന്ത്ര്യം ഇന്ത്യാ മഹാ രാജ്യത്തിൽ നിലനിൽക്കുന്നില്ല . വളരെ മുൻപ് " നിർണയം " എന്ന മോഹൽലാൽ ചിത്രം കേരളത്തിൽ ഉടനീളം വൻ കളക്ഷൻ റിക്കാർഡുകൾ ഭേദിച്ച് നിറഞ്ഞ സദസിൽ പ്രദർശിപ്പിച്ചത് നാം മറന്ന് കാണില്ല . അന്ന് ആ മോഹൻലാൽ ചിത്രം പറഞ്ഞ കഥ മറ്റൊരു ഇംഗ്ലീഷ് നോവലിനെ അവലംബിച്ചായിരുന്നു . . രോഗിയുടെ സമ്മതമില്ലാതെ രോഗിയെ ഓപ്പറേഷൻ ചെയ്ത് കിഡ്നിയും മറ്റ് അവയവങ്ങളും മോഷ്ടിച്ച് അവയവ ദാന കച്ചവടം നടത്തുന്ന വില്ലനെതിരെ പടപൊരുതുന്ന ഡോക്ടറുടെ കഥ . കലാ സൃഷ്ടിയുടെ സത്യസന്ധത അവിടെ നിൽക്കട്ടെ . കഥയിൽ പറഞ്ഞിരിക്കുന്ന അവയവ മോഷണം എങ്ങനെ എവിടെ വെച്ച് നടത്താമെന്ന് കൂടി പറഞ്ഞ് തന്നാൽ കൊള്ളാമായിരുന്നു . , നിർണയം സിനിമയിൽ നിന്നും ബെന്യമിനിലേക്ക് എത്തുമ്പോൾ സുവിശേഷ പ്രസംഗക്കാരുടെ " അസുവിശേഷ " , വിശേഷങ്ങൾ പറയുന്നതിനോടൊപ്പം പ്രിയങ്കരനായി നോവലിസ്റ്റ് വരച്ച് വെക്കുന്ന സ്കൂട്ടർ ഇടിച്ച് കൊന്ന് അവയവം മോഷ്ടിക്കുന്ന കഥ അവയവ ദാനത്തിന്റെ കടക്കൽ കത്തി വെക്കുകയാണ് . ഇനി ജോസഫ് , മകളുടെ ഹൃദയം മറ്റോരു കുട്ടിയിൽ അവയയ ദാനത്തിനു ശേഷം സ്പന്ദിക്കുന്നത് ശ്രദ്ധിക്കാതെ പോകുന്ന നായകൻ ഹൃദയം മറ്റൊരു ശരീരത്തിലെക്കു മാറ്റിവച്ചു എന്നു കള്ള രേഖ യുണ്ടാക്കുന്ന ആശുപത്രി വിദേശികൾക്ക് അവയവം കൊടുക്കുന്ന സർക്കാർ പദ്ധതി ചുറ്റിക കൊണ്ടടിക്കുന്നത് റോഡപകടം ആക്കുന്ന പോസ്റ്റ് മോർടം റിപ്പോർട്ട് ഉള്ള കഥ എന്തെല്ലാം കാണണം . ഇതിനേക്കാൾ 500 വെടിയുണ്ടകൾ ഒറ്റക്ക് തട്ടി കളയുന്ന രജനികാന്ത് എന്തു ഭേദം 2017 ലും 18 ലും നടന്ന അവയവ ദാന ശസ്ത്രക്രിയകൾ വിരലിൽ എണ്ണാവുന്ന മൂന്നോ നാലോ മാത്രമാണ് . മൂന്നോ നാലോ വർഷങ്ങൾക്ക് മുൻപ് സർക്കാർ ആവിഷ്കരിച്ച അവയവദാന പദ്ധതി വൻ മുന്നേറ്റമാണ് നടത്തിയത് . രക്ഷിച്ചത് ആയിരക്കണക്കിന് ജീവനുകളെ യും അവയവ ദാനം സർക്കാർ ലിസ്റ്റിൽ സീനിയോറിറ്റി അനുസരിച്ചു മാത്രം നൽകണം വീഡിയോ റെക്കോഡിങ് രണ്ടാം തവണ മസ്തിഷ്ക്ക മരണം സ്ഥികരിക്കുവാൻ ടെസ്റ്റ് ചെയ്യുമ്പോൾ നിർബദ്ധം ആക്കാം . അവയവദാനപ്രക്രിയക്കു ഉപദേഷക സമിതി നിയമ പ്രകാരം നിലവിൽ വരണം . ഇപ്പഴത്തെ തടസ്സങ്ങൾ മാറ്റാൻ മാർഗങ്ങൾ നിരവധി . . അതിനിടയിൽ ചില " ജോസഫ് ' " മാരുടെ സ്ഥാനം ചവറ്റുകുട്ടയിൽ മലയാളി എന്നും ആർജവം ഉള്ളവർ . . . . ഈ തട്ട് പൊളിപ്പൻ ജോസഫിനെ ഒരു മൂന്നാം കിട നേരം കൊല്ലിയായി മാത്രം മലയാളി കാണും നമുക്ക് തിരിച്ചു നൽകേണ്ടത് അവയവദാനം കാത്തു കഴിയുന്ന ആയിരക്കണക്കിന് ജീവനുകൾ .


കോഴിമുട്ടയുടെ വില ചില്ലറ വിപണിയിൽ 40 ശതമാനത്തിലധികമാണ് ഒറ്റയടിക്ക് വർദ്ധിച്ചിരിക്കുന്നത് . രാജ്യത്ത് മിക്കയിടത്തും ഏഴ് രൂപയ്ക്ക് മുകളിലാണ് ഇപ്പോൾ കോഴി മുട്ടയ്ക്ക് . വിപണിയിൽ കടുത്ത ക്ഷാമം ഇപ്പോൾ നേരിടുന്നുണ്ടെന്നും പൌൾട്രി ഫെഡറേഷൻ ഓഫ് ഇന്ത്യ പ്രസിഡന്റ് രമേശ് കാട്രി പറഞ്ഞു . കഴിഞ്ഞ വർഷം കോഴിമുട്ടയ്ക്ക് വിലയിടിഞ്ഞത് മൂലം കർഷകർക്ക് കനത്ത നഷ്ടം നേരിടേണ്ടി വന്നിരുന്നു . ഇക്കാരണത്താൽ ഈവർഷം ഉൽപ്പാദനത്തിൽ 30 ശതമാനത്തോളം കുറവുവരുത്തിയിരുന്നു . ഇതാണ് ഇക്കുറി കടുത്ത വിലക്കയറ്റത്തിന് ഇടയാക്കിയത് . കഴിഞ്ഞ വർഷം നാല് രൂപയോളമാണ് ഒരു മുട്ടയ്ക്ക് കർഷകന് ലഭിച്ചത് . 3 . 50 രൂപയോളം ഉൽപ്പാദന ചിലവും വന്നിരുന്നു . നിരവധി കർഷകർ ഈ രംഗത്ത് നിന്ന് പിന്മാറാൻ ഇത് കാരണമായി . പലരും ഉൽപ്പാദനം കുറച്ചു . ഇതോടെയാണ് കഴിഞ്ഞ വർഷം പരമാവധി അഞ്ച് രൂപയ്ക്ക് ലഭിച്ചിരുന്ന കോഴിമുട്ടയ്ക്ക് ഇപ്പോൾ ഏഴ് രൂപയിലധികമായി മാറിയത് .


ചാനലുകൾ സംഘടിപ്പിക്കുന്ന അവാർഡ് നിശകളിൽ പങ്കെടുക്കുന്നതിൽനിന്ന് താരങ്ങളെ വിലക്കാൻ നീക്കം . ഫിലിം ചേംബറിൻറെ നേതൃത്വത്തിൽ തിങ്കളാഴ്ച കൊച്ചിയിൽ ചേരുന്ന യോഗത്തിൽ ഈ വിഷയം ചർച്ച ചെയ്യും . യോഗത്തിത്തിൽ താര സംഘടനായ അമ്മയുടെ ഭാരവാഹികൾ ഉൾപ്പെടെ പങ്കെടുക്കുന്നുണ്ട് . പുതിയ ഭാരവാഹികൾ ചുമതലയേറ്റതിൻറെ പശ്ചാത്തലത്തിലാണ് തിങ്കളാഴ്ച യോഗം ചേരുന്നതെന്ന് ഫിലിം ചേംബർ അധികൃതർ അറിയിച്ചു . ചാനലുകളുടെ പരിപാടികളിൽനിന്ന് താരങ്ങൾ വിട്ടുനിൽക്കണമെന്ന ആവശ്യം സിനിമാ മേഖലയിൽ പ്രവർത്തിക്കുന്ന ഒരു വിഭാഗം ഉന്നയിക്കുന്നുണ്ട് . കൊച്ചിയിൽ നടി ആക്രമിക്കപ്പെട്ട സംഭവത്തിൽ നടൻ ദിലീപ് അറസ്റ്റിലായതിന് പിന്നാലെയാണ് ഈ വാദം ശക്തമായി ഉയർന്നുവന്നത് . സിനിമാ മേഖലയെ അപകീർത്തിപ്പെടുത്തുന്ന തരത്തിൽ വാർത്തകൾ നൽകുന്നുവെന്നായിരുന്നു ആരോപണം . നിർദേശങ്ങൾ പല തലത്തിൽനിന്ന് ഉയർന്നുവന്നെങ്കിലും നിലവിൽ താരങ്ങൾ ഇതിനോട് പൂർണമായി സഹകരിക്കുന്നില്ല . നിർദേശം നടപ്പായാൽ ടെലിവിഷൻ ചാനലുകൾ സംഘടിപ്പിക്കുന്ന അവാർഡ് നിശകളിലും അനുബന്ധ പരിപാടികളിലുമൊന്നും താരങ്ങൾക്ക് പങ്കെടുക്കാൻ കഴിയില്ല .


ഇന്ത്യൻ റെയിൽവേ കാറ്ററിങ് ആൻഡ് ടൂറിസം കോർപറേഷൻ ( ഐ . ആർ . സി . ടി . സി . ) വഴി തത്കാൽ ടിക്കറ്റ് ബുക്ക് ചെയ്യുന്നതിനുള്ള സൌകര്യം ലഭ്യമാണ് . ഐആർസിടിസി വെബ്സൈറ്റ് , www . irctc . co . in , ഇന്ത്യൻ റയിൽവേ കൌണ്ടറുകൾ എന്നിവയിലൂടെ തത്ക്കാൽ ടിക്കറ്റുകൾ തലേ ദിവസം ബുക്ക് ചെയ്യാം . ഹോളി ആഘോഷം അടുത്തതിനാൽ നിരവധി ആളുകൾ സ്വന്തം നാടുകളിലേക്ക് യാത്ര ചെയ്യാൻ സാധ്യതയുണ്ട് . അതിനാൽ വരും ദിവസങ്ങളിൽ തത്കാൽ ടിക്കറ്റിന്റെ ലഭ്യത കുറയും . തത്കാൽ ടിക്കറ്റ് ബുക്കിംഗിന്റെ മുൻകൂർ റിസർവേഷൻ കാലാവധി ( ആർആർപി ) ട്രെയിൻ യാത്ര ആരംഭിക്കുന്ന സ്റ്റേഷനിൽ നിന്ന് പുറപ്പെടുന്ന ദിവസമനുസരിച്ച് ഒരു ദിവസമോ രണ്ട് ദിവസമോ മുൻപ് ആകാം . അതായത് ട്രെയിൻ പുറപ്പെടുന്നതിന്റെ തലേ ദിവസം യാത്രക്കാർക്ക് തത്കാൽ ടിക്കറ്റുകൾ എടുക്കാവുന്നതാണ് . എസി ക്ലാസ് ( 2 എ , 3 എ , സിസി , 3 എ ) ടിക്കറ്റുകളുടെ തത്കാൽ വിൻഡോ 10 മണിക്കും നോൺ എസി ക്ലാസുകളിൽ ( എസ് . എൽ , എഫ് . സി , 2 എസ് ) 11 മണിക്കുമാണ് തത്കാൽ വിൻഡോ തുറക്കുന്നത് . IRCTC തത്കാൽ ടിക്കറ്റ് ബുക്കിംഗ് നിയമങ്ങൾ 1 ഐആർസിടിസി തത്കാൽ ടിക്കറ്റുകൾ പി എൻഎൻആർ അനുസരിച്ച് പരമാവധി നാല് യാത്രക്കാർക്ക് ബുക്ക് ചെയ്യാം . 2 തത്കാൽ ട്രെയിൻ ടിക്കറ്റുകൾക്കൊപ്പം ലേഡിസ് , ജനറൽ ക്വോട്ടയും എസി , എക്സിക്യൂട്ടീവ് ക്ലാസ് എന്നിവയ്ക്കായി ബുക്കുചെയ്യാൻ ഇന്ത്യൻ റെയിൽവേ അനുവദിക്കുന്നില്ല . കൂടാതെ തത്കാൽ ബുക്കിംഗിൽ യാതൊരു ഇളവും അനുവദനീയമല്ല . 3 തത്കാൽ ടിക്കറ്റ് ബുക്കിംഗിനായി ഒരു നിശ്ചിത ചാർജും ഐആർസിടിസി ഈടാക്കുന്നു . അതായത് സെക്കന്റ് ക്ലാസ് ടിക്കറ്റിന്റെ അടിസ്ഥാന നിരക്കിൽ നിന്നും 10 ശതമാനവും മറ്റു ക്ലാസുകളിൽ 30 ശതമാനവുമാണ് ഈടാക്കുന്നത് . 4 തത്കാൽ ക്വോട്ടയിൽ ട്രെയിൻ ടിക്കറ്റ് ബുക്ക് ചെയ്യുന്നതിനായി സ്ലീപ്പർ ക്ലാസിൽ 100 രൂപ മുതൽ 200 രൂപ വരെയാണ് റെയിൽവെ ഈടാക്കുന്നത് . എ . സി ചെയർ കാർ ടിക്കറ്റിനായി , 125 മുതൽ 225 രൂപ വരെയും ഈടാക്കുന്നു . 5 സ്ഥിരീകരിച്ച തത്ക്കാൽ ടിക്കറ്റുകൾ ക്യാൻസൽ ചെയ്താൽ റീഫണ്ട് നൽകില്ല . വെയ്റ്റിംഗ് ലിസ്റ്റിലെ ടിക്കറ്റുകൾ ക്യാൻസൽ ചെയ്യുന്നതിലും യാദൃശ്ചികമായി ടിക്കറ്റുകൾ ക്യാൻസൽ ആയാലും ഈടാക്കുന്ന ചാർജ് നിലവിലുള്ള നിയമമനുസരിച്ചുള്ളതാണ് .


സിനിമാലോകത്തെ ഒരുപിടി കലാകാരന്മാരും , സാങ്കേതികപ്രവർത്തകരും പിന്നണിയിൽ അണിനിരന്നപ്പോൾ മലയാള മ്യൂസിക് വീഡിയോ ഇൻഡസ്ട്രിക്ക് പുതിയൊരുണർവായി ' ഹോപ്പ് - ദ ലവ് ദാറ്റ് ഹീൽസ് ' . പരസ്യചിത്രസംവിധായകനായ ആർട്ടെസ് ജോളി തിരക്കഥയെഴുതി , സംവിധാനം ചെയ്ത ഈ ആൽബത്തിന് വരികളെഴുതി സംഗീതം പകർന്നിരിക്കുന്നത് യദു കൃഷ്ണയാണ് . വിധു പ്രതാപിൻറെ ആലാപനസൌകുമാര്യതയും , തെന്നിന്ത്യൻ നടിയും മോഡലുമായ ദിഷാ പാണ്ടെയുടേയും , ഓസ്ട്രേലിയയിൽ നടനും മോഡലുമായ ജോ ജോസഫിന്റേയും അഭിനയമികവും ഹോപ്പിന്റെ മാറ്റകൂട്ടുന്നു . മലയാളത്തിൽ സാധാരണയായി കണ്ടുവരുന്ന ഗിമ്മിക്കുകൾ പാടേ ഒഴിവാക്കി അർത്ഥസമ്പുഷ്ടമായ ദൃശ്യഭാഷയ്ക്ക് പ്രാധാന്യം നൽകിയുള്ള ഒരു ആഖ്യാനമാണ് സംവിധായകൻ സ്വീകരിച്ചിരിക്കുന്നത് . സ്നേഹത്തിന് ഏത് ദുരന്തങ്ങളേയും മറിക്കടക്കുവാനുള്ള പ്രത്യാശ പ്രദാനം ചെയ്യാനാവുമെന്ന സാർവലൌകികമായ ആശയമാണ് ഈ ഗാനം മുന്നോട്ട് വയ്ക്കുന്നത് . ലളിതമായ വരികളും , അതിനൊത്ത സംഗീതവും ഈ ഗാനത്തെ നനുത്തൊരനുഭവമാക്കുന്നു . ഒരു ചെറിയ സിനിമാ കണ്ടുകഴിയുന്ന പ്രതീതിയാണ് ഗാനമവസാനിക്കുമ്പോൾ കാഴ്ചക്കാരനിലുണ്ടാവുന്നത് . ക്യാമറ കിഷോർ മണി , എഡിറ്റിംഗ് നിഖിൽ വേണു , മ്യൂസിക് പ്രോഗ്രാമിംഗ് ശങ്കർ ശർമ , ആർട്ട് ഡയറക്ഷൻ ദിൽജിത്ത് എം ദാസ് , കളറിങ്ങ് വൈശാഖ് , കോസ്റ്റ്യൂംസ് ഫാഷൻമോൻഗർ അച്ചു , മേയ്ക്കപ്പ് ജയേഷ് കൃഷ്ണ , സ്റ്റിൽസ് നൌഷാദ് കാമിയോ , കോറിയോഗ്രഫി കലാ നായർ , പ്രൊഡക്ഷൻ കൺട്രോളർ അൻസാർ റഷീദ് എന്നിങ്ങനെയാണ് അണിയറപ്രവത്തകർ . സത്യം ഓഡിയോസ് വിപണിയിലെത്തിക്കുന്നു .


ചന്ദ്രോപരിതലത്തിൽ പരിവേഷണ വാഹനം ഇറക്കി ചൈന . ഇതുവരെ മനുഷ്യസ്പർശം ഏൽക്കാത്ത ചന്ദ്രൻറെ ഇരുണ്ട മേഖലയിലാണ് ചൈനയുടെ ചാങ് ഇ - 4 എന്ന പേടകം ഇറങ്ങിയത് . ചൈനീസ് പ്രദേശിക സമയം 10.26നാണ് പരിവേഷണ വാഹനം ചന്ദ്രൻറെ മണ്ണിൽ തൊട്ടത് . ചന്ദ്രിനിലെ ദക്ഷിണധ്രുവത്തിലെ എയ്ത്കെൻ ബേസിനിലാണ് പരിവേഷണ വാഹനം ഗവേഷണം നടത്തുക . ചൈനീസ് നാഷണൽ സ്പൈസ് അഡ്മിനിസ്ട്രേഷൻ ( സിഎൻഎസ്എ ) യാണ് ഈ വാഹനം നിർമ്മിച്ചത് . വലിയ ഗർത്തങ്ങളും , കുഴികളും പർവ്വതങ്ങളും ഉള്ള ഈ പ്രദേശം റോവറിനു വെല്ലുവിളിയാകും എന്നാണ് ശാസ്ത്ര സമൂഹം പറയുന്നത് . എന്നാൽ ചന്ദ്രനിൽ ഒരു വിധം എല്ലാ ബഹിരാകാശ ശക്തികളും ഇതുവരെ പരിവേഷണം നടത്തിയെന്നതിനാൽ പുതിയ കണ്ടുപിടുത്തങ്ങൾക്ക് വേണ്ടിയാണ് ചൈന ഈ പ്രദേശത്ത് വാഹനം ഇറക്കിയത് . ചന്ദ്രന്റെ ഇരുണ്ടഭാഗങ്ങളുടെ ചിത്രം 60 വർഷം മുൻപു തന്നെ സോവിയറ്റ് യൂണിയൻ എടുത്തിട്ടുണ്ടെങ്കിലും ആ പ്രദേശങ്ങളിൽ പേടകമിറക്കാൻ ഒരു രാജ്യത്തിനും കഴിഞ്ഞിട്ടില്ല . ഇരുണ്ട ഭാഗത്തു നിന്നുള്ള സിഗ്നലുകൾ ലഭിക്കുകയാണു വെല്ലുവിളി . ഇതിനു പരിഹാരമായി ചൈന കഴിഞ്ഞ മേയിൽ ചന്ദ്രൻറെ ഭ്രമണപഥത്തിലേയ്ക്ക് ഉപഗ്രഹം വിക്ഷേപിച്ചിരുന്നു . ചന്ദ്രനിലെ ഉപരിതല സാംപിളുമായി തിരിച്ചെത്താൻ ശേഷിയുള്ള ചാങ് ഇ –5 റോക്കറ്റ് അടുത്ത വർഷം വിക്ഷേപിക്കാനാണു ചൈനയുടെ പരിപാടി .


നോട്ട് നിരോധനത്തിന് ശേഷം റിസർവ് ബാങ്ക് പുതിയതായി പുറത്തിറക്കിയ 200,2000 രൂപാ നോട്ടുകൾക്ക് അംഗീകാരം നൽകുന്ന രേഖകളൊന്നും റിസർവ് ബാങ്കിന്റെ കൈവശമില്ല . പ്രമുഖ വിവരാവകാശ പ്രവർത്തകനായ എം . എസ് റോയിക്ക് റിസർവ് ബാങ്ക് നൽകിയ മറുപടിയിലാണ് പുതിയ നോട്ടുകൾ പുറത്തിറക്കുന്നത് സംബന്ധിച്ച് കേന്ദ്ര സർക്കാറിന്റെ പ്രമേയമോ ( Government Resolution ) സർക്കുലറുകളോ ഇല്ലെന്ന് വ്യക്തമാക്കിയിരിക്കുന്നത് . റിസർവ് ബാങ്കിന്റെ ഡയറക്ടർ ബോർഡോ സർക്കാറോ അംഗീകരിക്കാതെ പുറത്തിറക്കിയ നോട്ടുകളുടെ നിയമപരമായ സാധുത ചോദ്യം ചെയ്യപ്പെടാവുന്നതാണെന്നും വിദഗ്ദർ ആരോപിക്കുന്നു . നോട്ട് നിരോധനത്തിന് ആറു മാസം മുൻപ് , 2016 മേയ് 19നാണ് പുതിയ നോട്ടുകളുടെ ഡിസൈനും മറ്റ് വിവരങ്ങൾക്കും റിസർവ് ബാങ്ക് ഡയറക്ടർ ബോർഡ് അവസാനമായി അംഗീകാരം നൽകിയത് . പിന്നീട് ഇത് കേന്ദ്ര സർക്കാറിന് അംഗീകാരത്തിനായി അയച്ചുകൊടുത്തു . 1993ൽ അംഗീകാരം നൽകിയ 10,20,50,100,500 രൂപാ നോട്ടുകളുടെ പുതിയ ഡിസൈൻ സംബന്ധിച്ചായിരുന്നു 2016 മേയിൽ റിസർവ് ബാങ്ക് അംഗീകാരം നൽകിയത് . എന്നാൽ പഴയ 1000 , പുതിയ 2000 , ഏറ്റവുമൊടുവിൽ പുറത്തിറങ്ങിയ 200 രൂപാ നോട്ടുകളുടെ ഡിസൈൻ സംബന്ധിച്ച് റിസർവ് ബാങ്കിന്റെ ഔദ്ദ്യോഗിക തീരുമാനങ്ങൾ കൈക്കൊണ്ടതിനൊന്നും രേഖയില്ല . ഈ നോട്ടുകളൊന്നും പുറത്തിറക്കിയത് ചട്ടപ്രകാരമുള്ള നടപടികൾ പൂർത്തിയാക്കിയിട്ടല്ലെന്നാണ് ആരോപണം . റിസർവ് ബാങ്കിന്റെ ഡയറക്ടർ ബോർഡ് അംഗീകാരം നൽകിയിട്ടില്ലെങ്കിൽ പിന്നെ ഈ നോട്ടുകളുടെ അളവ് , ഡിസൈൻ , അച്ചടി , വിതരണം എന്നിങ്ങനെയുള്ള വിവരങ്ങൾ ആരാണ് അംഗീകരിച്ചതെന്ന് ഒരു രേഖയിലും വ്യക്തമല്ല . 1000 രൂപാ നോട്ടുകൾ കഴിഞ്ഞ വർഷത്തെ നോട്ട് നിരോധനത്തിലൂടെ പിൻവലിക്കപ്പെട്ടു . അതിന് ശേഷം പുറത്തിറങ്ങിയ പുതിയ നോട്ടുകളുടെ കാര്യങ്ങളിലൊന്നും നടപടിക്രമങ്ങൾ പാലിക്കപ്പെടാത്ത സ്ഥിതിക്ക് ഇവയുടെ മൂല്യം ചോദ്യം ചെയ്യപ്പെടാമെന്നും വിദഗ്ദർ പറയുന്നു . രേഖകൾ ഉണ്ടായിട്ടും നൽകാത്തതാണെന്ന തരത്തിൽ റിസർവ് ബാങ്കിന്റെ മറുപടിയിൽ സൂചനകളുമില്ല .


ലോക സമ്പദ് വ്യവസ്ഥയെ ബാധിച്ചുതുടങ്ങിയിട്ടും വ്യാപാരയുദ്ധത്തിൽ നിന്ന് പിന്നോട്ടില്ലെന്ന പ്രഖ്യാപനവുമായി യുഎസ്സും ചൈനയും . വ്യാപാരയുദ്ധം കടുത്തതോടെ ഇന്ത്യൻ രൂപയടക്കമുളള നാണയങ്ങളുടെയെല്ലാം മൂല്യം കുത്തനെ ഇടിയുകയാണ് . കഴിഞ്ഞ വെള്ളിയാഴ്ച്ചയാണ് ഔദ്യോഗികമായി യുഎസ് പ്രസിഡൻറ് ഡെണാൾഡ് ട്രംപ് വ്യാപാര യുദ്ധത്തിന് തുടക്കം കുറിച്ചത് . ഇതുവരെ ലഭ്യമായ കണക്കുകൾ പ്രകാരം ചൈനയിൽ നിന്നും ഇറക്കുമതി ചെയ്യുന്ന 34 ബില്യൺ ഡോളറിൻറെ ഉൽപ്പന്നങ്ങൾക്ക് 25 ശതമാനം തീരുവയാണ് യുഎസ് ഏർപ്പെടുത്തിയത് . ഇതിനുളള മറുപടിയായി 34 ബില്യൺ തന്നെ മൂല്യമുളള ഉൽപ്പന്നങ്ങൾക്ക് ചൈനയും ഏറ്റവും ഉയർന്ന താരിഫ് ഏർപ്പെടുത്തി . കഴിഞ്ഞ വർഷം ചൈനയിൽ നിന്ന് യുഎസ്സിലേക്ക് ഇറക്കുമതി ചെയ്തത് ഏകദേശം 550 ബില്യൺ ഡോളറിൻറെ ഉൽപ്പന്നങ്ങളാണ് . ഇതേ തുകയ്ക്കുളള ഉൽപ്പന്നങ്ങൾക്ക് മേൽ താരിഫ് ഏർപ്പെടുത്തുമെന്ന് യുഎസ് ഉറപ്പിച്ച് പറയുക കൂടി ചെയ്തതോടെ വ്യാപരയുദ്ധം അതിൻറെ എല്ലാ സീമകളും ലംഘിച്ച് മുന്നോട്ട് പോകുമെന്ന് ഉറപ്പായിരിക്കുകയാണ് . ഇന്ത്യയെപ്പോലെയുളള രാജ്യങ്ങൾ ഏറ്റവും അപകടകരമായ ഈ സാഹചര്യത്തെ സസൂഷ്മം ഇപ്പോൾ നിരീക്ഷിച്ചു വരികയാണ് . വ്യാപാരയുദ്ധം കടുത്തതോടെ ചൈനീസ് കറൻസിയായ യുവാൻറെ മൂല്യത്തിൽ വലിയ തോതിലാണ് ഇടിവ് പ്രകടമാകുന്നത് . ആഗോള തലത്തിലെ സപ്ലൈ ചെയിനിനെ വ്യാപാരയുദ്ധം അപകടത്തിലാക്കിയിട്ടുണ്ട് .


ഇന്ത്യയുടെ പ്രകൃതിദത്ത റബ്ബർ ഇറക്കുമതിയിൽ വൻ വർദ്ധനവ് . ഒക്ടോബറിൽ റബ്ബറിൻറെ ഇറക്കുമതിയിലുണ്ടായ വർദ്ധനവ് 63 ശതമാനമാണ് . കഴിഞ്ഞമാസം 62,047 ടൺ റബ്ബറാണ് രാജ്യം ഇറക്കുമതി ചെയ്തതെന്ന് റബ്ബർ ബോർഡ് അറിയിച്ചു . ആഭ്യന്തര വിപണിയിൽ ആവശ്യകത വർദ്ധിച്ചതാണ് ഇറക്കുമതി ഉയരാനുളള പ്രധാനകാരണം . ആഗോള വിപണിയിലുണ്ടായ വിലയിടിവും ഇറക്കുമതിയെ സഹായിച്ചു . ഇന്ത്യയിലെ റബ്ബർ ഉപയോഗം ഒക്ടോബറിൽ 14.6 ശതമാനം ഉയർന്ന് 102,000 ടണ്ണായി മാറി . തായ്ലൻറ് , ഇന്തോനേഷ്യ , വിയറ്റ്നാം , മലേഷ്യ എന്നീ രാജ്യങ്ങളിൽ നിന്നാണ് പ്രധാനമായും രാജ്യത്തേക്ക് റബ്ബർ ഇറക്കുമതി ചെയ്തത് . ഇന്ത്യയുടെ റബ്ബർ ഉൽപ്പാദനത്തിലും കഴിഞ്ഞമാസം വർദ്ധനയുണ്ടായി . രാജ്യത്തെ മൊത്തം റബ്ബർ ഉൽപ്പാദനം 8.1 ശതമാനം ഉയർന്ന് 67,000 ടണ്ണായി മാറി .


ഗ്യാലക്സി എസ് 7 ലെ വാട്ടർപ്രൂഫ് സംവിധാനം പ്രഹസനമോ , ഇതിനെ അനുകൂലിക്കുന്ന ഒരു വീഡിയോ സോഷ്യൽ മീഡിയയിൽ പ്രചരിക്കുകയാണ് . 48 , 900 രൂപ വരുന്ന ഫോണിൻറെ വാട്ടർ പ്രൂഫ് സംവിധാനം പണികൊടുത്തവരുടെ അനുഭവമാണ് വീഡിയോയിൽ . ഗ്യാലക്സി എസ് 7ൽ വെള്ളം തട്ടിയത്തോടെ സ്ക്രീനുകൾ മങ്ങുകയും ടച്ച് സ്ക്രീൻ പ്രവർത്തനരഹിതമാക്കുകയും ചെയ്യുന്നു എന്ന ഉപയോക്താക്കളുടെ പരാതി . ഗ്യാലക്സി എസ് 7നൊപ്പം സാംസങ്ങ് പുറത്തിക്കിയ 58,900 രൂപ വില വരുന്ന സാംസങ്ങ് ഗ്യാലക്സി എസ്7 എഡ്ജ് 1.5 മീറ്റർ ആഴത്തിലുള്ള വെള്ളത്തിൽ 30 മിനിറ്റ് സമയം കിടന്നാലും ഫോണിന് ഒന്നും സംഭവിക്കില്ല എന്നാണ് സാംസങ്ങ് അവകാശപ്പെടുന്നത് . വെള്ളവും പൊടിയും പ്രതിരോധിക്കാനുള്ള കഴിവായിരുന്നു ഗാലക്സി എസ്7 ഫോണുകളുടെ പ്രധാന ആകർഷണം . ഈ വാഗ്ദാനത്തിന് നിറം മങ്ങിയെങ്കിലും ഫോണിന്റെ ഡിസ്പ്ലെ , ബാറ്ററി ലൈഫ് , ക്യാമറകൾ എല്ലാം മികച്ചതാണ് . ഉപഭോക്താക്കളിൽ നിന്ന് ചില പരാതികൾ ലഭിച്ചിട്ടുണ്ടെന്നും ഇത് സംബന്ധിച്ച് അന്വേഷിക്കുമെന്നും സാംസങ്ങ് അധികൃതർ അറിയിച്ചു . എസ് 7 , എസ് 7 എഡ്ജിലും 5.1 ഇഞ്ച് ക്യുഎച്ച്ഡി സൂപ്പർ അമലോഡ് ഡിസ്പ്ലേയാണ് ഉപയോഗിച്ചിരിക്കുന്നത് .


ഗ്യാലക്സി എസ്8 വിപണിയിൽ ആശ്വാസമാണ് സാംസങ്ങിന് സമ്മാനിക്കുന്നത് . ഐഫോൺ 8 വലിയ തരംഗം സൃഷ്ടിക്കാത്ത ആനുകൂല്യം ലഭിച്ചിരിക്കുന്നതും സാംസങ്ങിന് തന്നെ . ഇപ്പോൾ ഇതാ ഗ്യാലക് സി എസ് 9 വിപണിയിൽ അവതരിപ്പിക്കാനുള്ള ഒരുക്കങ്ങൾ സാംസങ്ങ് ആരംഭിച്ചു കഴിഞ്ഞെന്നാണ് വിവരം . 2018 പകുതിയോടെ ഗ്യാലക്സി എസ് 9 , എസ് 9 പ്ലസ് എന്നീ പതിപ്പുകൾ പുറത്തിറക്കാനാണ് കമ്പനികളുടെ പദ്ധതി . ചില ടെക് നോളജി വെബ് സൈറ്റുകൾ എസ് 9 ൻറെ പ്രത്യേകതളെക്കുറിച്ച് സൂചനകൾ പുറത്ത് വിട്ടുതുടങ്ങി . 2018ൽ നടക്കുന്ന മൊബൈൽ വേൾഡ് കോൺഗ്രസിൽ എസ് 9നെ ആദ്യമായി അവതരിപ്പിക്കുമെന്നാണ് വാർത്തകൾ . സാംസങ്ങി ന്റെ പുതിയ ഫ്ലാഗ്ഷിപ്പ് മോഡൽ ഫോൺ 6 ജി . ബി റാമി ൻറെ കരുത്തോട് കൂടിയാവും വിപണിയിൽ എത്തുക . സ് നാപ് ഡ്രാഗൺ 845 ആയിരിക്കും പ്രൊസസർ . സ് നാപ് ഡ്രാഗൺ 835 പ്രൊസസറാണ് എസ് 8ൽ സാംസങ് ഉപയോഗിച്ചിരുന്നത് . എന്നാൽ ഇന്ത്യൻ വിപണിയിൽ സ് നാപ് ഡ്രാഗൺ പ്രൊസസർ എത്താനുള്ള സാധ്യതകൾ വിരളമാണ് . എക് സിനോസ് പ്രൊസസറായിരിക്കും ഫോണിന് ഇന്ത്യൻ വിപണിയിൽ കരുത്ത് പകരുക . ബി , 256 ജി . ബി എന്നിങ്ങനെ രണ്ട് ശേഖരണശേഷിയിലായിരിക്കും ഫോണുകൾ വിപണയിലെത്തുക .


ഓസ്ട്രേലിയൻ ഓപ്പണിൽ ഇന്ത്യൻ പ്രതീക്ഷയായ സാനിയ മിർസ കളിക്കാനിടയില്ല . വലത് കാൽമുട്ടിനേറ്റ പരിക്കാണ് 31കാരിയായ സാനിയയെ പിൻവാങ്ങാൻ പ്രേരിപ്പിക്കുന്നത് . നടക്കാൻ കഴിയുന്നുണ്ടെങ്കിലും കടുത്ത വേദന മൂലം കളിക്കാൻ പ്രയാസപ്പെടുന്നതായി സാനിയ വ്യക്തമാക്കി . വിശ്രമമെടുക്കാൻ ഡോക്ടർമാർ നിർദേശിച്ചതായും സാനിയ പറഞ്ഞു . വിശ്രമത്തിനൊടുവിൽ ആരോഗ്യസ്ഥിതി വിലയിരുത്തിയിട്ട് മാത്രമേ ശാസ്ത്രക്രിയയെ കുറിച്ച് ആലോചിക്കുകയുള്ളൂ . എപ്പോൾ കളിക്കളത്തിലേക്ക് തിരിച്ചെത്താനാകുമെന്ന് തനിക്കറിയില്ല . എന്നാൽ ഓസ്ട്രേലിയൻ ഓപ്പൺ നഷ്ടമാകുമെന്ന് ഉറപ്പാണെന്ന് സാനിയ പറഞ്ഞു . ഏപ്രിൽ നാലുമുതൽ നടക്കുന്ന കോമൺവെൽത്ത് ഗെയിംസിൽ കളിക്കാനാകുമെന്നാണ് പ്രതിക്ഷയെന്നും സാനിയ കൂട്ടിച്ചേർത്തു .


അനധികൃത കെട്ടിട നിർമാണത്തിനെതിരെ നടി പ്രിയങ്ക ചോപ്രയ്ക്കെതിരെതിരെ നിയമ നടപടി . മുംബൈ മുനിസിപ്പൽ കോർപ്പറേഷനാണ് നോട്ടീസ് അയച്ചത് . ആന്ധേരിയിലെ ഓഷിവാരയിൽ പ്രവർത്തിക്കുന്ന പ്രിയങ്കയുടെ ഉടമസ്ഥതയിലുള്ള ചരിസ്മാ ബ്യൂട്ടി സ്പാ ആൻഡ് സലൂണിനെതിരെയാണ് നടപടി . കൂടാതെ ചോപ്ര കുടുംബം ഓഫീസായി ഉപയോഗിക്കുന്ന മറ്റൊരു കെട്ടിടത്തിനും നോട്ടീസ് അയച്ചിട്ടുണ്ട് . അനധികൃതമായി പണികഴിപ്പിച്ച കെട്ടിടത്തിലെ മധ്യനിലയിലെ ഫ്ലാറ്റിലാണ് സ്പാ പ്രവർത്തിക്കുന്നത് . പ്ലൈ ഷീറ്റ് , ഗ്ലാസ് മതിലുകൾ എന്നിവ ഉപയോ ഗിച്ചാണ് ഫ്ലാറ്റിലെ കാബിനുകൾ നിർമ്മിച്ചിരിക്കുന്നത് . നിയമാനുസൃതമല്ലാതെയാണ് കെട്ടിടത്തിൽ അറ്റക്കുറ്റപണികൾ നടത്തിയതെന്ന് കാണിച്ച് ലഭിച്ച പരാതികളെ തുടർന്ന് കോർപ്പറേഷൻ പരിശോധന നടത്തുകയും നിയമലംഘനം നടന്നതായി കണ്ടെത്തുകയും ചെയ്തു . തുടർന്ന് ഉടമസ്ഥർക്ക് നോട്ടീസ് അയക്കുകയായിരുന്നു . 2013 ജൂണിൽ ബിഎംസി അംഗീകരിച്ച പ്ലാൻ അനുസരിച്ച് കെട്ടിടത്തിൽ മാറ്റം വരുത്തണമെന്ന് നോട്ടീസിൽ ആവശ്യപ്പെട്ടു . മാറ്റം വരുത്തപക്ഷം ഒരുമാസത്തിനകം തുടർ നടപടികളുണ്ടാകുമെന്നും അറിയിച്ചു . മഹാരാഷ്ട്ര റീജിയണൽ ടൌൺ പ്ലാനിംഗ് ആക്ട് പ്രകാരം പിഴയടച്ച് കെട്ടിടം നിയമാനുസൃതമാക്കാൻ ആവശ്യപ്പെട്ട് കോർപ്പറേഷൻ മുമ്പ് നടിക്ക് നോട്ടീസ് അയച്ചിരുന്നു . നടിയുടെ ഭാഗത്തുനിന്നും അന്ന് മറുപടിയൊന്നും ലഭിച്ചിരുന്നില്ല . എന്നാൽ ഇത്തവണയും ഇത് ആവർത്തിക്കുകയാണെങ്കിൽ കെട്ടിടം പൊളിച്ച് മാറ്റുമെന്ന് കോർപ്പറേഷൻ അറിയിച്ചു .


32 , 64 , 128 , 256 ജിഗാബൈറ്റ് കാർഡുകളാണ് പുറത്തിറക്കിയിരിക്കുന്നത് . ഇപ്പോൾ ഉപയോഗിച്ചുകൊണ്ടിരിക്കുന്ന കാർഡുകളേക്കാൾ അഞ്ചുമടങ് വേഗതയുള്ള യു . എഫ് . എസ് കാർഡിന് ഒരു സെക്കൻഡിൽ 530 മെഗാബൈറ്റ്സ് വരെ വേഗത ലഭിക്കും എന്നാണ് കമ്പിനിയുടെ അവകാശവാദം . അതായത് 5GB ഉള്ള ഒരു ഫുൾ എച്ച് . ഡി സിനിമ റീഡ് ചെയ്യാൻ 10 സെക്കൻഡ് മതി . എസ് വൺ മെക്രോ എസ് . ഡി കാർഡിൽ എച്ച് . ഡി സിനിമ റീഡ് ചെയ്യാൻ ഏകദേശം 50 സെക്കൻഡ് വേണ്ടിവരും . റൈറ്റിംഗ് സ്പീഡിന്റെ കാര്യത്തിലും അത്ഭുതാവഹമായ വാർത്തകളാണ് സാംസങിൽ നിന്നും കേൾക്കുന്നത് . ഒരു സെക്കന്റിൽ 170 മെഗാബൈറ്റ് സ്പീഡാണ് അതായത് ഇപ്പോൾ വിപണിയിൽ ലഭ്യമായിട്ടുള്ള കാർഡുകളേക്കാൾ ഏകദേശം അഞ്ചിരട്ടി വേഗതയിൽ കോപ്പി ചെയ്യാൻ സാധിക്കും .


ലോകത്തിലെ ഏറ്റവും വലിയ മഞ്ഞുപാളിയായ അൻറാറ്റിക്കയിലെ ലാർസൻ സിയിലെ വിള്ളലുകൾ കൂടുന്നു . ഇത് കാലാവസ്ഥയിൽ ഗുരുതര പ്രത്യാഘാതങ്ങളുണ്ടാക്കുമെന്നാണ് ശാസ്ത്ര ലോകത്തിന്റെ വിലയിരുത്തൽ . അൻറാറ്റിക്കയിലെ ഭീമൻ മഞ്ഞുപാളിയായ ലാർസൻ സിയുടെ വിള്ളൽ 130 കിലോമീറ്ററോളംകൂടിയതായാണ് പുതിയ കണക്കുകൾ . 2011 മുതൽ 2015 വരെ മാത്രം 30 കിലോമീറ്റർ വിള്ളലുണ്ടായി . ലാർസൻ സി തകർന്നാൽ ഏകദേശം 6000 കിലോമീറ്റർ മഞ്ഞ് നഷ്ടമാകും . മഞ്ഞുപാളി തകരുന്നത് എപ്പോഴാണ് എന്ന് പ്രവചിക്കാനാകില്ല , ചിലപ്പോൾ വർഷങ്ങളെടുത്തേക്കാം . അങ്ങനെ സംഭവിച്ചാൽ ലോകത്തിൻറെ വിവിധ ഭാഗങ്ങളിൽ ഭൂമികുലുക്കത്തിന് സാധ്യതയുണ്ടാകും . മഞ്ഞുപാളി മുഴുവനായി ഉരുകിയാൽ ആഗോളതലത്തിൽ സമുദ്ര നിരപ്പ് 10 സെൻറീ മീറ്റർ ഉയരുമെന്നാണ് ഗവേഷകരുടെ വിലയിരുത്തൽ . കഴിഞ്ഞ വർഷങ്ങളെ അപേക്ഷിച്ച് സമുദ്രങ്ങളിലെ താപനില ഉയർന്നതാണ് മഞ്ഞുരുകുന്നതിൻറെ ആക്കം കൂട്ടിയത് . ആഗോളതാപനത്തിൻറെ ഫലമായി അൻറാറ്റിക്കയിലെ മഞ്ഞുരുകുന്നതായി നേരത്തെ റിപ്പോർട്ടുകൾ ഉണ്ടായിരുന്നു . ലാർസൻ സി മുഴുവൻ ഉരുകിയാൽ അടുത്ത ഇരുന്നൂറ് വർഷത്തിനുളളിൽ ആഗോളതലത്തിൽ സമുദ്രനിരപ്പ് ഏകദേശം ഒരു മീറ്റർ വരെ ഉയരുമെന്നും ചില രാജ്യങ്ങളും നഗരങ്ങളും കടലിനടിയിലാകുമെന്നും നാസയുടെ മുന്നറിയിപ്പും ഉണ്ടായിരുന്നു . ഇത്കൂടി കണക്കിലെടുത്താൽ ലാർസൻ സിയിലെ വിള്ളൽ വർദ്ധനയെ നിസാരമായി കാണാനാകില്ലെന്നാണ് ശാസ്ത്രലോകത്തിൻറെ വിലയിരുത്തൽ .


പിന്നിൽ മൂന്ന് റെയർ ക്യാമറ സെറ്റപ്പുമായി ആപ്പിൾ ഐഫോൺ എത്തുന്നു എന്ന് റിപ്പോർട്ടുകൾ . വാവ്വേ അടുത്തിടെ പുറത്തിറക്കിയ പി20 പ്രോയാണ് ആദ്യമായി 3 റെയർ ലെൻസുമായി ലോക വിപണിയിൽ എത്തിയ ഫോൺ . ഈ സെറ്റപ്പിലാണ് ആപ്പിൾ 2019 ൽ പുതിയ ഐഫോൺ ഇറക്കുക എന്നാണ് വിവരം . ഐഫോൺ xൻറെ മൂന്നാം തലമുറയിൽ ആയിരിക്കും മൂന്ന് റെയർ ക്യാമറ സെറ്റപ്പ് എന്നാണ് വിവരം . അതേ സമയം ഈ വർഷം ഐഫോണിൻറെ മൂന്ന് മോഡലുകൾ ഇറക്കാൻ ആപ്പിൾ പദ്ധതിയിടുന്നു എന്നാണ് റിപ്പോർട്ട് . ഇതിൽ ഒപ്പ് ഐഫോൺ X ൻറെ പുതിയ പതിപ്പ് ആയിരിക്കും എന്നാണ് സൂചന . അതിനോടൊപ്പം തന്നെ രണ്ടാമത്തെ പതിപ്പ് വിലകുറഞ്ഞ ആപ്പിൾ ഐഫോൺ സ്പെഷ്യൽ എഡിഷൻറെ പുതിയ പതിപ്പായിരിക്കും . തായ്പേയ് ടൈംസിൻറെ റിപ്പോർട്ട് പ്രകാരം ഐഫോണിൻറെ ട്രിപ്പിൾ റെയർ ക്യാമറ പതിപ്പ് 2019 മധ്യത്തിലായിരിക്കും ഇറങ്ങുക . എന്നാൽ ഈ ഫോണിൻറെ പ്രത്യേകതകൾ എന്തെല്ലാം എന്നതിൽ സൂചനകൾ ഒന്നും ലഭ്യമല്ല . അതേ സമയം ഈ ട്രിപ്പിൾ ലെൻസിൽ ഒന്ന് 6പി ലെൻസും ഇതിന് 5X സൂം പ്രത്യേകതയും ഉണ്ടാകും എന്ന സൂചന ചില ചൈനീസ് സൈറ്റുകൾ നൽകുന്നുണ്ട് . മൂന്ന് ക്യാമറയും 12 എംപിയിലായിരിക്കും എന്നും ചില സൂചനകൾ പറയുന്നു . ഒപ്പം ഈ ക്യാമറകളെ കീഴ്പ്പോട്ട് എന്ന നിലയിലായിരിക്കും ക്രമീകരിക്കുക എന്നും റിപ്പോർട്ടുണ്ട് . നിലവിൽ ഐഫോൺ X ലും ഇരട്ട ക്യാമറകൾ കീഴ്പ്പോട്ട് എന്ന നിലയിലാണ് .


പരീക്ഷണം വിജയകരമായി പൂർത്തിയാക്കിയതോടെ പ്രമുഖ സമൂഹ മാധ്യമമായ ട്വിറ്ററിൽ ഇനി കൂടുതൽ എഴുതാം . നേരത്തേ 140 ആയിരുന്ന അക്ഷരങ്ങളുടെ പരിധി 280 ആക്കിയുള്ള പരീക്ഷണമാണ് വിജയമായതോടെ ഈ സൌകര്യം ട്വിറ്റർ ഉപയോക്താക്കൾക്ക് ലഭ്യമാക്കിയത് “കൂടുതൽ വേഗത്തിലും വിശദമായും അഭിപ്രായങ്ങൾ പങ്കുവയ്ക്കാനും അതുവഴി ട്വിറ്ററിന്റെ സ്വീകാര്യത കൂടുതൽ വർധിപ്പിക്കാനുമാണ് ശ്രമിക്കുന്നത്” എന്ന് തങ്ങളുടെ ഔദ്യോഗിക ബ്ലോഗ് പോസ്റ്റിൽ ട്വിറ്റർ അധികൃതർ കുറിച്ചു . “ലക്ഷ്യം പൂർത്തീകരിക്കാനായതിൽ വളരെയധികം സന്തോഷമുണ്ട് . എല്ലാ ഭാഷകളിലുമായി ട്വിറ്റർ ഉപയോക്താക്കൾക്കെല്ലാം ഈ സൌകര്യം ലഭ്യമാക്കും” , ബ്ലോഗ് പോസ്റ്റിൽ പറയുന്നു . “അക്ഷര പരിധി വർധിപ്പിച്ച് പരീക്ഷണം നടത്തിയ ആദ്യ ദിവസങ്ങളിൽ ഉപയോക്താക്കൾ 280 എന്ന പരിധി ഉപയോഗിച്ചിരുന്നെങ്കിലും വളരെ വേഗം അവർ 140 ലേക്ക് തന്നെ തിരികെ പോയി . പരമാവധി 140 ക്യാരക്ടർ മാത്രമേ പിന്നീട് അവർ ഉപയോഗിച്ചുള്ളൂ . കൂടുതൽ വിശദീകരിച്ച് എഴുതേണ്ടി വരുമ്പോൾ ഉപയോക്താക്കൾക്ക് ട്വിറ്ററിലെ ഈ മാറ്റം ഗുണകരമാകും” , ട്വിറ്ററിന്റെ പ്രൊഡക്ട് മാനേജറായ അലിസ റോസൻ പറഞ്ഞു . ജാപ്പനീസ് , കൊറിയൻ , ചൈനീസ് ഭാഷകളിൽ 140 എന്ന പരിധി ഇനിയും തുടരും . ഈ ഭാഷകളിലെ ഉപയോക്താക്കളുടെ ട്വീറ്റുകളിൽ 0.4 ശതമാനം ട്വീറ്റുകൾ മാത്രമാണ് 140 ൽ അധികം ക്യാരക്ടറുകൾ ഉള്ളത് . ഇംഗ്ലീഷ് ഭാഷാ ട്വീറ്റുകളിൽ 9 ശതമാനം 140 ൽ അധികം ക്യാരക്ടറുകൾ ഉപയോഗിക്കുന്നുണ്ട് .


ലോകത്തെ ഏറ്റവും വലിയ മൊബൈൽ നിർമ്മാണ യൂണിറ്റ് നോയിഡയിൽ തുറന്നു . പ്ലാന്റ് യാഥാർത്ഥ്യമായത് ഇന്ത്യയ്ക്ക് ഏറെ അഭിമാനകരമായ നേട്ടമാണെന്ന് പ്രധാനമന്ത്രി നരേന്ദ്ര മോദി പറഞ്ഞു . രാജ്യത്തെ യുവാക്കൾക്ക് തൊഴിൽ ലഭ്യമാക്കാനുളള മേയ്ക്ക് ഇൻ ഇന്ത്യാ ക്യാംപെയിനിന്റെ ശക്തിയാണ് ഇത് തെളിയിക്കുന്നതെന്നും നരേന്ദ്ര മോദി ചടങ്ങിൽ സംസാരിച്ച് പറഞ്ഞു . സാംസങ്ങിന്റെ വികസിപ്പിച്ച പ്ലാന്റ് ഇന്ത്യൻ പ്രധാനമന്ത്രി നരേന്ദ്ര മോദിയും ദക്ഷിണ കൊറിയൻ പ്രസിഡന്റ് മൂൺ ജെ ഇന്നും ചേർന്നാണ് ഉദ്ഘാടനം ചെയ്തത് . 120 ദശലക്ഷം മൊബൈൽ ഫോണുകൾ ഒരു വർഷം നിർമ്മിക്കാൻ സാധിക്കുന്ന ഈ പ്ലാന്റ് ലോകത്തിലെ തന്നെ ഏറ്റവും വലിയ മൊബൈൽ നിർമ്മാണ പ്ലാന്റാണ് . ആകെ 35 ഏക്കർ സ്ഥലത്താണ് പ്ലാന്റ് സ്ഥാപിച്ചിരിക്കുന്നത് . സ്മാർട്ഫോൺ , ഫീച്ചർ ഫോൺ എന്നീ ഉൽപ്പന്നങ്ങളിലായി ഒരു വർഷം 67 ദശലക്ഷം മൊബൈലുകൾ നിർമ്മിച്ചിരുന്ന കേന്ദ്രത്തിന്റെ ഉൽപ്പാദന ശേഷിയാണ് ഏതാണ്ട് ഇരട്ടിയോളം വർദ്ധിപ്പിച്ചിരിക്കുന്നത് . നോയിഡയ്ക്ക് പുറമെ ചെന്നൈയിലെ ശ്രീപെരുമ്പത്തൂരിലും സാംസങ്ങിന് പ്ലാന്റുണ്ട് . കഴിഞ്ഞ വർഷമാണ് 4915 കോടി രൂപ നിക്ഷേപിച്ച് നോയിഡയിൽ പുതിയ പ്ലാന്റ് വരുമെന്ന് സാംസങ് പ്രഖ്യാപിച്ചത് . ഇതേ പ്ലാന്റിൽ തന്നെയാണ് സാംസങ്ങിന്റെ റെഫ്രിജറേറ്റർ , ടെലിവിഷൻ തുടങ്ങിയവയും നിർമ്മിക്കുന്നത് . ഏതാണ്ട് 70000 പേർ ജോലി ചെയ്യുന്ന ഈ പ്ലാന്റിൽ സാംസങ്ങിന് ഒരു ഗവേഷണ - വികസന കേന്ദ്രവും പുറമെ , ഡിസൈൻ യൂണിറ്റും ഉണ്ട് . ടെലിവിഷൻ പാനലുകൾ നിർമ്മിക്കുന്ന യൂണിറ്റുമായി 1991 ലാണ് സാംസങ് ഇന്ത്യയിൽ പ്രവർത്തനം ആരംഭിക്കുന്നത് . എൻഡിഎ സർക്കാരിന്റെ മേയ്ക്ക് ഇൻ ഇന്ത്യ പ്രചാരണത്തിന് ശക്തിപകരുന്നതാണ് ഈ പദ്ധതിയെന്നാണ് വിലയിരുത്തപ്പെടുന്നത് .


വിമാന ടിക്കറ്റ് റദ്ദാക്കുന്ന യാത്രക്കാരുടെ എണ്ണം കഴിഞ്ഞ ഒരു വർഷത്തിനുള്ളിൽ ഇരട്ടിയായി ഉയർന്നിട്ടുണ്ട് . ഇതുകൊണ്ടുതന്നെയാണ് ടിക്കറ്റ് റദ്ദാക്കുന്നവർക്ക് ഉയർന്ന തുക പിഴയായി ഈടാക്കാൻ വിമാന കമ്പനികൾ ആലോചിക്കുന്നത് . വളരെ ചെലവ് കുറഞ്ഞ എയർലൈൻ സർവ്വീസായ സ്പൈസ് ജെറ്റ് കഴിഞ്ഞദിവസം ക്യാൻസലേഷൻ നിരക്ക് കുത്തനെ ഉയർത്തി . ആഭ്യന്തര സർവ്വീസുകൾക്ക് 3000 രൂപയും അന്താരാഷ്ട്ര സർവ്വീസുകൾക്ക് 3500 രൂപയും ക്യാൻസലേഷൻ ചാർജ് ഈടാക്കുമെന്ന് സ്പൈസ് ജെറ്റ് പത്രക്കുറിപ്പിലൂടെ അറിയിച്ചു . ഇതുവരെ യഥാക്രമം 2205ഉം 2500ഉം ആയിരുന്നു സ്പൈസ് ജെറ്റ് ക്യാൻസലേഷൻ ഫീസായി ഈടാക്കിയിരുന്നത് . കഴിഞ്ഞ വർഷം ജനുവരിയിൽ 1800 രൂപ മാത്രമാണ് സ്പൈസ് ജെറ്റ് ഈ ഇനത്തിൽ ഈടാക്കിയിരുന്നത് . ഒന്നരവർഷം പിന്നിട്ടപ്പോൾ ക്യാൻസലേഷൻ ചാർജ് ഇരട്ടിയായി വർദ്ധിപ്പിച്ചിരിക്കുകയാണ് . ഗോഎയർ എന്ന വിമാനകമ്പനി ഈടാക്കുന്ന 2225 രൂപയാണ് നിലവിലുള്ളത് ഏറ്റവും കുറഞ്ഞ ക്യാൻസലേഷൻ ഫീ . വരും ദിവസങ്ങളിൽ കൂടുതൽ വിമാന കമ്പനികൾ ക്യാൻസലേഷൻ ചാർജ് വർദ്ധന പ്രഖ്യാപിക്കുമെന്നാണ് സൂചന .


ഷവോമി കഴിഞ്ഞദിനം പുറത്തിറക്കിയ സ്മാർട്ട്ഫോണിനെ സ്മാർട്ട്ഫോൺ എന്ന് വിളിക്കാമോ എന്ന സംശയത്തിലാണ് ടെക് ലോകം . എംഐ മാക്സ് എന്ന പേരിലിറങ്ങിയ ഫോണിൻറെ സ്ക്രീൻ ഡിസ്പ്ലേ 6.44 ഇഞ്ച് വരും . ഡാർക് ഗ്രേ , ഗോൾഡ് , സിൽവർ നിറങ്ങളിൽ ഫോൺലഭ്യമാണ് . എന്നാൽ ഇന്ത്യൻ വില ഇപ്പോഴും തീർപ്പായിട്ടില്ല . ഫോണിന് 3 ജിബി റാമും 32 ജിബി ഇൻറേണൽ സ്റ്റോറേജിലാണ് ബേസിക്ക് മാക്സ് മോഡൽ തുടങ്ങുന്നത് എങ്കിലും 128 ജിബി സ്റ്റോറേജ് വരെയുള്ള മോഡലിൽ എംഐ മാക്സ് ലഭിക്കും . പ്രധാന ക്യാമറയുടെ ശേഷി 16 മെഗാപിക്സലാണ് . സെൽഫി ക്യാമറയ്ക്ക് 5 മെഗാപിക്സലാണ് . പ്രധാനമായും ഗെയിമിങ്ങ് പ്രേമികളെയും സിനിമ മൊബൈലിൽ കാണുന്നവരെയും ലക്ഷ്യമിട്ടാണ് പുതിയ ഹാൻഡ്സെറ്റ് ഷവോമി എംഐ മാക്സ് അവതരിപ്പിക്കുന്നത് . അതിനാൽ തന്നെ 6.44 ഇഞ്ച് ഡിസ്പ്ലെ ഹാൻഡ്സെറ്റിൽ ഫുൾഎച്ച്ഡി സ്ക്രീൻ , സൺലൈറ്റ് മോഡ് തുടങ്ങി മികച്ച ഫീച്ചറുകളും ഷവോമി ഉൾപ്പെടുത്തിയിട്ടുണ്ട് . ഗെയിം പ്രേമികളെ തൃപ്തിപ്പെടുത്തണമെങ്കിൽ അതിൽ പ്രശ്നം സൃഷ്ടിക്കുക ബാറ്ററിയാണ് , ഇതിനു പരിഹാരവുമായാണ് എംഐ മാക്സ് വിപണിയിലെത്തുന്നത് . 4850 എംഎഎച്ച് ശേഷിയുള്ള ബാറ്ററിയുമായാണ് . ഷവോമിയുടെ ഏറ്റവും ഉയർന്ന ബാറ്ററി ലൈഫുള്ള ഫോൺ ആയിരിക്കും മാക്സ് . ഫിംഗർപ്രിന്റ് സെൻസർ , ഇൻഫ്രാറെഡ് എമിറ്റർ എന്നി ഫീച്ചറുകളും മാക്സിൽ ഉണ്ട് . ഇന്ത്യൻ വിപണിയിൽ എപ്പോൾ എത്തും എന്നത് ഇതുവരെ ഷവോമി വ്യക്തമാക്കിയിട്ടില്ല .


മികച്ച നേട്ടത്തോടെയാണ് രാജ്യത്തെ ഓഹരി വിപണികളിൽ വ്യാപാരം പുരോഗമിക്കുന്നത് . സെൻസെക്സ് 167 പോയിന്റ് ഉയർന്ന് 33,528ൽ എത്തി . 54 പോയിന്റ് ഉയർന്ന നിഫ്റ്റി 10,349ലാണ് വ്യാപാരം നടത്തുന്നത് . രാവിലെ നിഫ്റ്റി 10,350 കടന്നിരുന്നു . ഏഷ്യൻ വിപണികളിലെ നേട്ടമാണ് ഇന്ത്യൻ വിപണികളിലും പ്രതിഫലിക്കുന്നത് . ആഗോള വിപണികളിലും ഇന്ന് മികച്ച പ്രതികരണം ദൃശ്യമാകുന്നു . അനുകൂല സാഹചര്യം മുതലാക്കാൻ ആഭ്യന്തര നിക്ഷേപകർ കൂടുതലായി എത്തുന്നതും വിപണിക്ക് കരുത്താകുന്നു . സിപ്ല , ഡോ . റെഡ്ഡീസ് ലാബ്സ് , ഭാരതി എയർടെൽ എന്നിവയാണ് ഇന്ന് കൂടുതൽ നേട്ടമുണ്ടാക്കിയത് . ആക്സിസ് ബാങ്ക് , കോൾ ഇന്ത്യ , ടി . സി . എസ് എന്നിവ നഷ്ടത്തിലാണ് . ഡോളറുമായുള്ള വിനിമയത്തിൽ രൂപയും നേട്ടത്തിലാണ് . ഒൻപത് പൈസയുടെ നേട്ടമാണ് ഇന്നുണ്ടായത് . ഇതോടെ ഒരു ഡോളറിന് 65.02 രൂപയിലാണ് ഇന്നത്തെ വ്യാപാരം .


ഇന്ത്യൻ ക്രിക്കറ്റ് താരം രോഹിത് ശർമ്മയ്ക്കും ഭാര്യ റിതിക സജ്ദേഹിനും കുഞ്ഞു പിറന്നു . ഓസ്ട്രേലിയയ്ക്കെതിരായ ബോക്സിംഗ് ഡേ ടെസ്റ്റ് വിജയത്തിന് പിന്നാലെയാണ് ഇന്ത്യൻ ഓപ്പണറെ തേടി പെൺകുഞ്ഞ് പിറന്നുവെന്ന സന്തോഷ വാർത്ത എത്തിയത് . റിതികയുടെ കസിനും നടൻ സൊഹൈൽ ഖാന്റെ ഭാര്യയുമായ സീമാ ഖാൻ ആണ് സന്തോഷ വാർത്ത ഇൻസ്റ്റഗ്രാമിലൂടെ ആരാധകരുമായി പങ്കുവെച്ചത് . റിതിക ഗർഭിണിയാണെന്ന വിവരം മാധ്യമങ്ങളിൽ നിന്നും ആരാധകരിൽ നിന്നും മറച്ചു വെച്ചിരുന്നുവെങ്കിലും രോഹിത് അച്ഛനാകാൻ പോവുകയാണെന്ന് ഇന്ത്യൻ താരങ്ങൾ തന്നെ കഴിഞ്ഞ ദിവസം അറിയിക്കുകയായിരുന്നു . അതേ സമയം കുഞ്ഞിനെ കാണുവാൻ അവധി എടുക്കുന്നതിനാൽ ചിലപ്പോൾ രോഹിത്ത് നാലാമത്തെ ടെസ്റ്റിന് സിഡ്നിയിൽ ഓസ്ട്രേലിയയ്ക്കെതിരെ കളിച്ചേക്കില്ല എന്നും റിപ്പോർട്ടുണ്ട് . അച്ഛനാകുന്നതിനെ കുറിച്ചും കുഞ്ഞിന്റെ വരവ് ജീവിതത്തിലുണ്ടാക്കാൻ പോകുന്ന മാറ്റങ്ങൾക്കായി കാത്തിരിക്കുകയാണെന്നും രോഹിത് കഴിഞ്ഞ ദിവസം പറഞ്ഞിരുന്നു . അച്ഛനാകാൻ കാത്തിരിക്കാൻ വയ്യ . ജീവിതം മാറി മറിയും . ആകാംഷയോടെ ഞാൻ കാത്തിരിക്കുകയാണ് എന്നായിരുന്നു രോഹിത് പറഞ്ഞത് . താൻ അച്ഛനാകാൻ പോവുകയാണെന്ന് അറിഞ്ഞപ്പോൾ സഹതാരങ്ങൾ തന്നെ കളിയാക്കിയതിനെ കുറിച്ചും രോഹിത് പറഞ്ഞിരുന്നു . പൊതുവെ അലസനും മടിയനുമായ താൻ അച്ഛനായാൽ അത് വലിയ തമാശയായിരിക്കുമെന്നാണ് എല്ലാവരും അഭിപ്രായപ്പെട്ടതെന്നായിരുന്നു രോഹിത് പറഞ്ഞത് .


അവതരിപ്പിക്കുന്നതിനു മുമ്പ് തന്നെ ജനപ്രിയമായ ഫീച്ചറാണ് വാട്ട്സാപ്പിന്റെ അയച്ച സന്ദേശങ്ങൾ തിരിച്ചെടുക്കാനുള്ള ' ഡിലീറ്റ് ഫോർ എവരിവൺ ' ഫീച്ചർ . പിൻവലിച്ച വാട്സ്ആപ്പ് സന്ദേശങ്ങൾ ഇപ്പോഴും വായിക്കാൻ സാധിക്കുമെന്ന് സ്പാനിഷ് ആൻഡ്രോയ്ഡ് ബ്ലോഗായ ആൻഡ്രോയ്ഡ് ജെഫിന്റെ വെളിപ്പെടുത്തൽ . ആൻഡ്രോയ്ഡ് നോട്ടിഫിക്കേഷൻ ഹിസ്റ്ററി എന്ന ആപ്ലിക്കേഷൻ ഡൌൺലോഡ് ചെയ്യുന്നതിലൂടെ ഡിലീറ്റ് ചെയ്ത സന്ദേശങ്ങൾ കാണാൻ സാധിക്കുമെന്നാണ് വാദം . ആൻഡ്രോയ്ഡ് 7.0 ന്യൂഗട്ട് ഓഎസിലോ അതിന് മുകളിലുള്ള പതിപ്പുകളിലോ പ്രവർത്തിക്കുന്ന ഫോണുകളിൽ ഗൂഗിൾ പ്ലേസ്റ്റോറിൽ നിന്നും ' നോട്ടിഫിക്കേഷൻ ഹിസ്റ്ററി ' എളുപ്പത്തിൽ ഡൌൺലോഡ് ചെയ്യാമെന്നാണ് റിപ്പോർട്ട് പറയുന്നത് . സാധാരണനിലയിൽ അയക്കുന്ന സന്ദേശങ്ങൾ നോട്ടിഫിക്കേഷൻ രജിസ്റ്റർ സംവിധാനത്തിൽ ശേഖരിക്കപ്പെടുന്നുണ്ട് . ഇത്തരത്തിൽ ശേഖരിച്ച വച്ചിരിക്കുന്ന സന്ദേശങ്ങളാണ് പുതിയ ആപ്ലിക്കേഷന്റെ സഹായത്തോടെ തിരഞ്ഞെടുക്കാൻ സാധിക്കുമെന്നാണ് റിപ്പോർട്ട് . കൂടാതെ നോവാ ലോഞ്ചറിന്റെ പോലുള്ള തേഡ് പാർട്ടി ലോഞ്ചറുകൾ ഉപയോഗിച്ചും മറ്റ് ആപ്ലിക്കേഷനുകളുടെ സഹായമില്ലാതെ തന്നെ ഇതിലേക്കാളേറെ എളുപ്പത്തിൽ ഡിലീറ്റ് ചെയ്ത വാട്സ്ആപ്പ് സന്ദേശങ്ങൾ വായിക്കാൻ സാധിക്കുമെന്നാണ് ആൻഡ്രോയ്ഡ് ജെഫിന്റെ റിപ്പോർട്ടിൽ പറയുന്ന മറ്റൊരു വിവരം . മാത്രമല്ല , കുറച്ചധികസമയം ഹോം സ്ക്രീനിൽ ക്ലിക്ക് ചെയ്താൽ വരുന്ന വിഡ്ജറ്റ്സിലെ ആക്ടിവിറ്റി പരിശോധിക്കുന്നതിലൂടെയും എല്ലാ സന്ദേശങ്ങളും കാണാൻ സാധിക്കുമെന്നും റിപ്പോർട്ട് പറയുന്നു . അതേസമയം , ഇത്തരം വീണ്ടും വായിക്കാൻ സാധിക്കുന്ന ഡിലീറ്റ് സന്ദേശങ്ങളിൽ ചില പരിമിതികളുണ്ടാവുമെന്നും റിപ്പോർട്ടിൽ പറയുന്നുണ്ട് . വീഡിയോ സന്ദേശങ്ങളും ചിത്രസന്ദേശങ്ങളും ഉൾപ്പടെയുള്ള മൾടിമീഡിയ സന്ദേശങ്ങൾ ഇതുവഴി കാണാൻ സാധിക്കില്ല . ടെക്സ്റ്റ് സന്ദേശങ്ങൾ മാത്രമാണ് ഇത്തരത്തിൽ വായിക്കാൻ സാധിക്കുക . അതിൽ തന്നെ സന്ദേശങ്ങളിലെ നൂറ് അക്ഷരങ്ങൾ മാത്രമാണ് കാണാൻ കഴിയുക . മാത്രവുമല്ല , നോട്ടിഫിക്കേഷൻ ലഭിച്ച സന്ദേശങ്ങൾ മാത്രമാണ് കാണാൻ സാധിക്കുക . മാത്രവുമല്ല ആൻഡ്രോയ്ഡ് 7.0 ന്യൂഗട്ടിന് താഴെയുള്ള പതിപ്പുകളിൽ ഈ സൌകര്യം ലഭ്യമാവുകയുമില്ല .


അക്കൌണ്ട് ഉമടകളെ ഇടപാട് വിവരം അറിയിക്കാൻ എസ്എംഎസ് അയക്കുന്നതിന് പണം ഈടാക്കരുതെന്ന റിസർവ് ബാങ്ക് നിർദ്ദേശം ബാങ്കുകൾ അട്ടിമറിക്കുന്നു . എസ് . ബി . ഐ അടക്കമുള്ള ബാങ്കുകൾ ഓരോ മൂന്ന് മാസത്തിലും 15 രൂപയാണ് എസ്എംഎസ് നിരക്കായി ഈടാക്കുന്നത് . ബാങ്ക് ഉപഭോക്താക്കളുടെ സംരക്ഷണത്തിനായി പ്രവർത്തിക്കുന്ന ബി . സി . എസ് . ബി . ഐയുടെ പഠനത്തിലാണ് ഈ കണ്ടെത്തൽ . ഡെബിറ്റ് കാർഡ് , എടിഎമ്മിൽ നിന്ന് പണമെടുക്കൽ , ഓൺലൈൻ വഴി പണം കൈമാറുന്ന ആർടിജിഎസ് , എൻഇഎഫ്ടി എന്നിവയുടെ വിവരങ്ങൾ നൽകുന്ന എസ്എംഎസുകൾക്ക് പണം ഈടാക്കരുതെന്നാണ് റിസർവ് ബാങ്ക് നിർദ്ദേശം . തട്ടിപ്പുകൾ തടയുന്നതിനാണ് ഓരോ ഇടപാടിന്റെയും വിവരങ്ങൾ അക്കൌണ്ട് ഉടമകളെ അറിയിക്കാൻ ഇത്തരമൊരു നിർദ്ദേശം വച്ചത് . എസ്എംസ് സേവനം കൂടുതലായി ഉപയോഗിക്കുകയാണെങ്കിൽ ഉപഭോഗത്തിന്റെ ശരാശരി കണക്കാക്കി ഫീസ് ഈടാക്കാമെന്നും ആർബിഐ പറയുന്നു . എന്നാൽ ഈ നിർദ്ദേശം അപ്പാടെ അട്ടിമറിച്ചാണ് ബാങ്കുകളുടെ കൊള്ള . എസ്ബിഐ , ഐസിഐസിഐ തുടങ്ങിയ ബാങ്കുകളെല്ലാം ഇത്തരത്തിൽ പണമീടാക്കുന്നുണ്ടെന്ന് ബാങ്കിങ് കോഡ്സ് ആൻഡ് സ്റ്റാന്റേഡ്സ് ബോർഡ് ഓഫ് ഇന്ത്യയുടെ പഠനത്തിൽ കണ്ടെത്തി . പഠനറിപ്പോർട്ട് അനുസരിച്ച് 48 ബാങ്കുകളിൽ 19 എണ്ണവും ഓരോ ത്രൈമാസത്തിലും 15 രൂപയാണ് എസ്എംസ് ഫീയായി ഈടാക്കുന്നത് . ഇതിനൊപ്പം നികുതി കൂടി ചേരുന്പോൾ ഇടപാടുകാരൻ നൽകേണ്ടി വരുന്നത് 17 രൂപ 70 പൈസയാണ് . ബാങ്കുകളുടെ അന്യായ നടപടിയ്ക്ക് എതിരെ റിസർവ് ബാങ്കിനെ സമീപിക്കാനാണ് ബിസിഎസ്ബിഐയുടെ തീരുമാനം .


ഇന്ധന വില വർദ്ധനവുമായി ബന്ധപ്പെട്ട് പ്രധാനമന്ത്രി നരേന്ദ്ര മോദി ഇന്ന് എണ്ണ കമ്പനികളുടെ മേധാവികളുമായി ചർച്ച നടത്തും . എണ്ണ വില 2.50 രുപയായി കുറച്ചെങ്കിലും എണ്ണ വിലയുടെ റീട്ടേയ്ൽ വില കുത്തനെ ഉയരുന്ന സാഹചര്യത്തിലാണ് കൂടിക്കാഴ്ച്ച . ഇന്ധനം ഗ്യാസ് പര്യവേക്ഷണം , ഉൽപ്പാദനം എന്നീ മേഖലകളിൽ നിക്ഷേപം പുനരുജ്ജീവിപ്പിക്കാനുള്ള മാർഗങ്ങളെക്കുറിച്ചും യോഗം ചർച്ച ചെയ്യും . ദില്ലിയിൽ ഉൾപ്പടെയുള്ള നാല് മെട്രോ നഗരങ്ങളിലും ഇന്ധന വില ദിവസംന്തോറും വർദ്ധിച്ച് കൊണ്ടിരിക്കുകയാണ് . ദില്ലിയിൽ ഒരു ലിറ്റർ പെട്രേളിന് 82.72 രൂപയും മുംബൈ , കൊൽക്കത്ത , ചെന്നൈ എന്നിവിടങ്ങളിൽ യഥാക്രമം 8.18,84.54,85.99 എന്നിങ്ങനെയാണ് ഞായറാഴ്ച്ചയിലെ പെട്രോൾ വില . ഡീസൽ വിലയിലും സമാനമായ വർദ്ധനവാണ് ഉണ്ടായി കൊണ്ടിരിക്കുന്നത് . ഇറാന് മേൽ യു . എസ് ഉപരോധം ഏർപ്പെടുത്താനിരിക്കെ ഇന്ധന വില വീണ്ടും ഉയരാനുള്ള സാധ്യത നിലക്കുകയാണ് . ഈ സാഹചര്യത്തിലാണ് ആഗോള തലത്തിലെയും ഇന്ത്യയിലെയും എണ്ണ കമ്പനി മേധാവികളുമായി മോദി ചർച്ച നടത്തുന്നതെന്ന് വാർത്താ ഏജൻസിയായ പിടിഐ റിപ്പോർട്ട് ചെയ്യുന്നു . ഈ മാസം ആദ്യം പെട്രോളിനും ഡീസലിനും 2.50 രൂപ കുറച്ചതായി ധനമന്ത്രി അരുൺ ജെയ്റ്റ്ലി അറിയിച്ചിരുന്നു . എക്സൈസ് തീരുവ 1.50 രൂപയും എണ്ണക്കമ്പനികൾ 1 രൂപയും കുറയ്ക്കുകയായിരുന്നു . എന്നാൽ എണ്ണ വീണ്ടു പഴയ സ്ഥിതിയിൽ എത്തി നിൽക്കുന്ന സാഹചര്യത്തിലാണ് എണ്ണ കമ്പനി ദേധാവികളുമായുള്ള നരേന്ദ്ര മോദിയുടെ കൂടി കാഴ്ച . പെട്രോളിയം മന്ത്രി ധർമേന്ദ്ര പ്രധാൻ , പെട്രോളിയം എക്സ്പോർട്ടിംഗ് രാജ്യങ്ങളുടെ സംഘടന ( ഒപെക് ) സെക്രട്ടറി ജനറൽ മുഹമ്മദ് ബാർകിന്തോ സൌദി എണ്ണ മന്ത്രി ഖാലിദ് എ അൽ ഫാലി , ബി പി സി സിഇഒ ബോബ് ദുദ്ലി , ടോട്ടൽ ചെയർമാൻ പാട്രിക് ഫ്യൂയാൻ , റിലയൻസ് ഇൻഡസ്ട്രീസ് ചെയർമാൻ മുകേഷ് അംബാനി , വേദാന്ത തലവൻ അനിൽ അഗർവാൾ തുടങ്ങിയവർ പങ്കെടുക്കും .


അപ്രതീക്ഷിത മഴയിൽ എസി - റഫ്രിജറേറ്റർ വിപണി കൂപ്പുകുത്തി . മഴ മൂലം ഒരു മാസമായി എയർ കണ്ടീഷനർ - ഫ്രിഡ്ജ് വിപണി ഏറ്റവും മോശമായ അവസ്ഥയിലേക്കാണ് തകർന്നടിഞ്ഞത് . കനത്ത ചൂടിന് മഴ തകർത്ത് പെയ്തു തുടങ്ങിയതോടെ വലിയ ആശ്വാസം വന്നതോടെയാണ് വിൽപ്പന ഇടിഞ്ഞതെന്ന് ജർമ്മനി ആസ്ഥാനമായ മാർക്കറ്റ് റിസർച്ച് സ്ഥാപനം കണ്ടെത്തി . മാർച്ച് മുതലുളള മാസങ്ങളിൽ പ്രതീക്ഷിച്ച രീതിയിൽ ചൂട് ഉയരാതിരുന്നതിനെ തുടർന്ന് മാർച്ച് - ഏപ്രിൽ മാസങ്ങളിലും വിപണി വേണ്ടത്ര ഉണർന്നില്ല . ഏപ്രിൽ വരെയുളള കണക്കുകൾ പ്രകാരം 19 ശതമാനത്തിൻറെ ഇടിവാണ് എസി വിപണിയിൽ മാത്രം റിപ്പോർട്ട് ചെയ്ത് . മെയ് മുതലുളള വിൽപ്പന വിവരങ്ങൾ പുറത്തുവന്നിട്ടില്ല . അടുത്ത നാളുകളിൽ ഇതുകൂടി പുറത്തു വരുന്നതോടെ ആഘാതം ഇതിലും ഉയർന്നേക്കാം . മെയ് മുതലുളള മാസങ്ങളിലെ വിൽപ്പനയിടിവ് 12 മുതൽ 14 ശതമാനം വരെ വരുമെന്നാണ് അറിയുന്നത് .


സ്മാർട്ട്ഫോൺ ഇല്ലാതെ ജീവിക്കാൻ കഴിയാത്തവരാണ് നമ്മളിൽ പലരും . എന്നാൽ സൂക്ഷിച്ച് കൈകാര്യം ചെയ്തില്ലെങ്കിൽ സ്മാർട്ട്ഫോൺ മൂലം നിങ്ങൾക്ക് നിരവധി പ്രശ്നങ്ങൾ ഉണ്ടായേക്കാം . അമേരിക്കയിലെ സാൻ ഡീഗോ സ്റ്റേറ്റ് യൂണിവേഴ്സിറ്റിയിൽനിന്നുള്ള ജീൻ ട്വെംഗെ പുറത്ത് വിട്ട പഠന റിപ്പോർട്ട് പ്രകാരം , സ്മാർട്ട്ഫോണുകളുടെയും കമ്പ്യൂട്ടറുകളുടെയും നീണ്ട ഉപയോഗം , കൌമാരപ്രായക്കാരിൽ വിഷാദരോഗത്തിനും ആത്മഹത്യക്കും കാരണമാകുമെന്നാണ് കണ്ടെത്തിയിരിക്കുന്നത് . 500 , 000 കൌമാരക്കാരിൽ നടത്തിയ ചോദ്യോത്തര വിവരങ്ങൾ ശേഖരിച്ചാണ് ഗവേഷകർ പഠനം നടത്തിയത് . 48 % കൌമാരക്കാർ ദിവസത്തിൽ അഞ്ച് മണിക്കൂറോ അതിൽ കൂടുതലോ ഇലക്ട്രോണിക് ഉപകരണങ്ങൾ ഉപയോഗിക്കുന്നു . ഇവരിൽ കുറഞ്ഞത് ഒരു ആത്മഹത്യയുമായി ബന്ധപ്പെട്ട സംഭവമെങ്കിലും റിപ്പോർട്ടു ചെയ്തതായി കണ്ടെത്തിയിട്ടുണ്ടെന്നും പഠനത്തിൽ പറയുന്നു . സ്മാർട്ട് ഫോണുകളുടെ അമിത ഉപയോഗം കൌമാരക്കാരിൽ മാനസികാരോഗ്യ പ്രശ്നങ്ങളുണ്ടാക്കുന്നതായി വ്യക്തമായിട്ടുണ്ട് . ഇത് കൂടുതലും സ്ത്രീകളിലാണ് പ്രശ്നങ്ങൾ ഉണ്ടാക്കുന്നത് . അമേരിക്കൻ സെൻറർ ഫോർ ഡിസീസ് കൺട്രോൾ ആൻറ് പ്രിവൻഷനിൽ സൂക്ഷിച്ചിരിക്കുന്ന ഡാറ്റയുടെ സ്ഥിതിവിവരക്കണക്കുകൾ ഇപ്രകാരമാണ് . 13 നും 18 നും ഇടയിൽ പ്രായമുള്ള പെൺകുട്ടികളുടെ ആത്മഹത്യാനിരക്ക് 2010 ൽ നിന്ന് 2015 ആയപ്പോൾ 65 ശതമാനം വർദ്ധിച്ചിട്ടുണ്ട് . ആത്മഹത്യയെ കുറിച്ച് ചിന്തിക്കുകയും ആത്മഹത്യക്കായി പ്ലാൻ ചെയ്യുകയും കടുത്ത വിഷാദത്തിന് അടിമപ്പെടുന്നവരും 12 ശതമാനം കൂടിയിട്ടുണ്ട് . വിഷാദ രോഗത്തിൻറെ ലക്ഷണങ്ങൾ റിപ്പോർട്ട് ചെയ്യുന്ന കൌമാര പെൺകുട്ടികളുടെ എണ്ണം 58ശതമാനമായും വർദ്ധിച്ചിട്ടുണ്ട് . ക്ലിനിക്കൽ സൈക്കോളജിക്കൽ സയൻസ് എന്ന ജേണലിൽ പഠനറിപ്പോർട്ട് പ്രസിദ്ധീകരിച്ചിട്ടുണ്ട് .


രജനികാന്തിനെ നായകനാക്കി , ഷങ്കർ ഒരുക്കിയ 2.0 മികച്ച പ്രതികരണത്തോടെ പ്രദർശനം തുടരുകയാണ് . ലോകമെമ്പാടുമായി ഇതുവരെ 400 കോടി രൂപയുടെ കളക്ഷനാണ് 2.0 നേടിയിരിക്കുന്നത് . ഹോളിവുഡ് ചിത്രം ഫന്റാസ്റ്റിക് ബീറ്റ്സിനെ പരാജയപ്പെടുത്തിയാണ് 2.0 മുന്നേറുന്നത് . യുഎസ് ബോക്സ് ഓഫീസിൽ ഏറ്റവും കളക്ഷൻ നേടുന്ന ആദ്യ അഞ്ച് തെന്നിന്ത്യൻ ചിത്രങ്ങളിൽ ഒന്നാകുകയും ചെയ്തു , 2.0 . അക്ഷയ് കുമാറാണ് ചിത്രത്തിൽ വില്ലനായി എത്തിയത് . എമി ജാക്സണാണ് നായിക . ലോകമെമ്പാടുമായി 10000 സ്ക്രീനുകളിലാണ് ചിത്രം റിലീസ് ചെയ്തത് . ഏറ്റവും കൂടുതൽ സ്ക്രീനുകളിൽ റിലീസ് ചെയ്യുന്ന തമിഴ് സിനിമയെന്ന റെക്കോർഡ് 2.0 സ്വന്തമാക്കി . മൂവായിരത്തോളം സാങ്കേതിക പ്രവർത്തകർ ചിത്രത്തിനായി പ്രവർത്തിച്ചിട്ടുണ്ടെന്നാണ് ചിത്രത്തിന്റെ മേയ്ക്കിംഗ് വീഡിയോയിൽ പറഞ്ഞത് . ഇതിൽ 1000 വിഎഫ്എക്സ് ആർടിസ്റ്റുകളും ഉൾപ്പെടും .


മോഹൻലാൽ ആരാധകരെയും മറ്റ് സിനിമാപ്രേമികളെയും സംബന്ധിച്ച് കാത്തുകാത്തിരുന്ന ആ ദിവസം എത്തുകയാണ് . ശ്രീകുമാർ മേനോന്റെ സംവിധാനത്തിൽ മോഹൻലാൽ ടൈറ്റിൽ കഥാപാത്രമായെത്തുന്ന ഒടിയൻ തീയേറ്ററുകളിലെത്തുന്ന ദിവസം . ലോകമാകമാനം ഒരേദിവസം തീയേറ്റർ റിലീസ് ചെയ്യുന്ന ആദ്യ മലയാളചിത്രമാവും ഒടിയൻ . ഫ്രാൻസ് , ഉക്രെയ്ൻ , ജപ്പാൻ അടക്കമുള്ള രാജ്യങ്ങളിൽ 3500 ഓളം തീയേറ്ററുകളിൽ ചിത്രം റിലീസ് ചെയ്യപ്പെടുമെന്ന് സംവിധായകൻ വി എ ശ്രീകുമാർ മേനോൻ നേരത്തേ ഏഷ്യാനെറ്റ് ന്യൂസ് ഓൺലൈനിനോട് പറഞ്ഞിരുന്നു . എന്നാൽ അന്തിമ സ്ക്രീൻ കൌണ്ട് എത്രയെന്ന് അറിയാൻ ഇരിക്കുന്നതേയുള്ളൂ . 35 രാജ്യങ്ങളിലാണ് ചിത്രം നാളെ പ്രദർശനത്തിനെത്തുക . കേരളത്തിലും റെക്കോർഡ് റിലീസ് ആവും ചിത്രം . തിരുവനന്തപുരത്ത് മാത്രം 139 പ്രദർശനങ്ങളാണ് നാളെ ഒടിയന് ! ഇതിൽ പകുതിയിലധികം ഷോകളും ഓൺലൈൻ ബുക്കിംഗ് വഴി ഇതിനകം ഹൌസ്ഫുൾ ആയിട്ടുണ്ട് . മാൾ ഓഫ് ട്രാവൻകൂറിലെ കാർണിവൽ മൾട്ടിപ്ലെക്സിലാണ് ഏറ്റവുമധികം പ്രദർശനങ്ങൾ . റിലീസ്ദിനം 27 പ്രദർശനങ്ങളാണ് ചിത്രത്തിന് . ന്യൂ തീയേറ്ററിലെ മൂന്ന് സ്ക്രീനുകളിലായി 21 പ്രദർശനങ്ങളുണ്ട് നാളെ . പുലർച്ചെ 4.30 മുതൽ രാത്രി 11.59 വരെയാണ് 21 ഷോകൾ . ഇതിൽ മിക്ക പ്രദർശനങ്ങൾക്കും കുറച്ച് ടിക്കറ്റുകൾ മാത്രമാണ് ശേഷിക്കുന്നത് . ഒരു മലയാളചിത്രത്തിന് തിരുവനന്തപുരത്ത് ഇത്രയധികം ഇനിഷ്യൽ പ്രദർശനങ്ങൾ ആദ്യമായാണ് . പരസ്യചിത്ര സംവിധായകൻ ശ്രീകുമാർ മേനോൻ ആദ്യമായി സംവിധാനം ചെയ്യുന്ന സിനിമയിൽ മഞ്ജു വാര്യരാണ് നായിക . ദേശീയ അവാർഡ് ജേതാവ് ഹരികൃഷ്ണന്റേതാണ് തിരക്കഥ . പുലിമുരുകൻ ഉൾപ്പെടെയുള്ള ചിത്രങ്ങൾക്ക് ഛായാഗ്രഹണം നിർവ്വഹിച്ച ഷാജികുമാറിന്റേതാണ് ക്യാമറ . റഫീഖ് അഹമ്മദിന്റെ വരികൾക്ക് എം . ജയചന്ദ്രൻ സംഗീതം പകരുന്നു . പുലിമുരുകനിലൂടെ മലയാളി സിനിമാപ്രേമിയെ ഞെട്ടിച്ച പീറ്റർ ഹെയ്നാണ് ചിത്രത്തിന്റെ സംഘട്ടനസംവിധാനം നിർവ്വഹിക്കുന്നത് .


വ നി താ ലോ ക ക പ്പ് ഗ്രൂ പ്പ് മ ത്സ ര ത്തി ൽ ഇ ന്ത്യ യെ ഓ സ്ട്രേ ലി യ എ ട്ടു വി ക്ക റ്റി ന് പ രാ ജ യ പ്പെ ടു ത്തി . ഇ ന്ത്യ ഉ യ ർ ത്തി യ 226 റ ൺ സ് വി ജ യ ല ക്ഷ്യം ഓ സീ സ് 29 പ ന്തു ക ൾ ബാ ക്കി നി ൽ ക്കെ മ റി ക ട ന്നു . ര ണ്ടു വി ക്ക റ്റ് മാ ത്രം ന ഷ്ട പ്പെ ടു ത്തി യാ ണ് ഓ സീ സ് ല ക്ഷ്യ ത്തി ലെ ത്തി യ ത് . സ്കോ ർഃ ഇ ന്ത്യ - 226/7 ( 50 ) , ഓ സ്ട്രേ ലി യ - 227/2 ( 45.1 ) . ജ യ ത്തോ ടെ ഓ സീ സ് സെ മി യി ലെ ത്തി . അ ർ ധ സെ ഞ്ചു റി ക ളു മാ യി പു റ ത്താ കാ തെ നി ന്ന മെ ഗ് ലാ ന്നിം ഗും ( 76 ) , എ ല്ലി സി പെ റി യു മാ ണ് ( 60 ) ഓ സീ സ് വി ജ യ ശി ൽ പ്പി ക ൾ . ഓ പ്പ ണേ ഴ്സാ യ നി ക്കോ ളി ബെ ൽ ട്ട ണും ( 36 ) , ബെ ത് മൂ ണി യും ( 45 ) ചേ ർ ന്ന് ഒ രു ക്കി യ മി ക ച്ച അ ടി ത്ത റ യി ലാ ണ് ലാ ന്നിം ഗും പെ റി യും വി ജ യ ശി ൽ പം മെ ന ഞ്ഞ ത് . നേ ര ത്തെ ഓ പ്പ ണ ർ പു നം റൌ ത്തും ( 106 ) , ക്യാ പ്റ്റ ൻ മി ഥാ ലി രാ ജു മാ ണ് ( 67 ) ഇ ന്ത്യ ക്ക് മി ക ച്ച സ്കോ ർ ന ൽ കി യ ത് . ടോ സ് ന ഷ്ട പ്പെ ട്ട് ബാ റ്റി ങ്ങി നി റ ങ്ങി യ ഇ ന്ത്യ ക്ക് തു ട ക്ക ത്തി ലേ തി രി ച്ച ടി ല ഭി ച്ചു . സ്മൃ തി മ ന്ദാന 10 പ ന്തി ൽ മൂ ന്ന് റ ൺ സു മാ യി തി രി ച്ചു ക യ റി . ഒ മ്പ ത് റ ൺ സെ ടു ക്കു ന്ന തി നി ടെ യാ ണ് ആ ദ്യ വി ക്ക റ്റ് വീ ഴു ന്ന ത് . ഇ തോ ടെ ക്രീ സി ൽ ഒ ത്തു ചേ ർ ന്ന റൌ ത്തും ക്യാ പ്റ്റ നും ഇ ന്ത്യ ൻ സ്കോ റി നെ മെ ല്ലെ കൈ പി ടി ച്ചു യ ർ ത്തി . ഈ സ ഖ്യം 166 റ ൺ സി നാ ണ് പി രി ഞ്ഞ ത് . ഇ രു വ രും ര ണ്ടാം വി ക്ക റ്റി ൽ 37.1 ഓ വ റി ൽ 157 റ ൺ സി ൻറെ കൂ ട്ടു കെ ട്ടു ണ്ടാ ക്കി .


അമ്മയിൽ നിന്നും ചോര ഊറ്റിക്കുടിക്കുന്ന സംഘടനയാണ് ഡബ്ല്യുസിസിയെന്ന് നടൻ ബാബു രാജ് . അമ്മ എന്ന സംഘടനയെ നാലു കഷ്ണങ്ങളാക്കുകയാണ് അവർ ചെയ്തത് . അവർ ആക്രമിക്കപ്പെട്ട നടിയോട് സംസാരിക്കുന്നുണ്ടോയെന്ന് പോലും സംശയകരമാണെന്ന് ബാബുരാജ് കൊച്ചിയിൽ മാധ്യമങ്ങളോട് പറഞ്ഞു . അവർക്ക് അനുകൂലമായി പറഞ്ഞത് പോലും തെറ്റായ അർത്ഥത്തിലാണ് ഡബ്ല്യുസിസി മനസിലാക്കുന്നത് . അമ്മ എന്ന സംഘടനയ്ക്ക് ആവർ കനത്ത ദൂഷ്യങ്ങളാണ് ഉണ്ടാക്കിയത് . അമ്മയ്ക്ക് ഡബ്ല്യുസിസി ഉണ്ടാക്കിയ ദോഷങ്ങൾക്ക് സംഘടനയിൽ ഉള്ളവരോട് മറുപടി പറയേണ്ടത് ഞാൻ ആണ് . ഈ മൂന്നു പേർക്ക് വേണ്ടി അമ്മയുടെ പ്രസിഡന്റ് മോഹൻലാൽ കേൾക്കുന്ന ചീത്ത വിളിക്ക് കണക്കില്ലെന്ന് ബാബുരാജ് പറഞ്ഞു . അതു കൊണ്ടാണ് അമ്മ മാറി ചിന്തിക്കുന്നത് . ഇവരെ തിരിച്ച് എടുത്താൽ ഡബ്ല്യുസിസി എന്ന സംഘടന ഇല്ലാതാകുമോയെന്നും ബാബുരാജ് ചോദിക്കുന്നു . അമ്മയിൽ നിന്നുള്ള ചോര ഊറ്റിക്കുടിച്ച് വളരാൻ ആഗ്രഹിക്കുന്ന സംഘടനയാണ് ഡബ്ല്യുസിസിയെന്ന് ബാബുരാജ് ആരോപിക്കുന്നു .


ഏറെ നാളത്തെ കാത്തിരിപ്പിനു ശേഷമാണ് നോക്കിയയുടെ ആദ്യ ആൻഡ്രോയ്ഡ് ഫോൺ നോക്കിയ 6 ഇന്ത്യയിലെത്തിയത് . ഇന്ന് 12 മണിമുതൽ ആമസോൺ ഇന്ത്യയിൽ നോക്കിയ 6 വിൽപ്പന ആരംഭിച്ചു . 10 ലക്ഷം ആളുകളാണ് ഇന്നലെ വരെ ഓൺലൈനിലൂടെ ഫോൺ ബുക്ക് ചെയ്തിരിക്കുന്നതെന്ന് കമ്പനി പറയുന്നു . ഇന്നേക്കുള്ള രെജിസ്ട്രേഷൻ ആമസോൺ ക്ലോസ് ചെയ്യുകയും ആഗസ്റ്റ് 30ലേക്കുള്ള രെജിസ്ട്രേഷൻ ആരംഭിക്കുകയും ചെയതു . 14 , 999 രൂപയാണ് നോക്കിയ 6ന്റെ ഇന്ത്യൻ വിപണിയിലെ വില . ഫിന്നിഷ് കമ്പനി എച്ച്എംഡി ഗ്ലോബൽ ചൈനയിലാണ് നോക്കിയ 6 ആൻഡ്രോയ്ഡ് ഫോൺ ആദ്യമായി അവതരിപ്പിച്ചത് . നോക്കിയ 8ന്റെ വരവിനെക്കുറിച്ചും എച്ച്എംഡി ഗ്ലോബൽ ഇതിനോടകം പ്രഖ്യാപനം നടത്തിക്കഴിഞ്ഞു . 45 , 000 രൂപമുതലായിരിക്കും വില തുടങ്ങുക . ഒക്ടോബർ ആദ്യവാരത്തോടെ നോക്കിയ 8 ഇന്ത്യൻ വിപണിയിൽ എത്തും . അലുമിനിയം മെറ്റൽ ബോഡി , 2.5ഡി ഗൊറില്ല ഗ്ലാസ് , ഫിംഗർ പ്രിന്റ് സ്കാനർ , ഹോം ബട്ടൺ , ബാക്ക്ലൈറ്റ് സംവിധാനമുള്ള കീപാഡ് , വലതു ഭാഗത്ത് പവർ ബട്ടൺ , ശബ്ദ നിയന്ത്രണ ബട്ടൺ , സിം കാർഡ് സ്ലോട്ട് ഇടതു ഭാഗത്താണ് . മൈക്രോ യുഎസ്ബി 2.0 പോർട്ട് , യുഎസ്ബി ഒടിജി എന്നിവ പ്രധാന ഫീച്ചറുകളാണ് . പ്രധാന ക്യാമറ 16 മെഗാപിക്സലാണ് ( f / 2.0 അപേച്ചർ , ഇരട്ട എൽഇഡി ഫ്ളാഷ് ) , എട്ടു മെഗാപിക്സൽ സെൽഫി ക്യാമറ , 3000 എംഎഎച്ച് ആണ് ബാറ്ററി ശേഷി . ആൻഡ്രോയ്ഡിന്റെ ഏറ്റവും പുതിയ ഒഎസ് പതിപ്പ് നൂഗട്ട് 7.1ലാണ് നോക്കിയ 6 പ്രവ ർത്തിക്കുന്നത് . 4ജി സപ്പോർട്ട് ചെയ്യുന്ന നോക്കിയ 6ൽ മിക്ക കണക്ടിവിറ്റി സംവിധാനങ്ങളും ഇരട്ട സ്റ്റീരിയോ സ്പീക്കറുകളും ഉണ്ട് . റെഡ്മി നോട്ട് 4 , ലെനോവൊ കെ6 നോട്ട് , പുതുതായി പുറത്തിറക്കുന്ന കൂൾപാഡ് കൂൾ പ്ലേ 6 , മൈക്രോമാക്സ് ക്യാൻവാസ് ഇൻഫിനിറ്റി എന്നിവയോട് കിടപിടിക്കുന്ന സ്പെസിഫിക്കേഷനുകളും വിലയുമാണ് നോക്കിയ 6ന്റേത് .


കാനഡയിൽ 21 മിനുട്ട് യാത്ര ചെയ്തതിന് 12 ലക്ഷത്തിന് അടുത്ത് രൂപ ബില്ല് ചുമത്തപ്പെട്ട യുവാവിനോട് യൂബർ മാപ്പ് പറഞ്ഞു . തൻറെ താമസസ്ഥലത്ത് നിന്നും ആശുപത്രിയിൽ പ്രവേശിപ്പിക്കപ്പെട്ട സുഹൃത്തിനെ സന്ദർശിക്കാനാണ് ഹിഷാം സലാമ എന്ന യുവാവ് യൂബർ ടാക്സി വിളിച്ചത് . എന്നാൽ 21 മിനുട്ട് മാത്രമുള്ള യാത്ര ചെയ്തതതോടെ ഇദ്ദേഹത്തിൻറെ അക്കൌണ്ടിൽ നിന്ന് പോയത് 18,518 ഡോളർ ( എകദേശം 12 ലക്ഷം രൂപ ) . ഡിസംബർ 8ന് വൈകീട്ട് 5.14നാണ് ഹിഷാം വാഹനത്തിൽ കയറിയത് . 5 . 35ന് ലക്ഷ്യസ്ഥാനത്ത് എത്തുകയും ചെയ്തു . തുടർന്നാണ് പണം പോയതായി സന്ദേശം വന്നത് . അതേ സമയം ഇത് സംബന്ധിച്ച് രൂക്ഷമായ ഭാഷയിൽ ട്വിറ്റർ പോസ്റ്റിട്ടു . ഇത് സോഷ്യൽ മീഡിയയിൽ തരംഗമായി . ആദ്യഘട്ടത്തിൽ എന്നാൽ യൂബർ ഈ തുക കൃത്തമാണെന്ന് വാദിച്ചു . ഇതോടെ ഈ സംഭവം വലിയ ചർച്ചയായി . ഇതോടെയാണ് സാങ്കേതികമായ പിഴവാണ് ഇതെന്നും ഇത് പരിഹരിച്ച് ഉപയോക്താവിന് പണം തിരിച്ച് നൽകിയെന്നും യൂബർ അറിയിച്ചതെന്ന് ബസ്പോസ്റ്റ് കാനഡ തങ്ങളുടെ റിപ്പോർട്ടിൽ പറയുന്നു .


Nokia 3.1 Plus , Nokia 8110 Price in India , features : നോക്കിയ 3.1പ്ലസ് , നോക്കിയ 8110 4ജി എന്നിവ ഇന്ത്യൻ വിപണിയിലത്തി . നോക്കിയ “ബനാന” ഫോണെന്ന് വിളിക്കുന്ന 8110 ഒരു വർഷം മുന്നേ ബാർസിലോണയിൽ നടന്ന മൊബൈൽ വേൾഡ് കോൺഗ്രസിൽ അവതരിപ്പിച്ചിരുന്നു . 4ജി സൌകര്യമുള്ള നോക്കിയ 8110 എന്ന ഫോൺ 5,999 രൂപയ്ക്ക് ഒക്ടോബർ 24 - ന് മുതൽ വിപണിയിൽ ലഭിക്കും . ഡ്യുവൽ റിയർ ക്യാമറ , ബെസൽ ലെസ് ഡിസ്പ്ലേ എന്നിവയുള്ള നോക്കിയ മധ്യനിര ഫോണായ 3.1പ്ലസ് 11,499 രൂപയ്ക്ക് ഒക്ടോബർ 19ന് വിപണിയിലെത്തും . ആഗോള വിപണിയിൽ 159 യൂറോയാണ് ( 13,000 ഇന്ത്യൻ രൂപ ) നോക്കിയ 3.1 പ്ളസിന്റെ വില . എന്നാൽ 11,499 രൂപയ്ക്കാണ് ഫോൺ ഇന്ത്യൻ വിപണിയിലെത്തിക്കുന്നത് . കൂടാതെ 199 രൂപയ്ക്കോ അതിനു മുകളിലോ റീചാർജ് ചെയ്യുന്നവർക്ക് 1ടിബി ഡാറ്റ എയർടെൽ സൌജന്യമായ് നൽകും . 6 ഇഞ്ച് എച്ച്ഡി പ്ലസ് ഐപിഎസ് നോച്ച്ലെസ് ഡിസ്പ്ലേ , 18:9 ആസ്പെക്റ്റ് റേഷ്യോയുള്ള സ്ക്രീൻ 2.5ഡി ഗ്ലാസാൽ സുരക്ഷിതമാണ് . 2 / 3ജിബി റാം , 16/32 ജിബി സ്റ്റോറേജ് ഒപ്ഷണിൽ ഫോൺ ലഭ്യമാണ് . 3 . 1പ്ലസിന് 13 എംപി പ്രൈമറി സെൻസറും 5 എംപി സെക്കൻഡറി ലെൻസും അടങ്ങുന്ന ഡ്യുവൽ ക്യാമറയാണ് ഫോണിന്റെ മറ്റൊരു സവിശേഷത . ബാറ്ററി കപ്പാസിറ്റി 3,500എംഎഎച്ച് ആണ് . നോക്കിയ 8110നെ കമ്പനി വിളിക്കുന്നത് ‘ബനാന’ ഫോൺ എന്നാണ് . ഡ്യുവൽ ക്യാമറ , 4 ജിബി ഇന്റേണൽ മെമ്മറി എന്നിവയും ഫോണിനുണ്ട് . ഇന്റേണൽ മെമ്മറി 128 ജിബി വരെ കൂട്ടാനാകും . സോഷ്യൽ മീഡിയ ആപ്പുകളായ ഫെയ്സ്ബുക്ക് , വാട്സ്ആപ്പ് , യൂട്യൂബ് , ട്വിറ്റർ , ഗൂഗിൾ മാപ്സ് എന്നിവ ഫോൺ സപ്പോർട്ട് ചെയ്യും . നോക്കിയയുടെ പ്രശസ്ത ഗെയിം സ്നേക്കും 8110ൽ ഉണ്ട് .


ഹോണർ ഫോണുകളുടെ വില കുറച്ചു . ഹോണർ ബ്ലാക്ക് ഫ്രൈഡേ വിൽപ്പനയുടെ ഭാഗമായാണ് ഹോണറിൻറെ ഹോണർ 9എൻ , ഹോണർ 9 ലൈറ്റ് , ഹോണർ 7എസ് , ഹോണർ 7എസ് , ഹോണർ 7സി , ഹോണർ പ്ലേ എന്നീ മോഡലുകൾക്കാണ് വിലക്കുറവ് പ്രഖ്യാപിച്ചിരിക്കുന്നത് . തിങ്കളാഴ്ച തുടങ്ങിയ വിൽപ്പ ഹായ് ഹോണർ സ്റ്റോർ വഴി അഞ്ച് ദിവസം തുടരും . ഇതിന് ഒപ്പം തന്നെ ഹോണറിൻറെ ഹോണർ 8x പ്രീ ഓഡറും നൽകുന്നുണ്ട് . 4000 രൂപവരെ ഫോണിന് ഡിസ്ക്കൌണ്ട് നൽകുന്നതൊടൊപ്പം വെറും 1 രൂപയ്ക്ക് ഫോൺ വാങ്ങാനുള്ള അവസരവും ബ്ലാക്ക് ഫ്രൈഡേ വിൽപ്പനയിൽ ഹോണർ ഒരുക്കുന്നുണ്ട് . ഹോണർ 7എസ് 3,000 രൂപ കുറഞ്ഞ് 5,999 രൂപയ്ക്ക് ഫോൺ ലഭിക്കും . ഹോണർ 9എൻ ലഭിക്കുക 4,000 രൂപ വിലക്കുറവിൽ 11,999 രൂപയ്ക്കാണ് . ഹോണർ 7എയ്ക്ക് 3,000 രൂപയാണ് വിലക്കുറവ് ലഭിക്കുന്ന വില 7,999 രൂപ . ഹോണർ 9 ലൈറ്റ് യഥാർത്ഥ വില 13,999 രൂപയാണെങ്കിലും ഇപ്പോൾ ലഭിക്കുന്ന വില 9,999 രൂപയായിരിക്കും . ഹോണർ പ്ലേ ഇപ്പോൾ ലഭിക്കുന്ന വില 19,999 രൂപയായിരിക്കും .


നിരോഷൻ ഡിക്ക്വെല്ല , ലഹിരു കുമാര , പ്രഭാത് ജയസൂര്യ തുടങ്ങിയ താരങ്ങൾക്ക് ടീമിലിടം കിട്ടാതെപോയി എന്നതും ശ്രദ്ധേയമാണ് . എയ്ഞ്ചലോ മാത്യൂസാണ് നായകൻ . ദക്ഷിണാഫ്രിക്കയ്ക്കെതിരായ ഏക ടി20 വിജയിച്ചതിൻറെ ആവേശത്തിലാണ് ലങ്ക ടൂർണമെൻറിനെത്തുക . എന്നാൽ ഏകദിന പരമ്പരയിൽ 2 - 3ന് പ്രോട്ടീസിനോട് പരാജയപ്പെട്ടിരുന്നു . ഏഷ്യാകപ്പിൽ ആറാം കിരീടമാണ് ശ്രീലങ്കയുടെ ലക്ഷ്യം . 2014ലാണ് ശ്രീലങ്ക അവസാനമായി ചാമ്പ്യൻമാരായത് . ബംഗ്ലാദേശും അഫ്ഗാനും ഉൾപ്പെടുന്ന ഗ്രൂപ്പ് ബിയിലാണ് ലങ്ക . സെപ്റ്റംബർ 15ന് ബംഗ്ലാദേശിനെതിരെയാണ് ലങ്കയുടെ ആദ്യ മത്സരം . ശ്രീലങ്കൻ ടീം Angelo Mathews ( Captain ) , Kusal Perera , Kusal Mendis , Upul Tharanga , Dinesh Chandimal , Danushka Gunathilaka , Thisara Perera , Dasun Shanaka , Dhanajaya de Silva , Akila Dananjaya , Dilruwan Perera , Amila Aponso , Kasun Rajitha , Suranga Lakmal , Dushmantha Chameera and Lasith Malinga .


ഇൌ സാമ്പത്തിക വർഷത്തി ൻ്റെ ആദ്യപാദത്തിൽ റിലയൻസ് കമ്യൂണിക്കേഷൻസിന് വൻ നഷ് ടത്തി ൻ്റെ ബാലൻസ് ഷീറ്റ് . 1210 കോടി രൂപയുടെ നഷ് ടം വഴി കമ്പനി സാക്ഷ്യം വഹിച്ചത് 33 ശതമാനത്തി ൻ്റെ ഇടിവാണ് . 3591 കോടിയുടെ കുറവാണ് വരുമാനത്തിൽ ഉണ്ടായത് . ചിലസമയങ്ങളിൽ കമ്പനി വൻ വ്യാപാര നഷ് ടമാണ് നേരിടുന്നത് . കഴിഞ്ഞ മാർച്ചിൽ അവസാനിച്ച 2016 - 17 സാമ്പത്തിക വർഷത്തിലെ അവസാന പാദത്തിൽ കമ്പനി 948 കോടിയുടെ നഷ് ടമാണ് അനുഭവിച്ചത് . കമ്പനിയുടെ ഒാഹരി വില ശനിയാഴ് ച ബി . എസ് . ഇയിൽ 20.75ൽ നിന്ന് 2.12 ശതമാനം താഴ് ന്നു . എയർസെല്ലുമായി കമ്പനി ലയിപ്പിക്കുന്നതിനുള്ള തീരുമാനം അവലോകനം ചെയ്യാൻ കമ്പനി ബോർഡ് യോഗം ചേർന്നതിനിടെയാണ് ഇത് . ലയനം സെപ് റ്റംബറിൽ പൂർത്തിയാക്കാനാണ് കമ്പനി ലക്ഷ്യമിടുന്നത് . അനിൽ അംബാനിയാണ് റിലയൻസ് കമ്യൂണിക്കേഷൻസി ൻ്റെ തലപ്പത്ത് .


ആപ്പിൾ വാച്ചിൻറെ നാലാം തലമുറയുടെ ഇന്ത്യയിലെ പ്രീബുക്കിംഗ് ആരംഭിച്ചു . കഴിഞ്ഞ മാസമാണ് ആപ്പിളിൻറെ കാലിഫോർണിയയിലെ സ്റ്റീവ് ജോബ്സ് തീയറ്ററിൽ നടന്ന ചടങ്ങിൽ ആപ്പിൾ വാച്ചിൻറെ പുതിയ പതിപ്പ് അവതരിപ്പിച്ചത് . പുതിയ ഡിസൈനിലാണ് ആപ്പിൾ ആപ്പിൾ വാച്ച് എത്തുന്നത് . എഡ്ജ് ടു എഡ്ജ് സ്ക്രീനോടെ എത്തുന്ന വാച്ചിൻറെ സ്ക്രീൻ വലിപ്പം 30 ശതമാനത്തോളം ആപ്പിൾ വർദ്ധിപ്പിച്ചിട്ടുണ്ട് . ഒപ്പം തന്നെ ആപ്പിൾ വാച്ചിൻറെ യൂസർ ഇൻറർഫേസ് പൂർണ്ണമായും പുതുക്കി പണിതിട്ടുണ്ട് ആപ്പിൾ . മുൻ വാച്ചിനെ അപേക്ഷിച്ച് രണ്ടിരട്ടി വേഗത്തിൽ ആപ്പിൾ വാച്ച് സീരിസ് 4 പ്രവർത്തിക്കുമെന്നാണ് ആപ്പിൾ പറയുന്നത് ഒപ്പം തന്നെ കൂടുതൽ ശബ്ദമുള്ള സ്പീക്കറും ലഭിക്കും . ആദ്യമായി ഇസിജി ആപ്പോടെയാണ് ആപ്പിൾ വാച്ച് എത്തുന്നത് എന്ന പ്രത്യേകതയുണ്ട് . ഒപ്പം ലോകത്ത് ഒരു വാച്ചിനും അവകാശപ്പെടാനാകാത്ത ഒരാളുടെ വീഴ്ച ഡിറ്റക്റ്റ് ചെയ്യാനുള്ള സംവിധാനവും ആപ്പിൾ വാച്ചിലുണ്ട് . ഫോൺ ഇല്ലാതെ തന്നെ കോളുകൾ ചെയ്യാൻ സാധിക്കുന്ന സെല്ലുലാർ സംവിധാനം നേരിട്ട് വാച്ചിൽ എത്തിച്ചിട്ടുണ്ട് ആപ്പിൾ . ഒപ്പം തന്നെ ജിപിഎസ് ആൾട്ട് മീറ്റർ , സ്ലീം പ്രൂഫ് . , ബ്ലൂടൂത്ത് 5.0 തുടങ്ങിയ പ്രത്യേകതകൾ എല്ലാം ആപ്പിൾ വാച്ചിൽ ലഭിക്കും . എന്നാൽ ഇന്ത്യയിൽ സെല്ലുലാർ ഇല്ലാത്ത മോഡലും എത്തുന്നുണ്ട് . ഇന്ത്യയിൽ മൂന്ന് മോഡലുകളിലാണ് ആപ്പിൾ വാച്ച് എത്തുന്നത് . 4 . 40 എംഎം ജിപിഎസ് മോഡലിന് വില 40,900 രൂപയായിരിക്കും . 4 . 44 എംഎം മോഡലിന് 43,900 ആയിരിക്കും . ഇതും ജിപിഎസ് മോഡലാണ് . എന്നാൽ 4.44 എംഎം ജിപിഎസ് + സെല്ലുലാർ മോഡലിന് വില 52,900 രൂപയാണ് . ഫ്ലിപ്പ് കാർട്ടിലും . ആപ്പിളിൻറെ അംഗീകൃത റീടെയ്ലുകളിലും പ്രീ ഓഡർ സ്വീകരിക്കും . 19 ഒക്ടോബറിനാണ് ആപ്പിൾ വാച്ച് 4 ൻറെ ഇന്ത്യയിലെ വിൽപ്പന ആരംഭിക്കുക .


സംസ്ഥാനത്ത് സ്വർണ വില കുത്തനെ കുറയുന്നു . രണ്ട് ദിവസത്തിനുള്ളിൽ പവന് 440 രൂപ കുറഞ്ഞു . ഇന്നു പവന് 22600 രൂപയാണ് സ്വർണത്തിന്റെ വില . ഇന്നലത്തെ വിലയെ അപേക്ഷിച്ച് 120 രൂപയാണ് ഇന്ന് പവന് കുറഞ്ഞത് . ഒരു ഗ്രാമിന് 2825 രൂപയാണ് വില . ഓണക്കാലത്ത് സ്വർണവില 23480 രൂപ വരെ ഉയർന്നിരുന്നു . എന്നാൽ പിന്നീട് സ്വർണവില പടിപടിയായി കുറഞ്ഞുവരികയായിരുന്നു . ഒക്ടോബർ ഒന്നിന് 23120 രൂപയായ സ്വർണവില ഒക്ടോബർ നാലിന് ഒറ്റയടിക്ക് 320 രൂപയാണ് കുറഞ്ഞത് . ഇന്നു 120 രൂപ കൂടി കുറഞ്ഞതോടെ രണ്ടു ദിവസത്തിനിടയിൽ സ്വർണവില 440 രൂപയാണ് പവന് കുറഞ്ഞത് . രാജ്യന്തര വിപണിയിലെ വിലക്കുറവാണ് കേരളത്തിലും പ്രതിഫലിക്കുന്നത് . വരുംദിവസങ്ങളിലും കേരളത്തിൽ സ്വർണവില കുറയുമെന്നാണ് സൂചന . രൂപയുടെ മൂല്യം വർദ്ധിക്കുന്നത് സ്വർണവില കുറയാൻ കാരണമാകുമെന്നും വിപണിയിലെ വിദഗ്ദ്ധർ സൂചിപ്പിക്കുന്നു .


സാമ്പത്തിക നിക്ഷേപത്തിൽ ആശ്വസിക്കാനായി 15 മേഖലകളിൽ വിദേശ നിക്ഷേപം ഉയർത്താൻ നരേന്ദ്രമോദി സർക്കാർ തീരുമാനിച്ചു . പുതിയ മേഖലകളിൽ കൂടി വിദേശ നിക്ഷേപത്തിന് അനുമതി നൽകിയിട്ടുണ്ട് . എന്നാൽ നിലവിലുള്ള വിദേശ നിക്ഷേപത്തിന് അനുമതിയുള്ള മേഖലകളിൽ അതിനുള്ള പരിധി ഉയർത്തുകയും ചെയ്യും . സർക്കാരിലൂടെയല്ലാതെ നേരിട്ട്് നിക്ഷേപം അനുവദിക്കും . നിക്ഷേപത്തിനുള്ള നടപടിക്രമങ്ങൾ ലളിതവും യുക്തിസഹവും ആക്കുകയാണ് ഉദ്ദേശ്യമെന്ന് വാണിജ്യമന്ത്രാലയം വാർത്തക്കുറിപ്പിൽ അറിയിച്ചു . പ്രധാനമന്ത്രി ബ്രിട്ടൻ തുർക്കി എന്നിവിടങ്ങളിലേക്ക് യാത്ര തിരിക്കുന്നതിന് മുമ്പാണ് ഈ പ്രഖ്യപനം . കൃഷി , മൃഗസംരക്ഷണം , നിർമാണ മേഖല , തോട്ടം മേഖല , പ്രതിരോധം , ഖനനം , വ്യേമാനം , മൊത്തവ്യാപാരം , ഏക ബ്രാൻഡ് ചില്ലറ വില്പന രംഗം , ഡ്യൂട്ടി ഫ്രീ ഷോപ്സ് , ബാങ്കിങ്സ്വകാര്യമേഖല , സംപ്രേഷണം തുടങ്ങിയ മേഖലകളിൽ വിദേശനിക്ഷേപം ഉയർത്തുന്നത് . അതേസമയം വിദേശ ഇന്ത്യക്കാരുടെ കമ്പനികൾക്ക് ഇന്ത്യയിലെ നിക്ഷേപം എളുപ്പമാക്കുകയും ചെയ്യും . വിദേശപങ്കാളിയുടെ ബാധ്യത പരിമിതപ്പെടുത്തും . 5 , 000 കോടി രൂപ വരെയുള്ള നിക്ഷേപപദ്ധതികളാണിത് . ഇതിൽ പദ്ധതികളുടെ കാര്യം വിദേശനിക്ഷേപ പ്രോത്സാഹന ബോർഡിന് തിരുമാനിക്കാം . നിലവിൽ ഇത് 3,000 കോടി രൂപയാണ് . ഉത്പാദന മേഖലയിലെ വിദേശനിക്ഷേപം മൊത്ത , ചില്ലറ , ഇകോമേഴ്സ് വിഭാഗങ്ങളിലും അനുവദിക്കും . മെയ്ക്ക് ഇൻ ഇന്ത്യയുടെ ഭാഗമായി വ്യവസായ മേഖലയെ പ്രോത്സാഹിപ്പിക്കാനാണിത് .


സാധാരണയായി ഞാൻ ക്രീസിലെത്തിയാൽ നങ്കൂരക്കാരന്റെ റോളാണ് എടുക്കാറുള്ളത് . കാരണം രോഹിത്തും ധവാനും എന്നെക്കാൾ മികച്ച സ്ട്രോക്ക് പ്ലേ കളിക്കുന്നവരാണ് . പക്ഷെ ഇന്ന് ഞാൻ ക്രീസിലെത്തിയപ്പോൾ പതിവിലും കൂടുതൽ ആക്രമിച്ച് കളിക്കാൻ എനിക്ക് കഴിഞ്ഞു . അപ്പോൾ ഞാൻ രോഹിത്തിനോട് പറഞ്ഞു , ഞാൻ ഇതുപോലെ തന്നെ മുന്നോട്ടുപോവും , താങ്കൾ നങ്കൂരക്കാരന്റെ റോൾ കളിക്കണമെന്ന് . അത് രോഹിത് അക്ഷരാർത്ഥത്തിൽ പാലിച്ചു . ഞാൻ പുറത്തായശേഷം റായിഡു എത്തിയതോടെ രോഹിത് അടിച്ചു തകർത്തു , റായിഡു , നങ്കൂരക്കാരന്റെ റോളെടുത്തു . ഇത് ഞങ്ങളുടെ അഞ്ചാമത്തെയോ ആറാമത്തെയോ സെഞ്ചുറി കൂട്ടുകെട്ടാണിത് . രോഹിത്തിനൊപ്പം ബാറ്റ് ചെയ്യുക എന്നത് എപ്പോഴും സന്തോഷം പകരുന്ന കാര്യമാണെന്നും കോലി പറഞ്ഞു .


രജനികാന്തിന്റെ 2.0ത്തിലെ പുതിയ ഗാനം പുറത്തുവിട്ടു . ഷങ്കർ ആണ് ചിത്രം സംവിധാനം ചെയ്യുന്നത് . 29ന് ആണ് ചിത്രം റിലീസ് ചെയ്യുക . രജനികാന്തും നായിക എമി ജാക്സണും തമ്മിലുള്ള പ്രണയരംഗങ്ങളാണ് ഗാനരംഗത്തുള്ളത് . സിദ് ശ്രീറാമും ഷാഷ തിരുപതിയും ഗാനം ആലപിച്ചിരിക്കുന്നു . എന്തിര ലോകത്തിൽ സുന്ദരിയേ . . എന്നു തുടങ്ങുന്ന ഗാനമാണ് പുറത്തുവിട്ടിരിക്കുന്നത് . എ ആർ റഹ്മാനാണ് സംഗീത സംവിധാനം നിർവഹിച്ചിരിക്കുന്നത് . ലോകമെമ്പാടുമായി 10000 സ്ക്രീനുകളിലായിരിക്കും ചിത്രം റിലീസ് ചെയ്യുക എന്നാണ് റിപ്പോർട്ട് . ഏറ്റവും കൂടുതൽ സ്ക്രീനുകളിൽ റിലീസ് ചെയ്യുന്ന തമിഴ് സിനിമയെന്ന റെക്കോർഡ് 2.0 സ്വന്തമാക്കും . അതേസമയം റിലീസിനു മുന്നേ രജനികാന്ത് ചിത്രം 100 കോടി ക്ലബ്ബിലെത്തിയെന്നും റിപ്പോർട്ടുണ്ട് . ചിത്രം ഇതുവരെയായി 120 കോടി രൂപയാണ് റിലീസിനു മുന്നേ നേടിയിരിക്കുന്നത് . തമിഴ് സിനിമയിൽ ഇത് റെക്കോർഡ് ആണ് . റിലീസിനു മുന്നേ 100 കോടി ക്ലബ്ബിലെത്തുന്ന ആദ്യ തമിഴ് ചിത്രമെന്ന റെക്കോർഡ് ആണ് 2.0 സ്വന്തമാക്കിയിരിക്കുന്നത് . മൂവായിരത്തോളം സാങ്കേതിക പ്രവർത്തകർ ചിത്രത്തിനായി പ്രവർത്തിച്ചിട്ടുണ്ടെന്നാണ് ചിത്രത്തിന്റെ മേയ്ക്കിംഗ് വീഡിയോയിൽ പറയുന്നത് . ഇതിൽ 1000 വിഎഫ്എക്സ് ആർടിസ്റ്റുകളും ഉൾപ്പെടും . 540 കോടി രൂപയാണ് ചിത്രത്തിന്റെ ബജറ്റ് . അക്ഷയ് കുമാർ വില്ലൻ വേഷത്തിൽ എത്തുന്നു .


ഇന്ത്യയിൽ സോഷ്യൽമീഡിയ സംബന്ധിച്ച വിവാദങ്ങളിൽ 156 ശതമാനം വർദ്ധനവ് . ലോകത്ത് ഇപ്പോൾ അരങ്ങേറുന്ന സോഷ്യൽമീഡിയ വിവാദങ്ങളുടെ എണ്ണത്തിൽ ഇന്ത്യയുടെ സ്ഥാനം മൂന്നാമതാണെന്നും സെക്യൂരിറ്റി സോഫ്റ്റ്വെയർ സ്ഥാപനമായ സിമൻടെക്ക് നടത്തിയ പഠനം പറയുന്നു . ഏഷ്യൻ രാജ്യങ്ങളിൽ ഏറ്റവും കൂടുതൽ സൈബർ ആക്രമണങ്ങൾക്ക് വിധേയമാകുന്ന രണ്ടാമത്തെ രാജ്യവും ഇന്ത്യയാണെന്ന് സിമൻടെക്കിൻറെ സെക്യൂരിറ്റി ത്രെഡ് റിപ്പോർട്ട് പറയുന്നു . 94 ശതമാനത്തോളം സൈബർ വിവാദങ്ങളും സോഷ്യൽമീഡിയ ഉപയോക്താക്കൾ മാനുവലായി ഷെയർ ചെയ്യുന്ന പോസ്റ്റുകളോ , ഫോർവേഡ് സന്ദേശങ്ങളോ മൂലം ഉടലെടുക്കുന്നത് എന്നാണ് റിപ്പോർട്ട് പറയുന്നത് . ഇന്ത്യയിലെ മാധ്യമങ്ങളുടെ അതിപ്രസരം ഇത്തരം വിവാദങ്ങൾ ഉണ്ടാകാൻ കാരണമാകുന്നു എന്ന് റിപ്പോർട്ടിൽ പറയുന്നു . പലപ്പോഴും തീർത്തും തെറ്റായ വാർത്തകൾ പോലും ഇത്തരത്തിൽ വിവാദമാക്കി ലാഭം കൊയ്യുന്നവർ കൂടി വരുകയാണെന്ന് പറയുന്ന റിപ്പോർട്ട് . ഇതിനായി കൃത്രിമമായ ലിങ്കുകളും , ഫോട്ടോകളും സോഷ്യൽമീഡിയയിൽ ദുരുപയോഗം ചെയ്യപ്പെടുന്നു എന്ന് പഠനം പറയുന്നു . ആഗോളതലത്തിൽ ഉണ്ടാക്കുന്ന സോഷ്യൽ മീഡിയ വിവാദങ്ങളിൽ 3.4 ശതമാനം ഇന്ത്യയിലാണ് നടക്കുന്നത് . ഈ പട്ടികയിൽ ചൈനയാണ് മുന്നിൽ 23.7 ശതമാനം , രണ്ടാം സ്ഥാനത്ത് യുഎസ് ആണ് 18.9 ശതമാനം . ലോകത്ത് ഏറ്റവും കൂടുതൽ സ്പാം ഉണ്ടാക്കുന്ന പട്ടികയിൽ ഇന്ത്യൻ സ്ഥാനം 18 സ്ഥാനത്താണെന്നും റിപ്പോർട്ട് പറയുന്നു .


ചൈനീസ് മൊബൈൽ നിർമാതാക്കളായ ഷാവോമി ' മി എക്സേഞ്ച് ' ഓഫർ രാജ്യത്ത് അവതരിപ്പിച്ചു . പഴയ മൊബൈൽ ഫോൺ മാറ്റി പുതിയ മൊബൈൽ എടുക്കാനുള്ള അവസരമാണ് ഷാവോമി ഉപയോക്താക്കൾക്ക് നൽകുന്നത് . ക്യാഷിഫൈയുമായി സഹകരിച്ചാണ് പദ്ധതി കമ്പനി അവതരിപ്പിച്ചത് . മി എക്സേഞ്ച് ഓഫർ ഉപയോഗപ്പെടുത്തുന്നതിന് ഉപയോക്താക്കൾ കമ്പനിയുടെ ഏതെങ്കിലും സ്റ്റോറുകൾ സന്ദർശിക്കണം . ഈ വേളയിൽ ക്യാഷിഫൈ ഉപയോക്താവിന്റെ ഫോൺ പരിശോധിച്ചതിനു ശേഷമാകും വില നിശ്ചയിക്കുക . ഈ തുക ഉപയോക്താവിന് ഷവോമി റെഡ്മീ മോഡലോ എംഐ മോഡലോ വാങ്ങുന്നതിനു ഉപയോഗിക്കാം . എക്സ്ചേഞ്ച് പ്രോഗാം ഉപയോഗിക്കുന്നതിന് ചില നിബന്ധനകളുമുണ്ട് . ഒന്നാമത് എക്സ്ചേഞ്ച് ചെയ്യേണ്ട ഫോൺ ക്യാഷിഫൈയുടെ അംഗീകൃത ലിസ്റ്റിൽ ഉള്ളതാകണം . ഒരു ഫോൺ മാത്രമേ ഒറ്റ സമയത്ത് ഓഫറിന് ഉപയോഗിക്കാനാകു . വിലപേശലുകളും ഉണ്ടായിരിക്കില്ല . വില നിശ്ചയിച്ചു കഴിഞ്ഞാൽ ക്യാഷിഫൈ തുകയ്ക്കു സമാനമായ രസീറ്റ് നൽകും . എക്സ്ചേഞ്ച് ഓഫറിൽ കമ്പനിക്ക് യാതൊരു ഉത്തരവാദിത്വവുമില്ലെന്ന് കമ്പനി വ്യക്തമാക്കി . ക്യാഷിഫൈയ്ക്കാകും ഉത്തരവാദിത്വം .


ഏഴ് തവണയായി കൂട്ടിക്കൊണ്ടിരിക്കുന്ന പെട്രോൾ വില അൽപം കുറയാൻ സാധ്യത . പെട്രോളിയം മന്ത്രി വീരപ്പ മൊയ്ലി തന്നെയാണ് ഈ സൂചന നൽകിയത് . ഡോളറിനെതിരെ രൂപയുടെ മൂല്യം കുത്തനെ ഇടിഞ്ഞുകൊണ്ടിരുന്നതായിരുന്നുവത്രെ പെട്രോൾ വില കൂടാൻ കാരണം . രൂപ ഇപ്പോൾ തിരിച്ചു വന്നുകൊണ്ടിരിക്കുന്ന സാഹചര്യത്തിൽ പെട്രോൾ വില രണ്ട് രൂപ കുറച്ചേക്കും എന്ന് തന്നെയാണ് വീരപ്പമൊയ്ലി സൂചിപ്പിക്കുന്നത് . അന്താരാഷ്ട്ര വിപണിയിൽ എണ്ണ വില കുറഞ്ഞതിന്റേയും രൂപയുടെ മൂല്യം ഉയർന്നതിന്റേയും ഗുണം ഉപഭോക്താക്കളിലേക്ക് കൂടി എത്തും എന്നാണ് വീരപ്പ മൊയ്ലി പറഞ്ഞത് . 2013 സെപ്റ്റംബർ 30 ന് ആയിരിക്കും വില കുറക്കാനുള്ള തീരുമാനം വരിക എന്ന് പ്രതീക്ഷിക്കുന്നു . കഴിഞ്ഞ മെയ് മാസത്തിലാണ് പെട്രോൾ വില കുറച്ച സംഭവത്തിന് രാജ്യം സാക്ഷിയായത് . അന്ന് ലിറ്ററിന് മൂന്ന് രൂപയാണ് കുറച്ചത് . പിന്നീട് തുടർച്ചയായ വിലക്കയറ്റം തന്നെയായിരുന്നു . രണ്ട് ആഴ്ചമുമ്പ് പെട്രോൾ വില ഒന്നര രൂപ കുറയും എന്ന് ശ്രതിയുണ്ടായെങ്കിലും വില കൂടുകയാണ് ഉണ്ടായത് . ഇത്തവണ എന്തായാലും വില കുറയുമെന്ന് തന്നെ പ്രതീക്ഷിക്കാം .


ചാർജ്ജ് ചെയ്യാൻ വച്ച ഷവോമിയുടെ റെഡ്മീ 4എ ഫോൺ പൊട്ടിത്തെറിച്ചു . കർണ്ണാടകയിലെ ഗദഗ് ജില്ലയിലാണ് ഈ ഞെട്ടിക്കുന്ന സംഭവം അരങ്ങേറിയത് എന്നാണ് പ്രദേശിക മാധ്യമമായ പബ്ലിക് ടിവി റിപ്പോർട്ട് ചെയ്യുന്നു . വിരീഷ് ഹിരമേത് എന്ന യുവാവിന്റെ റെഡ്മി 4എ വിഭാഗത്തിലുള്ള ഫോണാണ് പൊട്ടിത്തെറിച്ചത് . ചിത്രം - കടപ്പാട് പബ്ലിക് ടിവി ചാർജ്ജ് ചെയ്യുവാനായി വീട്ടിലെ ഇല്ക്ട്രിക് പ്ലഗിൽ കുത്തിവെച്ചിരിക്കുകയായിരുന്നു . സമീപത്തെ മേശയിലാണ് ഫോൺ കിടന്നിരുന്നത് . ഇതിനിടയിലാണ് വലിയ ശബ്ദത്തോടെ ഫോൺ പൊട്ടിത്തെറിച്ചത് . ശബ്ദം കേട്ട് വീട്ടിലുള്ളവർ ഒന്നടങ്കം ഞെട്ടി . അപ്പോഴേക്കും ഫോൺ ഭാഗികമായും കത്തിക്കരിഞ്ഞ നിലയിലായിരുന്നു . സംഭവത്തിൽ ആർക്കും പരിക്ക് പറ്റിയിട്ടില്ല .


മിസ്റ്റർ ഇന്ത്യ പട്ടം കിട്ടിയ ആദ്യ മലയാളിയായ വിഷ്ണു രാജ് വെള്ളിത്തിരയിലേക്ക് . വിനോദ് ഗുരുവായൂർ സംവിധാനം ചെയ്യുന്ന സകലകലാശാല എന്ന ചിത്രത്തിലാണ് വിഷ്ണു രാജ് അവതരിപ്പിക്കുക . ചിത്രത്തിൽ പ്രാധാന്യമുള്ള കഥാപാത്രത്തേയാണ് അവതരിപ്പിക്കുക . ഹിന്ദിയിൽ നിന്നും അനവധി അവസരങ്ങൾ വന്നു എങ്കിലും സകലകലാശാലയിലെ കഥാപാത്രം ഇഷ്ടപ്പെട്ടതിനാൽ ആദ്യ ചിത്രം മലയാളത്തിൽ ചെയ്യാമെന്ന് തീരുമാനിക്കുക ആയിരുന്നുവെന്ന് വിഷ്ണു രാജ് പറയുന്നു , മിസ്റ്റർ വേൾഡ് സൌന്ദര്യ മത്സരത്തിൽ ഇന്ത്യയെ പ്രതിനിധീകരിക്കുന്ന ആദ്യ മലയാളിയും വിഷ്ണു രാജ് ആണ് . മുഴുനീള ക്യാമ്പസ് ചിത്രമായിട്ടാണ് സകലകലാശാല ഒരുക്കുന്നത് . ഷാജി മൂത്തേടൻ ആണ് ചിത്രം നിർമ്മിക്കുന്നത് . ചിത്രത്തിന്റെ തിരക്കഥ ഒരുക്കിയിരിക്കുന്നത് ' ബഡായി ബംഗ്ലാവ് ' , സിനിമാല , എന്നീ ഹിറ്റ് പ്രോഗ്രാമുകളുടെ രചയിതാക്കളായ ജയരാജ് സെഞ്ചുറിയും മുരളി ഗിന്നസുമാണ് . ചിത്രത്തിന്റെ കഥയും സംവിധായകനായ വിനോദ് ഗുരുവായൂരിന്റേതാണ് . ചിത്രത്തിന്റെ ആദ്യ ഷെഡ്യൂൾ ചിത്രീകരണം ചെങ്ങന്നൂർ സെന്റ് തോമസ് എഞ്ചിനീയറിംഗ് കോളെജിൽ പൂർത്തീകരിച്ചു , അടുത്തഘട്ട ചിത്രീകരണം ജൂണിൽ പുനരാരംഭിക്കും .


ഇന്ത്യൻ ക്രിക്കറ്റിലെ ഏറ്റവും വലിയ എന്റർടെയ്നറായിരുന്ന വീരേന്ദർ സെവാഗിന്റെ കടുത്ത ആരാധികയായിരുന്നു വനിതാ ലോകകപ്പിൽ ഇന്ത്യയെ ഫൈനലിലെത്തിച്ച ഹർമൻപ്രീത് . എന്നാൽ സെമി ഫൈനലിൽ ഓസ്ട്രേലിയക്കെതിരായ വെടിക്കെട്ട് ഇന്നിംഗ്സിനുശേഷം സാക്ഷാൽ സെവാഗ് പോലും ഹർമൻപ്രീതിന്റെ കടുത്ത ആരാധികയായിരിക്കുന്നു . ' എന്തൊരു ഇന്നിംഗ്സായിരുന്നു അത് . ഒരു ടീമിന്റെ 60 ശതമാനത്തിലധികം റൺസ് ഒറ്റയയടിക്ക് അടിച്ചെടുത്ത ഹർമൻ കളിച്ചത് ജീവതത്തിലെ ഏറ്റവും മികച്ച ഇന്നിംഗ്സാണെന്നായിരുന്നു ' ഹർമന്റെ പ്രകടനം കണ്ട് വീരു പറഞ്ഞത് . അന്ന് അരങ്ങേറ്റ മത്സരത്തിൽ ഹർമൻ കവറിനു മുകളിലൂടെ ലോഫ്റ്റഡ് ഷോട്ടിലൂടെ സിക്സറടിക്കുന്നത് കണ്ട് സാക്ഷാൽ ഗിൽക്രിസ്റ്റ് പോലും പറഞ്ഞത് താൻ കണ്ടതിൽവെച്ചേറ്റവും മികച്ച ക്രിക്കറ്റ് ഷോട്ടുകളിലൊന്നാണ് അതെന്നായിരുന്നു . ഇതാദ്യമായല്ല ഹർമൻ ഇന്ത്യയുടെ രക്ഷകവേഷം അണിയുന്നത് . ട്വന്റി20 ക്രിക്കറ്റിൽ ഇന്ത്യ ഏറ്റവും ഉയർന്ന ലക്ഷ്യം പിന്തുടർന്നു ജയിച്ചപ്പോൾ അതിന്റെ അമരത്തു നിന്നത് 31 പന്തിൽ 46 റൺസ് അടിച്ചെടുത്ത കൌറായിരുന്നു . തീർന്നില്ല , ഹർമന്റെ വീരകഥകൾ . വനിതാ ലോകകപ്പിന് മുന്നോടിയായി നടന്ന സന്നാഹ മത്സരങ്ങളിലൊന്നിൽ ദക്ഷിണാഫ്രിക്കയ്ക്കെതിരെ ജയത്തിനായി അവസാന രണ്ട് പന്തിൽ എട്ടു റൺസ് വേണ്ടിയിരുന്നപ്പോൾ അഞ്ചാം പന്ത് സിക്സറിനു പറത്തിയ ഹർമൻ അടുത്ത പന്തിൽ രണ്ട് റൺസ് കൂടി അടിച്ചെടുത്ത് ഇന്ത്യയെ ജയത്തിലെത്തിച്ചു . നിലവിൽ ഇന്ത്യയുടെ വൈസ് ക്യാപ്റ്റൻ കൂടിയാണ് 28കാരിയായ ഹർമൻ . ക്യാപ്റ്റൻ മിതാലി രാജ് കളമൊഴിയുമ്പോൾ ഇന്ത്യൻ ടീമിന്റെ നായിക തൊപ്പി തനിക്കിണങ്ങുമെന്ന് മുമ്പ് ഹർമൻ തെളിയിച്ചിട്ടുണ്ട് .


അടുത്തകാലത്തായി ഓൺലൈൻ പോൺവീഡിയോകളുടെ കൈമാറ്റ സ്ഥലമായി സന്ദേശ ആപ്ലികേഷനുകൾ മാറിയിട്ടുണ്ട് . വാട്ട്സ്ആപ്പ് തന്നെ ഇതിൽ മുന്നിൽ . എന്നാൽ ലൈംഗികാതിക്രമ വീഡിയോകൾ പ്രചരിക്കുന്നത് തടയുന്നിതിൻറെ ഭാഗമായി വാട്സാപ്പ് തന്നെ പോൺ വീഡിയോകൾ തടഞ്ഞേക്കും . വാട്സാപ്പിന് ഇത് സംബന്ധിച്ച് സുപ്രീംകോടതിയിൽ നൽകിയ സത്യവാങ്ങ് മൂലത്തിലാണ് ഈ കാര്യം പറയുന്നത് . പോൺ വീഡിയോകളും ചിത്രങ്ങളും തടയുന്നതുമായി ബന്ധപ്പെട്ട് കോടതി വാട്സാപ്പിന് നോട്ടീസയച്ചിരുന്നു . ഇതിലെ സാങ്കേതികമായ കാര്യങ്ങൾ വിശദീകരിക്കാൻ വാട്സാപ്പ് പ്രതിനിധികൾ ഉടൻ തന്നെ കോടതിയിലെത്തും . ഇക്കാര്യത്തിൽ ഗവൺമെന്റിൻറെ പാനലുമായി സഹകരിക്കുമെന്ന് വാട്സാപ്പ് കഴിഞ്ഞ ദിവസം അറയിച്ചിരുന്നു . ഒരു പുതുസംവിധാനം കണ്ടെത്തി അതിലൂടെ ഇത്തരം വീഡിയോകൾ തിരിച്ചറിഞ്ഞ് അവ കളയാനാണ് വാട്സാപ്പ് നോക്കുന്നത് . എന്നാലിതിന് ഒരുപാട് പരിമിതികളുണ്ട് . കുറ്റകൃത്യങ്ങൾ നടക്കുമ്പോൾ അക്രമികൾ തമ്മിലുള്ള ആശയ വിനിമയവും മിക്കാവാറും വാട്സാപ്പിലൂടെയാവും നടത്തുക . എൻക്രിപ്റ്റ് ആയതിനാൽ സന്ദേശങ്ങൾ സ്വകാര്യമാകുന്നു എന്നാണ് പൊതുവിൽ വാട്ട്സ്ആപ്പിനെതിരായ പരാതി .


ട്രംപ് ഇവിടെയുണ്ട് . . . . . നിങ്ങൾക്ക് ക്ഷണമുണ്ടോ . . . . . ഈ അടിക്കുറിപ്പോടെ കഴിഞ്ഞ രണ്ടു ദിവസമായി ദില്ലിയിലെ പ്രമുഖ ദിനപത്രങ്ങളിൽ പ്രത്യക്ഷപ്പെട്ട മുൻപേജ് പരസ്യത്തിൽ നിറഞ്ഞു നില്ക്കുന്നത് ട്രംപ് കുടുംബമാണ് . അമേരിക്കൻ പ്രസിഡന്റ് ഡോണൾഡ് ട്രംപിന്റെ പേര് പരസ്യത്തിലെവിടെയുമില്ല . എന്നാൽ മൂത്ത മകൻ ടോണൾഡ് ട്രംപ് ജൂനിയറിന്റെ ചിത്രമുണ്ട് . ബിസിനസ് ആവശ്യത്തിനായി ഒരാഴ്ച ടോണൾഡ് ട്രംപ് ജൂനിയർ ഇന്ത്യയിലുണ്ടാവും . പ്രസിഡന്റിന്റെ മകനായതു കൊണ്ട് അമേരിക്കൻ സീക്രട്ട് സർവ്വീസ് ഉദ്യോഗസ്ഥർ സുരക്ഷയ്ക്കായി നേരത്തെ എത്തിയിട്ടുണ്ട് . സന്ദർശന ലക്ഷ്യം റിയൽ എസ്റ്റേറ്റ് ബിസിനസ് ആണ് . ദില്ലിക്കടുത്ത് ഹരിയാനയിലെ ഗുഡ്ഗാവിൽ രണ്ട് ബഹുനില ഫ്ളാററ് സമുച്ചയമാണ് ട്രംപ് ടവർ എന്ന പേരിൽ പണിയുന്നത് . 47 നിലകളുള്ള രണ്ട് ടവറിലായി 145 ഫ്ളാറ്റുകൾ . ട്രംപ് ബ്രാൻഡ് ഉപയോഗിക്കാനുള്ള അവകാശം ഇന്ത്യൻ കമ്പനികൾക്ക് നല്കി കോടികളുടെ ഫീസ് ഈടാക്കും . 1500 കോടി രൂപയുടെ പദ്ധതിയാണിത് . ദില്ലിയിൽ മാത്രമല്ല കൊല്ക്കത്തയിലുംമുംബൈയിലും പൂനയിലും ഇത്തരത്തിൽ ട്രംപ് കുടുംബം റിയൽ എസ്റ്റേറ്റിൽ പങ്കാളിയാകുന്നു . ഫ്ളാറ്റ് ബുക്ക് ചെയ്യുന്നവർക്ക് ട്രംപ് ജൂനിയറുമായി ഫോട്ടോയെടുക്കാനും കോക്ക്ടെയിൽ പാർട്ടിയിൽ പങ്കെടുക്കാനും അവസരമുണ്ട് . ആഡംബര ഫ്ളാറ്റിന് ഓരോന്നിനും 9 കോടി രൂപയിലധികമാണ് വില .


ക്രിക്കറ്റിൻറെ മൂന്ന് ഫോർമാറ്റുകളിലും ഏങ്ങനെ ഒരുപോലെ മികവ് തെളിയിക്കാമെന്നതിന് ഉദാഹരണമാണ് വിരാട് കോലിയെന്ന് ഇതിഹാസ ക്രിക്കറ്റർ രാഹുൽ ദ്രാവിഡ് . നിങ്ങൾ ടെസ്റ്റ് കളിക്കുന്നില്ലെങ്കിൽ പരീക്ഷിക്കാൻ ക്രിക്കറ്റിൻറെ മറ്റ് ഫോർമാറ്റുകളുണ്ട് . എകദിനവും ടി20യും എനിക്കേറെ ഇഷ്ടമാണ് . ക്രിക്കറ്റിലെ മനോഹരമായ ശൈലികളാണ് ഇവ . വിരാട് കോലിയെ പോലുള്ള താരങ്ങൾ മൂന്ന് ഫോർമാറ്റിലും സ്ഥിരതയാർന്ന പ്രകടനം കാഴ്ച്ചവെക്കുന്നവർക്ക് ഉദാഹരമാണെന്നും ദ്രാവിഡ് പറഞ്ഞു . ടെസ്റ്റ് ക്രിക്കറ്റിനെ കുറിച്ചുള്ള തൻറെ കാഴ്പ്പാടുകളും ദ്രാവിഡ് വിവരിച്ചു . ടെസ്റ്റ് കളിക്കുമ്പോഴാണ് ക്രിക്കറ്റർ എന്ന നിലയിൽ കൂടുതൽ സംതൃപ്തി ലഭിക്കുകയെന്ന് അണ്ടർ 19 താരങ്ങളോട് പറയാറുണ്ട് . ഏറ്റവും കഠിനമായ ക്രിക്കറ്റ് രൂപമാണ് ടെസ്റ്റ് . ടെസ്റ്റ് ക്രിക്കറ്റ് പോലെ മറ്റൊന്നും നിങ്ങളെ പരിക്ഷിക്കില്ല . അഞ്ച് ദിവസം ശാരീരികമായും മാനസികമായും സാങ്കേതികമായും വൈകാരികമായും പരീക്ഷിക്കപ്പെടുകയാണ് . നിങ്ങൾക്ക് നിങ്ങളെ പരീക്ഷിക്കണമെങ്കിൽ ടെസ്റ്റ് ക്രിക്കറ്റ് കളിക്കണമെന്ന് അണ്ടർ 19 താരങ്ങളോട് പറയാറുണ്ടെന്നും ' വൻ മതിൽ ' പറഞ്ഞു . ക്രിക്കറ്റിൻറെ മൂന്ന് ഫോർമാറ്റുകളിലും അവിസ്മരണീയ പ്രകടനമാണ് ഇന്ത്യൻ നായകൻ വിരാട് കോലി കാഴ്ച്ചവെക്കുന്നത് . കോലിയുടെ കരിയറിൽ 2018 ഒട്ടേറെ നേട്ടങ്ങൾ എത്തിപ്പിടിച്ച വർഷമായിരുന്നു . ടെസ്റ്റ് - ഏകദിന ബാറ്റ്സ്മാരുടെ റാങ്കിംഗിൽ ഒന്നാം സ്ഥാനത്താണ് ആരാധകരുടെ പ്രിയപ്പെട്ട ' കിംഗ് കോലി ' .


ഐപിഎൽ ഫൈനൽ മത്സരം ബംഗളുരുവിൽ നടത്തും . വരൾച്ചയെത്തുടർന്ന് മഹാരാഷ്ട്രയിൽനിന്ന് ഏപ്രിൽ 30നു ശേഷം മത്സരങ്ങൾ മാറ്റണമെണു ബോംബൈ ഹൈക്കോടതി നിർദേശിച്ചിരുന്നു . ഫൈനൽ മത്സരവും ഒന്നാം ക്വാളിഫയർ മത്സരവും ബംഗളുരുവിൽ നടക്കും . കൂടാതെ , മഹാരാഷ്ട്രയിൽനിന്നു മാറ്റിയ രണ്ടാം ക്വാളിഫയറും എലിമിനേറ്റർ മത്സരവും കൊൽക്കത്തയിൽ നടത്തുമെന്നും ഐപിഎൽ ചെയർമാൻ രാജീവ് ശുക്ല അറിയിച്ചു . കൊടുംവരൾച്ചയുടെ പശ്ചാത്തലത്തിൽ മഹാരാഷ്ട്രയിൽ ഐപിഎൽ മത്സരങ്ങൾ നടത്താനുള്ള നീക്കത്തെ ബോംബെ ഹൈക്കോടതി വിമർശിച്ചിരുന്നു . മത്സരങ്ങൾ സംസ്ഥാനത്ത് സംഘടിപ്പിക്കാൻ താത്പര്യപ്പെടുന്നില്ലെന്നു മഹാരാഷ്ട്ര മുഖ്യമന്ത്രി ദേവേന്ദ്ര ഫഡ്നാവിസ് കോടതിയെ അറിയിച്ചു . ഇതേതുടർന്നാണു വേദികൾ മഹാരാഷ്ട്രയ്ക്കു പുറത്തേക്കു മാറ്റണമെന്ന് ബോംബെ ഹൈക്കോടതി നിർദേശിച്ചത് . ഏപ്രിൽ മാസത്തിലെ മത്സരങ്ങൾക്കുള്ള ടിക്കറ്റുകൾ വിറ്റുപോയതിനാൽ ഈ മത്സരങ്ങൾ മാറ്റുന്നതിലെ ബുദ്ധിമുട്ട് കണക്കിലെടുത്താണ് മേയ് മുതലുള്ള 13 മത്സരങ്ങളുടെ വേദി മാറ്റാൻ കോടി നിർദേശിച്ചത് .


ഇന്ത്യയിൽ നിന്ന് പരസ്യ ഇനത്തിൽ സമ്പാദിക്കുന്ന വരുമാനത്തിന് നികുതി അടയ്ക്കാതെ ഗൂഗിൾ വെട്ടിപ്പ് നടത്തുന്നുവെന്ന് ആദായ നികുതി അപ്പലേറ്റ് ട്രിബ്യൂണൽ വിധിച്ചു . ആറ് വർഷം നീണ്ട നിയമ യുദ്ധത്തിനൊടുവിലാണ് ആദായ നികുതി വകുപ്പിന് അനുകൂലമായ വിധിയുണ്ടായിരിക്കുന്നത് . ഇതോടെ നിരവധി ബഹുരാഷ്ട്ര കമ്പനികളുടെ നികുതി വെട്ടിപ്പിനെതിരെ ശക്തമായ നടപടിയെടുക്കാൻ ആദായ നികുതി വകുപ്പിന് ഇനി കഴിയും . ഇന്ത്യയിൽ നിന്ന് ലഭിക്കുന്ന പരസ്യ വരുമാനത്തിന്റെ ഒരു ഭാഗം തങ്ങളുടെ അയർലന്റിലെ ഓഫീസിലേക്ക് അയക്കുന്നതായാണ് ആദായ നികുതി വകുപ്പ് കണ്ടെത്തിയത് . ഈ പണം ഇവിടെ നിന്ന് സമ്പാദിക്കുന്നതാണെങ്കിലും നികുതി അടയ്ക്കാതെ മറ്റൊരു രാജ്യത്തേക്ക് കടത്തുന്നത് നിയമവിരുദ്ധമാണെന്ന് കണ്ടെത്തി ആദായ നികുതി വകുപ്പ് ഗൂഗിൾ ഇന്ത്യക്ക് നോട്ടീസ് നൽകി . 2007 - 2008 മുതൽ 2012 - - 13 വരെ നൽകിയ ആറ് നോട്ടീസുകൾക്കെതിരെയാണ് ഗൂഗിൾ ഇന്ത്യ ആദായ നികുതി അപ്പലേറ്റ് ട്രിബ്യൂണലിനെ സമീപിച്ചത് . ഗൂഗിൾ അയർലെന്റ് തങ്ങളുടെ ബൌദ്ധിക സൌത്തുക്കൾ ഗൂഗിൾ ഇന്ത്യക്ക് കൈമാറിയിട്ടില്ലെന്നും പരസ്യങ്ങളുടെ സ്ഥാനം പങ്കുവെയ്ക്കുക മാത്രമാണ് ചെയ്തതെന്നുമായിരുന്നു കമ്പനിയുടെ വാദം . എന്നാൽ ഇന്ത്യയിൽ അടയ്ക്കേണ്ട നികുതി വെട്ടിയ്ക്കാൻ നടത്താൻ ലക്ഷ്യമിട്ടാണ് ഗൂഗിൾ ഇന്ത്യയും ഗൂഗിൾ അയർലെന്റും ഇത്തരത്തിലൊരു പണം കൈമാറ്റം നടത്തുന്നതെന്നാണ് ആദായ നികുതി അപ്പലേറ്റ് ട്രിബ്യൂണൽ കണ്ടെത്തിയത് . ഗൂഗിൾ അയർലെന്റിന് പണം കൈമാറുമ്പോൾ നികുതി ഈടാക്കുകയോ അല്ലെങ്കിൽ ഇതിനായി പ്രത്യേക അനുമതി ഗൂഗിൾ ഇന്ത്യ ഇവിടെ നിന്ന് വാങ്ങുകയോ ചെയ്തിട്ടില്ലെന്നും ഇക്കാലളവിൽ അയർലന്റിലേക്ക് കൈമാറിയ 1457 കോടി രൂപയുടെ നികുതി അടയ്ക്കണമെന്നും ട്രിബ്യൂണൽ വിധിച്ചു . അയർലെന്റിൽ പേറ്റന്റ് രജിസ്റ്റർ ചെയ്യപ്പെട്ട സാങ്കേതിക വിദ്യയും മറ്റ് വിവരങ്ങളുമാണ് ഗൂഗിൾ ഇന്ത്യ ഉപയോഗിക്കുന്നത് എന്നതുകൊണ്ട് അയർലന്റിലേക്ക് അയക്കുന്ന പണം റോയൽറ്റിയായിട്ടാണ് കണക്കാക്കുകയെന്നും ട്രിബ്യൂണൽ വിധിച്ചിട്ടുണ്ട് . ഇതിന് നികുതി ബാധകമാണ് .


കേരളത്തിലെ രാഷ്ട്രീയപാർട്ടികൾക്ക് സംസ്ഥാനത്ത് കിട്ടുന്ന സമ്പത്ത് മാത്രം മതിയാകാതെ വന്നപ്പോഴാണ് രണ്ട് പതിറ്റാണ്ടുകൾ മുൻപ് ഗൾഫ് കേന്ദ്രീകരിച്ചുള്ള ഫണ്ട് ശേഖരണം ആരംഭിച്ചത് . ധനസമാഹരണത്തിന് സിപിഎം ഉൾപ്പടെയുള്ള പാർട്ടികൾ ചിലർക്ക് ചുമതല നല്കി . ഈ നേതാക്കൾക്കിടയിലെ അവിശുദ്ധ കൂട്ടുകെട്ടുകൾ പിന്നീട് കേരളരാഷ്ട്രീയത്തെ സ്വാധീനിച്ചു . മൂന്നു വഴികളാണ് പണം ഉണ്ടാക്കാൻ ഇവർ സ്വീകരിക്കുന്നത് . ഒന്ന് നേതാക്കൾ നേരിട്ടെത്തിയാണ് . സംഭാവന പറഞ്ഞുറപ്പിച്ച് കൂടുതൽ തുക നല്കുന്നവരുടെ വീട്ടിൽ നേരിട്ടെത്തിയാണ് നേതാക്കൾ ഫണ്ട് ശേഖരിക്കുക . രണ്ട് കേരളത്തിൽ നടക്കുന്ന ഇടപാടുകളുടെ പ്രതിഫലം ഗൾഫിൽ നല്കുന്നു . അത് പാർട്ടികളുമായി ബന്ധമുള്ളവരുടെ എൻആർഐ അക്കൌണ്ട് മുഖേനയും ഹവാല മാർഗ്ഗത്തിലും കേരളത്തിൽ തിരിച്ചെത്തുന്നു . മൂന്നാമത് ബന്ധുക്കളുടെ കമ്പനികൾ ഗൾഫിൽ തുടങ്ങുന്നു . ഒറ്റമുറിയിലും വലിയ വികസനമില്ലാത്ത മേഖലകളിലും ഒക്കെ പ്രവർത്തിക്കുന്ന ഓഫീസുണ്ടാവും . വലിയ പ്രവർത്തനമൊന്നും ഇല്ലെങ്കിലും കമ്പനിക്ക് വരുമാനം ഉണ്ടാകും . നാട്ടിലേക്ക് പണവും എത്തും പാർട്ടിക്കായി പണപിരിവിന് നേതൃത്വം നൽകിയ ഒരു വ്യക്തിക്കെതിരെ ഗൾഫിലെ അണികൾ അഞ്ചു വർഷം മുമ്പ് പരാതി നൽകിയിരുന്നു . എന്നാൽ പ്രമുഖന് അനുകൂലമായി തീരുമാനമെടുത്ത പാർട്ടി നാട്ടിൽ വലിയ സ്ഥാനവും നൽകി . ഇപ്പോഴത്തെ നേതാക്കളുടെ മക്കൾക്കെതിരെ വിവാദം കൊഴുക്കുമ്പോൾ ചടയൻ ഗോവിന്ദൻ , അഴീക്കോടൻ രാഘവൻ തുടങ്ങിയവരുടെ മക്കൾക്കു ഗൾഫിൽ പിടിച്ചുനിൽക്കാനാകാതെ കുഴങ്ങിയതിന്റെ കഥയും ഇവിടുത്തെ സാധാരണ പാർട്ടി അംഗങ്ങളുടെ ഓർമ്മയിലുണ്ട് . സൈൻ ഓഫ് സാമ്പത്തിക തട്ടിപ്പുകേസിൽ ബിനോയി കോടിയേരിക്കെതിരായ കേസ് ഒത്തു തീർപ്പായെങ്കിലും കേരളത്തിലെ രാഷ്ട്രീയ പാർട്ടികളുടെ ഗൾഫ് ബന്ധങ്ങൾ പലപ്പോഴും പരാതിക്കിടയാക്കിയിട്ടുണ്ട് . കഴിഞ്ഞ രണ്ടു പതിറ്റാണ്ടിൽ കേരളത്തിലെ രാഷ്ട്രീയ പാർട്ടികളും ഒരു വിഭാഗം നേതാക്കളും ധനസമ്പാദനത്തിന് ഗൾഫ് മേഖലയെ ആശ്രയിച്ചതിന്റെ ഫലമാണ് ഇപ്പോൾ പുറത്തുവരുന്ന തട്ടിപ്പുകൾ . സമ്പത്ത് മുഖ്യലക്ഷ്യമായപ്പോൾ ഇടതുപക്ഷത്ത ശക്തമായി പിന്തുണച്ചിരുന്ന അടിസ്ഥാനവർഗ്ഗത്തെയും നേതാക്കൾ മാറ്റി നിറുത്തി എന്നാണ് പരാതി .


ദക്ഷിണാഫ്രിക്കയുടെ പോൾ ആഡംസ് എന്ന നിഗൂഡ സ്പിന്നറെ ആരാധകർ മറന്നിട്ടുണ്ടാവില്ല . വിക്കറ്റെടുത്തുകഴിഞ്ഞാൽ പിച്ചിലൂടെയുള്ള തലകുത്തിമറിഞ്ഞുള്ള ആ കരണം മറിച്ചിലും . അതുവരെ അധികമാരും കാണാത്ത ആക്ഷനുമായി എത്തിയെങ്കിലും ആഡംസിന്റെ രാജ്യാന്തര കരിയറിന് അധികം ആയുസൊന്നുമുണ്ടായില്ല . എന്നാൽ ഇന്നലെ ഐപിഎല്ലിൽ റൈസിംഗ് പൂനെ സൂപ്പർ ജയന്റസും ഗുജറാത്ത് ലയൺസും തമ്മിലുള്ള മത്സരം കണ്ടവർ പോൾ ആഡംസിനെ വീണ്ടും ഓർത്തുകാണും . അതിന് കാരണം ഗുജറാത്ത് ലയൺസിന്റെ ശിവിൽ കൌശിക് എന്ന മിസ്റ്ററി സ്പിന്നർ ആയിരുന്നു . ആഡംസിന്റേതുപോലുള്ള ആക്ഷനുമായി ശിവിൽ ഇന്നലെ ആരാധകരിലും കളിക്കാരിലും ഒരേസമയും കൌതുകമുണർത്തി . മൂന്നോവർ എറിഞ്ഞ കൌശിക്ക് 32 റൺസ് വഴങ്ങിയെങ്കിലും വിക്കറ്റൊന്നും നേടാനായില്ല . എങ്കിലും ശിവിലിന്റെ പ്രകടനത്തെ പ്രശംസിച്ച് പോൾ ആഡംസ് തന്നെ രംഗത്തെത്തി . ചൈനമാൻ ബൌളിംഗ് ഇപ്പോഴും നിലനിൽക്കുന്നുവെന്നറിഞ്ഞതിൽ സന്തോഷമുണ്ടെന്നും ആഡംസ് ട്വറ്റിറിൽ കുറിച്ചു . ജനിച്ചത് പഞ്ചാബിലാണെങ്കിലും കഴിഞ്ഞ 15 വർഷമായി ശിവിലും കുടുംബവും ബംഗലൂരുവിലാണ് സ്ഥിരതാമസം . കർണാടക പ്രീമിയർ ലീഗിൽ ഹുബ്ലി ടൈഗേഴ്സിനുവേണ്ടി നടത്തിയ മികച്ച പ്രകടനമാണ് ശിവിലിനെ ഐപിഎല്ലിന്റെ വെള്ളിവെളിച്ചത്തിലെത്തിച്ചത് . കർണാടക പ്രീമിയർ ലീഗിൽ അഞ്ചുവിക്കറ്റെടുത്ത ശിവിലിന്റെ പ്രകടനം ടീമിനെ ഫൈനലിലേക്ക് നയിച്ചു . ഇതിൽ തന്റെ ആദ്യ പന്തിൽ തന്നെ ഇന്ത്യൻ താരമായ സ്റ്റുവർട്ട് ബിന്നിയുടെ വിക്കറ്റെടുത്തതും ഉൾപ്പെടുന്നു . ഇതിനെത്തുടർന്നാണ് ഐപിഎല്ലിൽ മുംബൈ ഇന്ത്യൻസിന്റെയും ഗുജറാത്ത് ലയൺസിന്റെയും ട്രയൽ ക്യാംപിൽ പങ്കെടുക്കാൻ ശിവിലിന് അവസരം ലഭിച്ചത് . ഐപിഎൽ ലേലത്തിൽ അടിസ്ഥാന വിലയായ 10 ലക്ഷം രൂപയ്ക്ക് ശിവിലിനെ ഗുജറാത്ത് സ്വന്തമാക്കുകയായിരുന്നു . എന്നാൽ ശിവിലിന് ഇതുവരെ കർണാടക ടീമിൽ കളിക്കാനായിട്ടല്ല . പന്ത് ഇരുവശത്തേക്കും തിരിക്കാനുള്ള കഴിവും വ്യത്യസ്ത ആക്ഷനുമാണ് ശിവിലിന്റെ പ്ലസ് പോയന്റ് . എന്നാൽ പന്ത് ഏതുവശത്തേക്ക് തിരിയുമെന്ന് പന്തെറിയുമ്പോൾ തനിക്കുപോലും അറിയില്ലെന്നും ഇരുപതുകാരനായ ശിവിൽ പറയുന്നു .


വിപണിയിൽ എത്തും മുൻപേ തങ്ങളുടെ കുഞ്ഞിനെ കൊലപ്പെടുത്തിയിരിക്കുകയാണ് ഗൂഗിൾ . മോഡുലാർ ഫോൺ എന്ന സ്വപ്നമാണ് ഗൂഗിൾ ഉപേക്ഷിക്കുന്നത് . പ്രോജക്ട് ആർക് എന്നാണ് ഈ പദ്ധതിക്ക് ഗൂഗിൾ നൽകിയിരുന്ന പേര് . ഗൂഗിൾ അഡ്വാൻസ് റിസർച്ച് തലവൻ റെഗീന ഡംഗൻ ആയിരുന്നു ഇതിൻറെ തലവൻ . തങ്ങളുടെ താൽപ്പര്യം അനുസരിച്ച് ഉപയോക്താവിന് ഫോൺ പുനർനിർമ്മിക്കാം എന്നതാണ് മോഡുലാർ ഫോണുകളുടെ പ്രത്യേകത . എന്നാൽ ഇതുവരെ ബാറ്ററിയും ക്യാമറയുമാണ് ഇത്തരത്തിൽ അപ്ഗ്രേഡ് ചെയ്യാൻ സാധിക്കുന്ന തരത്തിലെ ഗവേഷണം എത്തിയിട്ടുള്ളൂ , അതിനാൽ തന്നെ ഗൂഗിളിന് ഈ പ്രോജക്ട് തുടരാൻ വലിയ താൽപ്പര്യമില്ലെന്നാണ് റിപ്പോർട്ട് . ഒപ്പം ഒരു മിതമായ വിലയിൽ ഒരിക്കലും ഗൂഗിളിന് ഈ ഫോൺ ഉപയോക്താവിന് എത്തിക്കാൻ സാധിക്കില്ലെന്നാണ് നിരീക്ഷകർ പറയുന്നത് . കഴിഞ്ഞവർഷം പ്യൂട്ടോറിക്കയിൽ നടത്തിയ ഇതിൻറെ ടെസ്റ്റ് പരാജയം ആയിരുന്നു . അതിനാൽ തന്നെ ഇതിൻറെ മാർക്കറ്റ് ടെസ്റ്റ് ഉപേക്ഷിച്ചിരുന്നു , ഇതിനെ തുടർന്നാണ് ഗൂഗിൾ പദ്ധതി ഉപേക്ഷിച്ചത് എന്നാണ് വാർത്ത .


കന്നഡ സിനിമയുടെ അതിർത്തികൾ വിപുലപ്പെടുത്തുന്ന ചിത്രമായിരിക്കുകയാണ് കെജിഎഫ് . സംസ്ഥാനത്തിന് പുറത്ത് അധികം മാർക്കറ്റുകളൊന്നും ഇല്ലാതിരുന്ന സാൻഡൽവുഡ് സിനിമകൾക്ക് പുതിയ മേൽവിലാസം ഉണ്ടാക്കിക്കൊടുക്കുകയാണ് ചിത്രം . മുൻപ് തമിഴിനും തെലുങ്കിനും ബോളിവുഡിനും ഭേദപ്പെട്ട ഷെയർ ലഭിക്കുമായിരുന്ന കേരളമാണ് കെജിഎഫ് പുതുതായി വഴി വെട്ടുന്ന മാർക്കറ്റുകളിൽ ഒന്ന് . വിവിധ ഭാഷകളിൽ ക്രിസ്മസ് റിലീസുകളായി കേരളത്തിൽ പുറത്തിറങ്ങിയ പത്ത് സിനിമകളിൽ മികച്ച പ്രതികരണം ലഭിക്കുന്ന ചിത്രങ്ങളുടെ കൂട്ടത്തിലാണ് കെജിഎഫിന്റെ സ്ഥാനം . കണ്ടവർ കണ്ടവർ പ്രചാരകരായി മാറിയതോടെ രണ്ടാംവാരം കൂടുതൽ തീയേറ്ററുകളിൽ പ്രദർശനത്തിന് എത്തിയിരിക്കുകയാണ് ചിത്രം . മലയാളത്തിലെ പ്രധാന റിലീസുകൾ പോലും രണ്ടാംവാരം തീയേറ്ററുകളുടെ എണ്ണം കൂട്ടിയിട്ടില്ല . എന്നാൽ പ്രേക്ഷകരുടെ അന്വേഷണം വർധിക്കുന്നതനുസരിച്ച് വിതരണക്കാർ കൂടുതൽ തീയേറ്ററുകളിൽ കെജിഎഫ് എത്തിച്ചു . മലയാളമുൾപ്പെടെ അഞ്ച് ഭാഷകളിലുള്ള ചിത്രത്തിന്റെ മലയാളം , തമിഴ് പതിപ്പുകളാണ് പ്രധാനമായും കേരളത്തിൽ റിലീസ് ചെയ്യപ്പെട്ടത് . നഗരങ്ങളിലെ മൾട്ടിപ്ലെക്സുകളിൽ അപൂർവ്വമായി കന്നഡ പതിപ്പുമുണ്ട് . ഈ പതിപ്പുകൾ ചേർത്ത് കേരളത്തിലെ അറുപതി തീയേറ്ററുകളിലാണ് ചിത്രം എത്തിയത് . എന്നാൽ രണ്ടാംവാരത്തിലേക്ക് കടക്കുമ്പോൾ 24 പുതിയ സെന്ററുകളിലും ചിത്രം പ്രദർശനം ആരംഭിച്ചിരിക്കുകയാണ് . അതായത് ഇന്നുമുതൽ 84 തീയേറ്ററുകളിലാണ് കെജിഎഫിന് കേരളത്തിൽ പ്രദർശനം . പുതിയ സെന്ററുകളിലെല്ലാം ഇന്നത്തെ നൂൺ ഷോ മുതൽ ചിത്രം കളിക്കുന്നുണ്ട് . അഞ്ച് ദിവസം കൊണ്ട് ആഗോള ബോക്സ്ഓഫീസിൽ 100 കോടി പിടിച്ച ചിത്രം കേരളത്തിൽ നിന്നും അത്രയും ദിവസങ്ങളിൽ രണ്ട് കോടി നേടിയിരുന്നു . ആദ്യ അഞ്ച് ദിനങ്ങളിലെ 100 കോടിയിൽ കൂടുതൽ തുകയുമെത്തിയത് കർണാടകയിൽ നിന്നുതന്നെയാണ് . 62 കോടിയാണ് ചിത്രം ആദ്യ അഞ്ച് ദിനങ്ങളിൽ കർണാടകയിൽ നിന്ന് നേടിയത് . ആന്ധ്രയിലും തെലിങ്കാനയിൽ നിന്നുമായി 7.3 കോടി , തമിഴ്നാട്ടിൽ നിന്ന് 4.5 കോടി , വിദേശ മാർക്കറ്റുകളിൽ നിന്ന് മറ്റൊരു 5 കോടിയും .


സാംസങ്ങ് ഗ്യാലക്സി ജെ7 പ്രോ വില ഇന്ത്യയിൽ വീണ്ടും കുറയ്ക്കും . മുംബൈ റിട്ടെയീലുകളെ ഉദ്ധരിച്ച് എൻഡിടിവി ഗാഡ്ജറ്റ് 360യാണ് ഈ കാര്യം റിപ്പോർട്ട് ചെയ്യുന്നത് . 16 , 900 രൂപയ്ക്കാണ് ഇപ്പോൾ ഗ്യാലക്സി ജെ7 പ്രോ ഇന്ത്യൻ വിപണിയിൽ ലഭ്യമാകുന്നത് . കഴിഞ്ഞവർഷം ജൂണിലാണ് ഈ ഫോൺ ഗാലക്സി ജെ7 മാക്സിമൊപ്പം അവതരിപ്പിച്ചത് . നേരത്തെ അവതരിപ്പിക്കുമ്പോൾ 20,900 രൂപ ഉണ്ടായിരുന്ന ഫോണിൻറെ വില പിന്നീട് 18,900 വും , പിന്നീട് 16,900 ആയി കുറച്ചിരുന്നു . ഫോണിൻറെ വിലകുറയ്ക്കുന്നത് സംബന്ധിച്ച് റീട്ടെയിലിൽ സാംസങ്ങിൻറെ ഔദ്യോഗിക സന്ദേശം എത്തിയെന്നാണ് റീട്ടെയിലുകാരുടെ വാദം . സാംസങ്ങിൻറെ ജനപ്രിയ മിഡ് റേഞ്ച് ഫോണാണ് ഗ്യാലക്സി ജെ7 പ്രോ . സ്ലീം മെറ്റൽ യൂണിബോഡിയാണ് ഈ ഫോണിൻറെ നിർമ്മിതി . ഹോം ബട്ടണിൽ ഫിംഗർപ്രിൻറ് എംബഡ് ചെയ്താണ് ഈ ഫോൺ എത്തുന്നത് . ഗോൾഡ് , ബ്ലാക്ക് നിറങ്ങളിൽ ഈ ഫോൺ ലഭ്യമാകും . ഡ്യൂവൽ സിം ഫോണിൻറെ ഓപ്പറേറ്റിംഗ് സിസ്റ്റം ആൻഡ്രോയ്ഡ് ന്യൂഗട്ടാണ് . 5 . 5 ഇഞ്ച് ഫുൾ എച്ച്ഡിയാണ് ഡിസ്പ്ലേ . 1080x1920 പിക്സലാണ് ഓപ്പറേറ്റിംഗ് സിസ്റ്റം . എഎംഒഎൽഇഡി ആണ് ഡിസ്പ്ലേ . ഒക്ടാകോർ എക്സിനോസ് 7870 എസ്ഒസിയാണ് ഫോണിൻറെ ചിപ്പ് . റാം ശേഷി 3ജിബി . മുന്നിലും പിന്നിലും 13 എംപിയാണ് ക്യാമറ ശേഷി . 64 ജിബിയാണ് ഇൻബിൽട്ട് മെമ്മറി . 128 ജിബിവരെ മെമ്മറി ശേഷി വർദ്ധിപ്പിക്കാനും സാധിക്കും . 3000 എംഎഎച്ചാണ് ഫോണിൻറെ ബാറ്ററി ശേഷി .


ബിസിനസ് ലോകത്തെ ഞെട്ടിച്ചുകൊണ്ട് ടാറ്റ സൺസിൽ അധികാരമാറ്റം . നിലവിലെ ചെയർമാൻ ആയസൈറസ് മിസ്ത്രിയെ ബോർഡ് യോഗം ചെയർമാൻ സ്ഥാനത്ത് നിന്ന് പുറത്താക്കി . രത്തൻ ടാറ്റയായിരിക്കും ഇടക്കാല ചെയർമാൻ . നാല് വർഷം മുമ്പായിരുന്നു സൈറസ് മിസ്ത്രി ടാറ്റ സൺസിന്റെ ചെയർമാൻ സ്ഥാനം ഏറ്റെടുത്തത് . എന്നാൽ കഴിഞ്ഞരണ്ട് വർഷത്തെ കമ്പനിയുടെ പ്രകടനം തീരെ പ്രതീക്ഷ നൽകുന്നതായിരുന്നില്ല . 2014 - 2015 സാമ്പത്തിക വർഷത്തെ അപേക്ഷിച്ച് കമ്പനിയുടെ ടേണോവറിൽ ഇത്തവണ വൻ കുറവാണ് സംഭവിച്ചത് . 108 ബില്യൺ ഡോളർ ടേൺ ഓവർ ഉണ്ടായിരുന്നത് 2015 - 2016 സാമ്പത്തിക വർഷം 103 ബില്യൺ ഡോളർ ആയി കുറഞ്ഞിരുന്നു . സൈറസിനെ മാറ്റിയത് സംബന്ധിച്ച് ഔദ്യോഗിക വിശദീകരണങ്ങൾ ഒന്നും തന്നെ കമ്പനി ഇതുവരെ നൽകിയിട്ടില്ല . നാല് മാസത്തേയ്ക്കാണ് രത്തൻ ടാറ്റയെ ഇടക്കാല ചെയർമാൻ ആയി തിരഞ്ഞെടുത്തിട്ടുള്ളത് . അതിന് ശേഷം പുതിയ ചെയർമാനെ തിരഞ്ഞെടുക്കും . . ഇതിനായി ഒരു സമിതിയേയും ബോർഡ് തിരഞ്ഞെടുത്തിട്ടുണ്ട് . രത്തൻ ടാറ്റ , റോണെൻ സെൻ , വെണു ശ്രീനിവാസൻ , അമിത് ചന്ദ്ര എന്നിവരാണ് ഈ സമിതിയിൽ ഉള്ളത് .


ഡോണാൾഡ് ട്രംപിൻറെ പുതിയ ഉത്തരവിനെ ഞെട്ടലോടെയാണ് ലോകം കഴിഞ്ഞ ദിവസം കേട്ടിരുന്നത് . ചൈനയിൽ നിന്നുളള ഇറക്കുമതി സാധനങ്ങൾക്ക് 10 ശതമാനം നികുതി ചുമത്താനായിരുന്നു യുഎസ് പ്രസിഡൻറ് ഉത്തരവ് . ഇതോടെ , യുഎസ് - ചൈന വ്യാപാര യുദ്ധം ഇനിയും കടുക്കുമെന്നുറപ്പായി . ഈ മാസം 24 മുതൽ പുതിയ നികുതി നടപ്പിൽ വരും . ചൈനയിൽ നിന്നുളള 20,000 കോടി ഡോളർ ഉൽപ്പന്നങ്ങൾക്കാണ് നികുതി ബാധകമാകുക . ജനുവരി ഒന്ന് മുതൽ നികുതി 25 ശതമാനമായി ഉയർത്തുമെന്നും യുഎസ് അറിയിച്ചു . യുഎസിൻറെ നിലപാടുകൾക്കുളള തിരിച്ചടിയായി ചൈന 6,000 കോടി ഡോളർ മൂല്യമുളള യുഎസ് ഉൽപ്പന്നങ്ങൾക്ക് മേൽ അഞ്ച് മുതൽ പത്ത് ശതമാനം വരെ നികുതി പ്രഖ്യാപിച്ചു . ഇതിന് പിന്നാലെ കൂടുതൽ ചൈനീസ് ഉൽപ്പന്നങ്ങൾക്ക് നികുതി ചുമത്തുമെന്ന് യുഎസ് പ്രസിഡൻറിൻറെ പ്രഖ്യാപനവുമെത്തി . കഴിഞ്ഞ ദിവസം യുഎസ്സിലേക്ക് മുഖ്യ സാമ്പത്തിക ഉപദേഷ്ടാവിനെ അയ്ക്കാൻ ചൈന തീരുമാനിച്ചിരുന്നെങ്കിലും തീരുവ ഉയർത്താനുളള ട്രംപിൻറെ ഉത്തരവിനെ തുടർന്ന് ഈ നീക്കം പിൻവലിച്ചു . ചൈനയിൽ നിന്ന് യുഎസ്സിലേക്ക് 2017 ൽ കയറ്റുമതി ചെയ്തത് 52,290 കോടി ഡോളറിൻറെ ഉൽപ്പന്നങ്ങളായിരുന്നു . എന്നാൽ , യുഎസ്സിൽ നിന്ന് ഇറക്കുമതി ചെയ്തത് 18,750 കോടി ഡോളർ മൂല്യമുളള ഉൽപ്പന്നങ്ങൾ മാത്രമായിരുന്നു . ഇതോടെ യുഎസ് - ചൈന വ്യാപാര ബന്ധത്തിലെ വ്യാപാര കമ്മി 33,540 കോടി ഡോളറായി . ഈ ഉയർന്ന വ്യാപാര കമ്മിയാണ് അമേരിക്കയെ ചെടുപ്പിച്ചത് . യുഎസ് - ചൈന വ്യാപാര യുദ്ധം പരിധികൾ ലംഘിച്ച് മുന്നോട്ട് പോകുന്നതാണ് രൂപയുടെ മൂല്യം ക്രമാതീതമായി ഇടിയാൻ ഇടയാക്കുന്ന പ്രധാന കാരണം . സെപ്റ്റംബർ 18 ന് ഡോളറിനെതിരെ രൂപയുടെ മൂല്യം 72.98 എന്ന ചരിത്രത്തിലെ ഏറ്റവും താഴ്ന്ന നിലയിലേക്ക് വരെയെത്തിയിരുന്നു .


സാമ്പത്തിക ഉദാരവത്കരണ നടപടികളുമായി മുന്നോട്ടുപോകുമെന്ന അമേരിക്കൻ ഫെഡറൽ റിസർവിന്റെ പ്രഖ്യാപനം ഇന്ത്യൻ ഓഹരി വിപണികളിൽ വൻ കുതിപ്പുണ്ടാക്കി . വ്യാപാരം തുടങ്ങി അൽപ്പ സമയത്തിനകം തന്നെ സെൻസെക്സ് 570.99 പോയിന്റും നിഫ്റ്റി 187.35 പോയിന്റും മുന്നോട്ടുകയറി . ബാങ്കിങ് ഓഹരികളിലാണ് മുന്നേറ്റം ഏറെ പ്രകടമായത് . യെസ് ബാങ്ക് 16 ശതമാനവും ഇൻഡസ് ഇൻഡ് , ഐസിഐസിഐ ബാങ്ക് , ഇന്ത്യൻ ബാങ്ക് എന്നിവയും ഒമ്പത് ശതമാനത്തിലധികം നേട്ടമുണ്ടാക്കി . വിദേശനിക്ഷേപങ്ങൾ ഇന്ത്യൻ വിപണിയിലേക്ക് ഒഴുകാൻ തുടങ്ങിയതോടെ രൂപയുടെ മൂല്യത്തിലും വ്യത്യാസമുണ്ടായി . ഡോളറിനെതിരേ 61.65 എന്ന നിലയിൽ രൂപ നിലമെച്ചപ്പെടുത്തി . അമേരിക്കൻ സാമ്പത്തിക മേഖല ഒരു പരിധിവരെ മെച്ചപ്പെട്ടതിനാൽ ഉത്തേജകനടപടികൾ പിൻവലിച്ചേക്കുമെന്ന ആശങ്കകളുണ്ടായിരുന്നു . പ്രതിമാസം 8500 കോടി ഡോളറിന്റെ ബോണ്ടുകൾ വാങ്ങുന്ന പദ്ധതി പിൻവലിച്ചിരുന്നെങ്കിൽ അത് വികസ്വരരാജ്യങ്ങളിലെ വിപണികളെ താൽകാലികമായെങ്കിലും പ്രതികൂലമായി ബാധിക്കുമായിരുന്നു . പലിശനിരക്ക് കുറയ്ക്കുന്നതിനായി ബോണ്ടുകൾ വാങ്ങുന്നത് തുടരുമെന്ന് ഫെഡറൽ വ്യക്തമാക്കിയതോടെ ഈ പ്രതിസന്ധി ഇല്ലാതായി .


ഇന്ത്യ - ശ്രീലങ്ക മൂന്നാം ഏകദിനത്തിന് വിശാഖപട്ടണത്ത് തുടക്കം . ടോസ് നേടിയ ഇന്ത്യ ശ്രീലങ്കക്കെതിരെ ബൌളിംഗ് ആരംഭിച്ചു . അസുഖം ബാധിച്ച വാഷിംഗ്ടൺ സുന്ദറിന് പകരം കുൽദീപ് യാദവ് ഇന്ത്യയുടെ ആദ്യ ഇലവനിൽ ഇടം നേടി . ലങ്കൻ നിരയിൽ തിരിമന്നെക്ക് പകരം സന്ദീര സമരവിക്രമ കളിക്കുന്നു . ഓരോ ജയവുമായി ഇരുടീമും ഒപ്പത്തിനൊപ്പം ആണിപ്പോൾ . മൊഹാലിയിലെ തകർപ്പൻ വിജയത്തിൻറെ ആത്മവിശ്വാസത്തിലാണ് രോഹിത് ശർമ്മയുടെ ടീം ഇന്ത്യ . മികച്ച ഫോമിലുള്ള ബാറ്റിംഗ് നിരയാണ് ഇന്ത്യയുടെ കരുത്ത് . പരുക്കിൽ നിന്ന് മോചിതനായ ഏഞ്ചലോ മാത്യൂസ് കളിക്കുന്നത് ലങ്കയ്ക്ക് ആശ്വാസം നൽകുന്നു . ആദ്യ ഏകദിനത്തിൽ സന്ദർശകരായ ലങ്ക എഴ് വിക്കറ്റിന് വിജയിച്ചപ്പോൾ രണ്ടാം മത്സരത്തിൽ ഇന്ത്യ 141 റൺസിന് ജയിച്ചു . നേരത്തെ മൂന്ന് മത്സരങ്ങളുടെ ടെസ്റ്റ് പരമ്പര ഇന്ത്യ 1 - 0ന് സ്വന്തമാക്കിയിരുന്നു . ഇന്ത്യ ഒരു മത്സരം ജയിച്ചപ്പോൾ രണ്ട് മത്സരം സമനിലയിലാകുകയായിരുന്നു .


ഇന്ത്യാ - ന്യൂസിലൻഡ് ട്വന്റി - 20 മത്സരത്തിനായി കാത്തിരിക്കുന്ന ആരാധകർക്ക് നിരാശ സമ്മാനിച്ച് തിരുവനന്തപുരത്ത് കനത്ത മഴ . ഉച്ചയ്ക്ക് മൂന്നു മണിയോടെ ആരംഭിച്ച മഴ ഇപ്പോഴും തുടരുകയാണ് . ഇന്നലത്തേതിനെ അപേക്ഷിച്ച് ശക്തികുറഞ്ഞ മഴയാണ് ഇപ്പോൾ പെയ്യുന്നത് . എങ്കിലും മഴ പൂർണമായും മാറി നിൽക്കാത്തത് ആരാധകരെ ആശങ്കയിലാക്കുന്നുണ്ട് . ഏഴു മണിക്കാണ് കാര്യവട്ടം ഗ്രീൻഫീൽഡ് സ്റ്റേഡിയത്തിൽ മത്സരം ആരംഭിക്കേണ്ടത് . അഞ്ചു മണിക്കുശേഷവും മഴ തുടർന്നാൽ സ്റ്റേഡിയത്തിലെ ഡ്രെയിനേജ് സംവിധാനങ്ങൾകൊണ്ട് ഗ്രൌണ്ട് മത്സര സജ്ജമാക്കാൻ ബുദ്ധിമുട്ടാകും . സ്റ്റേഡിയത്തിൽ വെള്ളം പെട്ടെന്ന് ഒഴുകിപോകുന്ന ഫിഷ് പോണ്ട് ഡ്രെയിനേജ് സംവിധാനമുണ്ടെന്നതാണ് ആരാധകർക്ക് പ്രതീക്ഷ നൽകുന്ന കാര്യം . മത്സരത്തിനായി ഇന്ത്യയയുടെയും ന്യൂസിലൻഡിന്റെയും ടീം അംഗങ്ങൾ കോവവളത്തെ ഹോട്ടലിൽ നിന്ന് അൽപസമയം മുമ്പ് സ്റ്റേഡിയത്തിലേക്ക് തിരിച്ചിട്ടുണ്ട് . മഴയെ അവഗണിച്ചും ആയിരക്കണക്കിന് ആരാധകരാണ് സ്റ്റേഡിയത്തിലേക്ക് ഒഴുകി എത്തിക്കൊണ്ടിരിക്കുന്നത് . പരമ്പരയിലെ ആദ്യ രണ്ട് മത്സരങ്ങളിൽ ഇരു ടീമുകളും ഓരോന്ന് വീതം ജയിച്ചതിനാൽ ഇന്നത്തെ മത്സരം പരമ്പരയുടെ ഫൈനൽ ആണെന്നത് ആരാധരുടെ ആവേശം ഉയർത്തും .


ജോലിക്കു കയറാൻ വ്യാജ രേഖയുണ്ടാക്കി മുൻ കേരള രജ്ഞി ക്യാപ്റ്റൻ രോഹൻ പ്രേമിനെതിരെ പൊലീസ് കേസെടുത്തു . എജീസ് ഓഫീസിൽ ഓഡിറ്ററായിരുന്ന രോഹൻ പ്രേമിനെ ജോലിയിൽ നിന്നും പിരിച്ചുവിട്ടു . ഝാൻസിയിലെ ബുന്തേൽഗണ്ട് സർവ്വകലാശാലയുടെ പേരിലുള്ള ബികോം . സർട്ടിഫിക്കറ്റാണ് ജോലിക്കായി രോഹൻ പ്രേം ഹാജരാക്കിയത് . 2015ൽ ഓഡിറ്ററായി മുൻ രജ്ഞി ക്യാപ്റ്റൻ ഏജീസ് ഓഫീസിൽ ജോലിക്കുകയറി . സർട്ടിഫിക്കേറ്റിൻറെ ആധികാരികതയെ കുറിച്ച് ഏജീസ് ഓഫീസ് സർവ്വകലാശാലക്ക് കത്തയച്ചു . രോഹൻ പ്രേം വിദ്യാർത്ഥിയായിരുന്നില്ലെന്നും ഇത്തരമൊരു സർട്ടിഫിക്കറ്റ് നൽകിയിട്ടില്ലെന്നുമായിരുന്നു സർവ്വകലാശാലയുടെ മറുപടി . ഇതേ തുടർന്ന് അക്കൌണ്ട് ജനറൽ രോഹൻ പ്രേമിനോട് വിശദീകരണം ചോദിച്ചു . മറുപടിക്ക് രോഹൻ പ്രേം കൂടുതൽ സമയം ആവശ്യപ്പെട്ടുവെങ്കിലും നൽകിയില്ല .


സ്റ്റേറ്റ് ബാങ്ക് ഗ്രൂപ്പിനും പുതുതലമുറ ബാങ്കുകൾക്കുമൊപ്പം 19 ബാങ്കുകളുടെ എടിഎം കാർഡ് വിവരങ്ങൾ ഓൺലൈൻ തട്ടിപ്പുകാർ ചോർത്തിയെന്നാണ് വ്യക്തമായിരിക്കുന്നത് . റിസർവ് ബാങ്കിന്റെ നിയന്ത്രണത്തിലുള്ള നാഷണൽ പെയ്മന്റ് കോർപ്പറേഷൻ ഓഫ് ഇന്ത്യയാണ് ഇക്കാര്യം അറിയിച്ചത് . തട്ടിപ്പ് നടന്നെന്ന് കാണിച്ച് 641ഇടപാടുകാർ ബാങ്കുകളെ സമീപിച്ചെന്ന് എൻസിപിഐ വ്യക്തമാക്കി . ഇതനുസരിച്ച് 130 ലക്ഷം രൂപയാണ് തട്ടിയെടുത്തിരിക്കുന്നത് . റുപ്പേയ്ക്ക് പുറമേ വിസ , മാസ്റ്റർ കാർഡ് എന്നിവയുടെ വിവരങ്ങൾ ചോർന്നിട്ടുണ്ട് . പ്രതിസന്ധി നേരിടാൻ ബാങ്കുകൾ ഉപഭോക്താക്കളുടെ എടിഎം കാർഡുകൾ മാറ്റി നൽകി തുടങ്ങിയിട്ടുണ്ട് . വിവരം പുറത്തറിയാതിരിക്കാൻ പല പ്രമുഖ ബാങ്കുകളും ഉപഭോക്താക്കളെ നേരിട്ട് സമീപിക്കുകയാണ് . പിൻ നമ്പർ കൂടാതെയുള്ള രാജ്യാന്തര ഇടപാടുകളെല്ലാം പ്രമുഖ ബാങ്കുകൾ ബ്ലോക്ക് ചെയ്തു . രാജ്യത്തെ ബാങ്കുകൾ നേരിടുന്ന സുരക്ഷ വീഴ്ചയെക്കുറിച്ചുള്ള റിപ്പോർട്ട് എത്രയും വേഗം സമർപ്പിക്കണം എന്നാവശ്യപ്പെട്ട് റിസർവ് ബാങ്ക് വിവിധ ബാങ്കുകൾക്ക് കത്തയച്ചു . ആർബിഐ നിർദ്ദേശം അനുസരിച്ച് ഉപഭോക്താക്കൾ മാഗ്നറ്റിക് സ്ട്രിപ്പുള്ള എടിഎം കാർഡുകൾക്ക് പകരം ചിപ്പ് ഘടിപ്പിച്ച എംടിഎം കാർഡിലേക്ക് എത്രയും വേഗം മാറുകയെന്നാണ് തട്ടിപ്പ് തടയാനുള്ള പ്രധാന ഉപായം .


ശതാബ്ദി കോപ്പ അമേരിക്ക ഫൈനലിൽ ചിലെയോട് പെനൽറ്റി ഷൂട്ടൌട്ടിൽ അർജന്റീന കീഴടങ്ങിയതിന് പിന്നാലെ , ഫുട്ബോളിൽനിന്ന് വിരമിക്കൽ പ്രഖ്യാപിച്ച ലയണൽ മെസിയെ ആർക്കും പെട്ടെന്ന് മറക്കാനാകില്ല . പിന്നീട് കളിത്തട്ടിലേക്ക് മടങ്ങിയെത്തിയ അതേ മെസി , ഇന്ന് അർജന്റീനയ്ക്ക് ജീവശ്വാസം പകർന്നിരിക്കുന്നു . ഫുട്ബോൾ നിശ്വസിക്കുന്ന ഒരു രാഷ്ട്രം മുഴുവൻ ഇന്ന് മെസിയെന്ന പ്രതിഭയെ എഴുന്നേറ്റുനിന്ന് നമിക്കുകയാണ് . ലോകകപ്പ് യോഗ്യത ത്രിശങ്കുവിലായ അർജന്റീനയെ മരണത്തിൽനിന്ന് രക്ഷിച്ച വീരനായകനാണ് ഇന്ന് മെസി . തിളങ്ങുന്ന ഹാട്രിക്കുമായി മെസി ആഞ്ഞടിച്ചപ്പോൾ 3 - 1നാണ് അർജന്റീന ജയിച്ചുകയറിയത് . 12 , 20 , 62 മിനിട്ടുകളിലാണ് മെസി അർജന്റീനയ്ക്ക് ജീവവായു പകർന്ന ഗോളുകൾ നേടിയത് . ഇക്വഡോറിനെതിരായ മൽസരം സമനില ആയാൽപ്പോലും അർജന്റീനയുടെ ലോകകപ്പ് സ്വപ്നങ്ങൾ അവസാനിക്കുമായിരുന്നു . എതിരാളികളുടെ തട്ടകത്തിൽ പന്തു തട്ടാൻ ഇറങ്ങിയപ്പോൾ കടുത്ത ആരാധകർ പോലും ഇത്തരമൊരു തിരിച്ചുവരവ് പ്രതീക്ഷിച്ചുകാണില്ല . എന്നാൽ മെസി എന്ന ഇതിഹാസതുല്യനായ മനുഷ്യന്റെ മാന്ത്രികസ്പർശം അർജന്റീനയെ ജേതാക്കളാക്കി മാറ്റുകയായിരുന്നു . ക്ലബിനുവേണ്ടി കളിക്കുന്ന കളി രാജ്യത്തിനുവേണ്ടി പുറത്തെടുക്കുന്നില്ലെന്ന വിമർശനത്തിന് കൂടിയാണ് ഇന്ന് നേടിയ ഹാട്രിക്കിലൂടെ മെസിചുട്ട മറുപടി നൽകിയിരിക്കുന്നത് .


പൂനെ ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യയുടെ ചെയർമാൻ സ്ഥാനം നടൻ അനുപം ഖേർ രാജിവെച്ചു . അന്തർദേശീയ ടിവി ഷോയുടെ തിരക്കുള്ളതിനാലാണ് രാജിവയ്ക്കുന്നത് എന്നാണ് വിശദീകരണം . 2017ലാണ് അനുപം ഖേർ ചെയർമാൻ സ്ഥാനം ഏറ്റെടുത്തത് . അനുപം ഖേറിന്റെ രാജിക്കത്ത് വാർത്ത വിതരണ വകുപ്പ് മന്ത്രി രാജ്യവർദ്ധൻ സിംഗ് സ്വീകരിച്ചു . ഗജേന്ദ്ര ചൌഹാന് പകരമായിരുന്നു അനൂപ് ഖേർ എഫ്ടിഐഐയുടെ ചെയർമാനായി സ്ഥാനമേറ്റത് . അതേസമയം മുൻ പ്രധാനമന്ത്രി ഡോ . മൻമോഹൻ സിംഗിന്റെ ജീവിത കഥ പ്രമേയമാകുന്ന സിനിമയിൽ നായകനാണ് അനുപം ഖേർ . ദ ആക്സിഡന്റ് പ്രൈം മിനിസ്റ്റർ എന്ന സിനിമ റിലീസിന് ഒരുങ്ങുകയാണ് . പ്രധാനമന്ത്രിയായിരുന്ന കാലത്ത് ഡോ . മൻമോഹൻ സിംഗിന്റെ മാധ്യമ ഉപദേഷ്ടാവായിരുന്ന സഞ്ജയ് ബാരുവിന്റെ പുസ്തകത്തെ ആസ്പദമാക്കിയാണ് സിനിമ ഒരുങ്ങുന്നത് . ദ ആക്സിഡന്റൽ പ്രൈം മിനിസ്റ്റർഃ ദ മേക്കിംഗ് ആൻഡ് അൺമേക്കിംഗ് ഓഫ് മൻമോഹൻ സിംഗ് എന്ന പുസ്തകത്തെ ആസ്പദമാക്കിയാണ് സിനിമ . വിജയ് രത്നാകർ ആണ് സിനിമ സംവിധാനം ചെയ്യുന്നത് .


കഴിഞ്ഞദിവസം പുറത്തിറങ്ങിയ ' അയ്യൻ ' എന്ന ആൽബത്തിലെ വരികളാണിത് . പാട്ടു കേട്ട് ചിലർ ഇങ്ങനെ കുറിച്ചുഃ ' ഇതാണെൻറെ അയ്യൻ . സാധിക്കുമെങ്കിൽ ശബരിമലയിലെ ഉണർത്തുപാട്ടാക്കണമിത് . എന്നാൽ ചിലർ എതിർത്തു . ഋതുമതിയെ ആചാരത്തിൻറെ പൊരുളറിയിച്ച് ഏകത്വമോതുന്ന നൈഷ്ഠിക ചേതസ്സാണ് അയ്യൻ എന്നാണ് ഒരാൾ വിയോജനക്കുറിപ്പെഴുതിയത് . പക്ഷേ അങ്ങനെയുള്ള അയ്യന് എങ്ങനെ ഏകത്വം ഓതാൻ കഴിയും എന്നു ചോദിച്ച് വൈരുദ്ധ്യം ചൂണ്ടിക്കാട്ടി നിരവധിയാളുകൾ ഈ വാദത്തെ നേരിട്ടു . അതോടെ വിയോജനക്കുറിപ്പുകാരൻറെ ഉത്തരംമുട്ടി . എന്നാൽ ഇതൊക്കെ കണ്ടും കേട്ടും പാട്ടെഴുത്തുകാരൻ ബി കെ ഹരിനാരായണന് ഒന്നേ പറയാനുള്ളൂ , ഈ പലമകളൊക്കെ കലരുന്ന സമതയുടെ നല്ലൊരു നാളെ പുലരുമെന്ന് . അയ്യനെഴുതാനായതിൽ ഏറെ സന്തോഷവാനാണ് മലയാളത്തിലെ പുതുതലമുറ സിനിമാപ്പാട്ടെഴുത്തുകാരിൽ മുമ്പനായ ഹരിനാരായണൻ . പാട്ടെഴുത്തെന്ന കലയിലൂടെ തന്നെ കാലിക പ്രസക്തിയുള്ള ഒരു വിഷയത്തിൽ പ്രതികരിക്കാൻ കിട്ടിയ അപൂർവ്വ അവസരമെന്നാണ് അയ്യനെപ്പറ്റി ഹരിനാരായണൻ ഏഷ്യാനെറ്റ് ന്യൂസ് ഓൺലൈനിനോട് പ്രതികരിച്ചത് . സിനിമാപ്പാട്ടെഴുത്ത് ഒരു തൊഴിലായി സ്വീകരിച്ചവർക്ക് പല രീതിയിലും എഴുതേണ്ടി വരും . എന്നാൽ നമ്മുടെ മാത്രം ഉള്ളിലെ ആശയമാണ് അയ്യൻ . നമ്മൾ വായിച്ചും കേട്ടും അറിഞ്ഞ അയ്യൻ എന്ന വിശാലമായ സങ്കൽപ്പത്തെക്കുറിച്ചാണ് എഴുതിയത് . സിനിമകൾക്കു വേണ്ടി എഴുതുന്ന പാട്ടുകൾ ശ്രദ്ധിക്കപ്പെടുമ്പോൾ സന്തോഷം തോന്നും . എന്നാൽ അയ്യൻ വേറിട്ടൊരു സന്തോഷമാണ് . മാനവികതയുടെ രാഷ്ട്രീയം പറയുന്ന ഒരു ശാന്തിഗീതം എഴുതാൻ കഴിഞ്ഞല്ലോ എന്ന സന്തോഷം . ഓലഞ്ഞാലിക്കുരുവി എഴുതി മലയാളികളുടെ നെഞ്ചിൽ പാട്ടെഴുത്തിൻറെ സ്വന്തം കൂടുവച്ച ഹരി പറയുന്നു . അയ്യൻറെ പിറവി പെട്ടെന്നായിരുന്നു . പാട്ടെഴുത്തും ഈണമിടലും ഷൂട്ടിംഗുമൊക്കെ ഒരാഴ്ചയ്ക്കുള്ളിൽ കഴിഞ്ഞു . ബിജിബാലുമായി ഒരുപാടുകാലത്തെ സൌഹൃദമുണ്ട് . പാട്ടുകൾക്കു വേണ്ടിയും അല്ലാതെയുമൊക്കെ ഞങ്ങൾ നിരന്തരം സംസാരിക്കാറുണ്ട് . പലകാര്യങ്ങളിലും ഒരേ നിലപാടുകളാണ് . ശബരിമല വിഷയമൊക്കെ ഒരുപാട് സംസാരിച്ചിരുന്നു . ഒരു സിനിമാ ചർച്ചക്ക് ശേഷം ഒരു ദിവസം രാത്രിയിൽ അദ്ദേഹം വിളിച്ചു . ഭക്തർക്കും വിഭക്തർക്കും വേണ്ടിയുള്ള ഒരുപാട്ടെഴുതാമോ എന്നായിരുന്നു ചോദ്യം . മനസിൽ ആശയം ഉണ്ടായിരുന്നു . അതിനാൽ ഇങ്ങനൊരു ഓഫറു വരുമ്പോൾ കൈകൊടുക്കാൻ രണ്ടാമതൊന്ന് ആലോചിക്കേണ്ടി വന്നില്ല . ഈശ്വരൻ , വിശ്വാസം , ഭക്തി ഇതൊന്നും ആരുടെയും സ്വകാര്യ സ്വത്തല്ല . അയ്യൻ എന്നാൽ സമത്വം , സമത എന്നൊക്കെയാണ് ഞാൻ കരുതുന്നത് . സ്നേഹത്തിൻറെയൊരു ചേർത്തുപിടിക്കലാണത് . സ്ത്രീ , പുരുഷൻ എന്നീ ലിംഗങ്ങൾക്കൊപ്പം ട്രാൻസ്ജെൻഡറുകളെയും നമ്മൾ അഡ്രസ് ചെയ്യേണ്ട കാലമാണ് . അയ്യൻ എന്ന സങ്കൽപ്പത്തിന് പ്രസക്തി ഏറുന്ന കാലമാണെന്ന് ചുരുക്കം . കാരണം സമത്വത്തിൻറെ സങ്കൽപ്പമാണ് അയ്യൻ . നീ തന്നെ ഞാനെന്നു പറഞ്ഞാൽ പിന്നെ ഒരാളെയും മാറ്റി നിർത്താനാവില്ല . സ്ത്രീയും പുരുഷനും ട്രാൻസ്ജെൻഡേഴ്സും മാത്രമല്ല കാടും പുഴയും സർവ്വചരാചരങ്ങളമൊക്കെ അതിലടങ്ങിയിട്ടുണ്ട് . ഇതാരും പറയുന്നതല്ല , അത് അയ്യൻ എന്ന കൺസെപ്റ്റിലുള്ളതാണ് . അതാണ് തത്വമസി . ഈ സമത്വം ഉദ്ഘോഷിക്കുന്ന ഒരു ശാന്തിഗീതം , അതായിരുന്നു മനസിൽ . രാത്രിയിൽ ബിജിബാൽ പറഞ്ഞയുടനെ തന്നെ ഇരുന്നെഴുതി നൽകി . പിറ്റേദിവസം വൈകിട്ടത്തേക്ക് അദ്ദേഹം ഈണമിട്ടത് പാടിക്കേൾപ്പിച്ചു . എന്തും ചരിത്രത്തോടു കൂടി ചേർത്തു വായിക്കുക എന്നത് പ്രധാനമാണ് . ചരിത്രത്തെ ഒരിക്കലും നിഷേധിക്കാനാവില്ല . അതുകൊണ്ടു തന്നെയാണ് ' ആദി മലയൻ തൻ തപസ്സാൽ പടുത്തതാം ദ്രാവിഡ വിഹാരമാണയ്യൻ ' എന്നെഴുതിയത് . അവരുടേതൊക്കെയായിരുന്നു അയ്യൻ . കാടിൻറെതായിരുന്നു അയ്യൻ . ആ പേരിൽ തന്നെ ദ്രവിഡീയത ഉണ്ട് . ചരിത്രത്തെ കുറച്ചുകാലത്തേക്ക് മൂടി വയ്ക്കാൻ കഴിഞ്ഞേക്കാം . എന്നാൽ എല്ലാക്കാലത്തേക്കും പറ്റില്ല . പാശ്വവൽകൃതമായ സംഗീത സംരംഭങ്ങളെ മുന്നോട്ടു കൊണ്ടുവരാൻ ' ബോധി ' നിരന്തരം ശ്രമിക്കുന്നുണ്ട് . നിശബ്ദമാണെങ്കിലും ശബ്ദമുണ്ടാക്കുന്ന ഒരു സ്പേസ് ബോധിക്കുണ്ട് . ഒരു പെർഫോമൻസ് എന്ന രീതിയിലല്ല ബിജിബാലും താനും പാടി അഭിനയിച്ചത് . ഞങ്ങളുടെ ഉള്ളിലുള്ള ആശയം പ്രൊജക്ട് ചെയ്യാൻ വേണ്ടി മാത്രമായിരുന്നു അത് . ചില വരികൾ ബിജിബാലിനൊപ്പം പാടിയിട്ടുമുണ്ട് . താനൊരു പാട്ടുകാരനല്ല . വരികളുടെ ജൈവികതയ്ക്കു വേണ്ടി അങ്ങനെ ചെയ്യണമെന്ന് പറഞ്ഞത് ബിജിബാലാണ് . എഴുത്തുകാരൻറെ ഉള്ളിലെ ആശയം അതിൻറെ ശക്തിയിൽ പകരാൻ ഇതുകൊണ്ട് കഴിയുമെന്നാണ് വിശ്വാസം . മനുഷ്യൻറെ ഹൃദയത്തുടിയുടെ താളമാണ് അയ്യൻറേത് . അതാണ് ഉടുക്കിൻറെ ശബ്ദം . പാട്ടിലുടനീളം വേറൊരു ഘോഷവുമില്ല . ശ്രദ്ധിച്ചാൽ മനസിലാകും സ്ട്രിംഗ് ഇൻസ്ട്രുമെൻറ്സൊന്നും അയ്യനിൽ ഉപയോഗിച്ചിട്ടില്ല . തപ്പും തുടിയുമൊക്കെപ്പോലെയുള്ള റിഥം ഇൻസ്ട്രുമെൻറുകളാണ് കേരളത്തിൻറെ പാരമ്പര്യമെന്നതിനാലാവാം ബിജി ബാൽ അങ്ങനെ ചെയ്തത് . കാടാണ് പശ്ചാത്തലം . അതിരപ്പള്ളിയോടടുത്തായിരുന്നു ലൊക്കേഷൻ . ആരെയും വേദനിപ്പിക്കാനുള്ളതല്ല ഈ സൃഷ്ടി . ഭക്തിക്കും വിശ്വാസത്തിനുമൊന്നും എതിരല്ല അയ്യൻ . എന്നാൽ ഇതിനൊക്കെ അപ്പുറവും പലതുമുണ്ടെന്ന ഓർമ്മപ്പെടുത്തലാണത് . ഒരിക്കലും ചരിത്രത്തെ നിഷേധിച്ച് നമുക്ക് ഒന്നും ചെയ്യാൻ പറ്റില്ലെന്ന ഓർമ്മപ്പെടുത്തലാണത് . മാസങ്ങൾക്കു മുമ്പ് പമ്പ കരഞ്ഞു വിളിച്ചൊലിച്ച ഒരു സമയമുണ്ടായിരുന്നു . ഇപ്പോൾ നമ്മളത് മറന്നു . എന്നാൽ അതുമൊരു ചരിത്രമാണ് . വിശ്വസിക്കാനുള്ള സ്വാതന്ത്ര്യത്തിനായി ഒരു പ്രതിരോധം ആവശ്യമാണെന്ന ബോധത്തിന്മേലാണ് അയ്യനെഴുതിയത് . ഭക്തി , വിഭക്തി , വിശ്വാസം , ചരിത്രം , വിപ്ലവം , ഇവയൊക്കെ ഉൾക്കൊള്ളുന്ന ഒരു ശാന്തിഗീതമാണിത് . ഒരിക്കലും ഇതാരെയും ഛിന്നഭിന്നമാക്കാനുള്ളതല്ല , ചേർത്തുപിടക്കാനുള്ളതാണ് . സ്നേഹത്തിൻറെ ഭാഷ മാത്രമാണതിൽ . അയ്യനെ മനസുകൊണ്ട് ജനം ഏറ്റെടുത്തതിൽ സന്തോഷം മാത്രം . സംഗീതത്തിൻറെ ശക്തിയാണത് . ഭിന്നസ്വരമുള്ളവരുമുണ്ട് . അങ്ങനെയുണ്ടാവണം . അനുകൂലിച്ചും പ്രതികൂലിച്ചുമൊക്കെ സ്വരങ്ങൾ വരുന്നുണ്ട് . എതിർ ശബ്ദങ്ങളെയും ബഹുമാനത്തോടെ കാണുന്നു . 2018 ൽ സിനിമകൾക്കായി നിരവധി പാട്ടുകളെഴുതി . എണ്ണം നോക്കിയിട്ടില്ല . ജന്മം നൽകിയവർക്ക് കുട്ടികളോടെന്ന പോലെ എഴുതിയ എല്ലാ പാട്ടുകളോടും ഒരുപോലെ ഇഷ്ടമാണ് . ഈ വർഷത്തെ മറ്റെഴുത്തുകാരുടെ പാട്ടുകളിൽ ആമിയിലെ ' നിർമാതളപ്പൂവിനുള്ളിൽ ' ( റഫീഖ് അഹമ്മദ് ) , പൂമരത്തിലെ ' ഇനിയൊരു കാലത്തേക്കൊരു പൂ വിടർത്തുവാൻ ' ( അജീഷ് ദാസൻ ) , തീവണ്ടിയിലെ തീപ്പെട്ടിക്കും വേണ്ട ( മനു മഞ്ജിത്ത് ) തുടങ്ങി ഒരുപാടു പാട്ടുകൾ ഹൃദയത്തിലുണ്ട് . പ്രണയം വാരിക്കോരിത്തന്ന ശ്രീകുമാരൻ തമ്പിയെയും ഭ്രമാത്മകതയിലാറാടിച്ച വയലാറിനെയും പാട്ടെഴുത്തിൽ ശിൽപ്പചാതുരിയുടെ വഴി കാണിച്ച ഓഎൻവിയെയുമൊക്കെ ആരാധിക്കുമ്പോഴും പി ഭാസ്കരനോട് കൂടുതലിഷ്ടം ഹൃദയത്തിൽ സൂക്ഷിക്കുന്ന ഹരിനാരായണൻ പറയുന്നു .


എന്നാൽ കഴിഞ്ഞ എപ്പിസോഡിൽ ഇദ്ദേഹത്തിന്റെ പ്രകടനം വളരെയധികം നിരാശ ഉളവാക്കി . മാത്രമല്ല ക്യാപ്റ്റൻസി ടാസ്കിൽ രഞ്ജിനിയോട് പരാജയപ്പെട്ട ബഷീർ വളരെയധികം അവശനായി കാണപ്പെട്ടു . ഒരു ടാസ്കിൽ പരാജയപ്പെട്ടത് മാത്രമല്ല ഷിയാസിനെപ്പറ്റി ബഷീർ ശ്രീനേഷിനോടും , സുരേഷ് ഏട്ടനോടും പറഞ്ഞത് തീർത്തും വിചിത്രമായി തോന്നി . സംഗതി ഇതാണ് ഹിമയ്ക്ക് ലഭിച്ച ശിക്ഷയായിരുന്നു ഹൌസ് മേറ്റ്സിന് ഹെഡ് മസാജ് നൽകുക എന്നത് ഇതിനായി ഷിയാസ് ടവ്വൽ മാത്രം ഉടുത്ത് ഹിമയോടൊപ്പം ഇരിക്കുന്നതും ഹിമ ഹെഡ് മസാജ് നൽകിയതും ആണ് ബഷീറിനെ ചൊടിപ്പിച്ചത് . ബഷീറിന്റെ വാക്കുകളിൽ ഷിയാസ് ചെയ്തത് ശരിയായില്ല എന്നും ഷിയാസിന്റെ സുഹൃത്തുക്കളും വീട്ടുകാരും കാണുന്നത് കൊണ്ട് വില കളയാതെ മാന്യമായി പെരുമാറണം എന്നുമാണ് ബഷീറിന്റെ അഭിപ്രായം . ഷിയാസ് ടവ്വൽ ഉടുത്തത് ആണോ , ഹിമ മസാജ് നൽകിയത് ആണോ പ്രശ്നം എന്ന് മാത്രം മനസിലായില്ല . അതോ ഇതൊക്കെ കണ്ടാൽ സദാചാരം ഇടിഞ്ഞു വീഴുന്ന പ്രേക്ഷകർ ആണ് ബിഗ് ബോസ് കാണുന്നത് ഏന്നാണോ ബഷീർ മനസിലാക്കി വച്ചിരിക്കുന്നത് ? ഏതായാലും ഈ രംഗം വളരെ സ്വാഭാവികമായ ഒന്നാണെന്നും മോശമായി യാതൊന്നും ഇല്ല എന്നും പ്രേക്ഷകർ എപ്പിസോഡിൽ കണ്ടതാണ് . ഈ സംഭവം ചർച്ച ആയപ്പോൾ പോലും അതേ എപ്പിസോഡിൽ ഹിമ ഒരു മുതിർന്ന സഹോദരിയെപ്പോലെ ആണെന്ന് ഷിയാസ് പറയുന്നുമുണ്ട് . ബഷീറിന്റെ ഈ സദാചാരപ്രസംഗം ഇദ്ദേഹത്തിന്റെ പുരോഗമനവാദം സ്വന്തം ജീവിതത്തിൽ മാത്രമേ ഉള്ളുവെന്നും മറ്റൊരാളുടെ ജീവിതത്തെ സദാചാര കണ്ണോടെ മാത്രമേ കാണാൻ കഴിയു എന്നുമുള്ള മലയാളി പൊതുബോധം വ്യക്തമാക്കി . ഏതായാലും ആദ്യ ദിവസങ്ങളിൽ അല്പം മോശം അഭിപ്രായം ലഭിച്ച ഷിയാസിന്റെ സംസാരവും പെരുമാറ്റവും ഹൌസിനെ ഒന്ന് ഉഷാർ ആക്കി മാറ്റുന്നുണ്ട് .